སྐུ་ཉིད་ཀྱིས་དུས་ཚོད་ཉུང་ཙམ་བེད་སྤྱད་དེ་ང་ཚོའི་གསང་དོན་སྲིད་ཇུས་སྐོར་རྒྱུས་ལོན་ཞིག་གནང་རོགས། གལ་སྲིད་ཁྱེད་ལ་གནད་དོན་ཅི་འདྲ་ཡོད་རུང་། ང་ཚོས་དང་འབྲེལ་བ་གནང་རོགས་ཞུ།\nཞའོ་མཱི་སིང་ཀ་ཕོར་མི་སྒེར་ཚད་ཡོད་ཀུང་སི།[Xiaomi Singapore Pte. Ltd.]དང་ཞའོ་མཱི་ཧོ་ལན་ཀུང་སི[Xiaomi Technology Netherlands B.V.] དེ་མིན་ཞའོ་མཱི་ཚོགས་པའི་མངའ་འོག་གི་འབྲེལ་ཡོད་ཀུང་སིས་ （འོག་ཏུ་“ཞའོ་མཱི”སམ་“ང་ཚོ།”ཞེས་བསྡུས་འབྲི་བྱས་ཡོད།）སྐུ་ཉིད་ཀྱི་གསང་དོན་ལ་བརྩི་མཐོང་ཆེན་པོ་བྱེད་ངེས། གསང་དོན་སྲིད་ཇུས་འདི་གཏན་འབེབས་བྱེད་སྐབས་ཁྱེད་ཀྱི་དགོས་མཁོ་ལ་བསམ་གཞིགས་གང་ལེགས་བྱས་ཡོད། དེ་ཡང་སྐུ་ཉིད་ཀྱིས་ང་ཚོའི་མི་སྒེར་གྱི་ཆ་འཕྲིན་འཚོལ་བསྡུ་དང་བཀོལ་སྤྱོད་བྱེད་སྲོལ་ཐད་ནས་ཕྱོགས་ཡོངས་རྒྱུས་ལོན་བྱེད་ཐུབ་ཅིང་། དུས་མཚུངས་སུ་ཁྱེད་ཀྱིས་ཞའོ་མཱི་ལ་མཁོ་འདོན་བྱས་པའི་མི་སྒེར་གྱི་ཆ་འཕྲིན་དེ་མཐའ་མཇུག་རང་ཉིད་ཀྱིས་ཚོད་འཛིན་ཁག་ཐེག་བྱེད་ཐུབ་ཅིང་། དེ་ནི་ཆེས་གལ་འགངས་ཆེ་ཤོས་དེའོ། །\nཞའོ་མཱི་ཡི་ཆེད་དམིགས་ཐོན་རྫས་སམ་ཡང་ན་སྒེར་ཚུགས་ཀྱི་གསང་དོན་སྲིད་ཇུས་ཞབས་ཞུ་མཁོ་འདོན་བྱེད་པ་ཕུད། འདིར་བསྟན་གྱི་གསང་དོན་སྲིད་ཇུས་ཞེས་པ་དེ་ཉིད་ཞའོ་མཱི་ཡི་སྒྲིག་ཆས་དང་དྲ་ཚིགས། བཀོལ་སྤྱོད་གོ་རིམ་བཅས་ཀྱི་ནང་འཇུག་བེད་སྤྱོད་དང་འབྲེལ་མཐུད་བྱེད་པའི་གནས་གང་ལའང་བཀོལ་སྤྱོད་བྱས་ཆོག སྒེར་གྱི་གསང་དོན་སྲིད་ཇུས་འདིས་ཞའོ་མཱི་ཡི་བསྡུ་ལེན་ཐབས་དང་བེད་སྤྱོད་བྱེད་ཐབས། སྲུང་སྐྱོབ་བྱེད་ཚུལ་སོགས་ཇི་ལྟར་མཁོ་བ་དེ་ལྟར་གསལ་བཤད་བྱས་ཡོད་པས། སྐུ་ཉིད་ལ་དེ་འབྲེལ་གྱི་ཤེས་བྱ་མཁོ་ཚེ། ང་ཚོའི་དྲ་ཚིགས（https://www.mi.comདང https://en.miui.comདངhttps://account.xiaomi.com）བཅས་བརྒྱུད་ནས་གནས་ཚུལ་རྒྱུས་ལོན་བྱེད་རོགས། དེ་བཞིན་སྐུ་ཉིད་ཀྱིས་ང་ཚོའི་འགུལ་བདེའི་སྒྲིག་ཆས་སུ་བཏོན་པའི་ཉེར་སྤྱོད་གོ་རིམ་གྱི་ཐོན་རྫས་སྤྱོད་པའམ་ཡང་ན་དེར་འཇུག་སྐབས། ང་ཚོས་བསྡུ་ཉར་བྱེད་བཞིན་པའི་ཆ་འཕྲིན་མཁོ་འདོན་ཞུ་རོགས། གལ་ཏེ་ཞའོ་མཱི་ཡི་ཐོན་རྫས་ག་གེ་མོར་སྒེར་གྱི་གསང་དོན་སྲིད་ཇུས་ཡོད་ཚེ། དེར་དམིགས་སུ་སྒེར་གྱི་གསང་དོན་སྲིད་ཇུས་སྔོན་ལ་སྤྱོད་པའི་ཁྱད་དབང་ཡོད། ཐོན་རྫས་དེའི་སྒེར་གྱི་གསང་དོན་སྲིད་ཇུས་ཚུད་མེད་པའི་ཆ་ཤས་རྣམས་ནི་འདིར་བརྗོད་ཀྱི་སྒེར་གྱི་གསང་དོན་སྲིད་ཇུས་ཀྱི་ནང་དོན་ཚད་གཞིར་འཛིན་དགོས། དེ་དང་ཆབས་ཅིག་ད་དུང་ཁྱོད་ཀྱིས་སྤྱོད་བཞིན་པའི་སྒྲིག་ཆས་ཀྱི་བཟོ་དབྱིབས་དང་ཞབས་ཞུའི་པར་གཞི། གནས་ཡུལ་སོགས་ཀྱི་རྒྱུ་རྐྱེན་ལའང་རག་ལས་ཡོད། དམིགས་བསལ་ཐོན་རྫས་སོགས་བཀོལ་བའི་སྐབས་ཁྱེད་ཀྱི་མི་སྒེར་ཆ་འཕྲིན་ཇི་ལྟར་བསྡུ་ལེན་དང་ཐག་གཅོད་བྱེད་སྟངས་ཅུང་མི་འདྲ་བས། སྐུ་ཉིད་ཀྱིས་སྒེར་གྱི་གསང་དོན་སྲིད་ཇུས་འདིའི་ཞིབ་ཕྲའི་གནས་ཚུལ་དག་ལ་རེ་རེར་གཟིགས་པར་ཞུ།\nཁྱེད་རང་གནས་སའི་ས་ཁུལ་གྱི་བཅའ་ཁྲིམས་སུ་དམིགས་བསལ་གྱི་གཏན་འབེབས་གཞན་མེད་ཚེ། འདིར་བརྗོད་ཀྱི་སྒེར་གྱི་གསང་དོན་སྲིད་ཇུས་འོག་གི་“སྒེར་གྱི་ཆ་འཕྲིན”ཞེས་པ་སྟེ། ཆ་འཕྲིན་དེ་ཉིད་བརྒྱུད་པའམ་ཡང་ན་ཆ་འཕྲིན་དེ་ཉིད་དང་འབྲེལ་བའི་ཆ་འཕྲིན་གཞན་བརྒྱུད་རྗེས་མི་སྒེར་གྱི་གནས་ཚུལ་དང་གཞི་གྲངས་རྣམས་དམིགས་སུ་ངོས་འཛིན་ཐུབ་པ་ཞིག་ལ་ཟེར། ང་ཚོས་ཆ་འཕྲིན་འདི་དག་ནན་ཏར་གྱིས་གསང་བའི་སྲིད་ཇུས་སྟེང་ནས་བཀོལ་སྤྱོད་བྱེད་ངེས།\nམཇུག་མཐར། ང་ཚོས་འཛད་སྤྱོད་པར་མྱོང་ཚོར་ཡག་པོ་ཤིག་ཡོང་བའི་རེ་བ་བྱེད་ཀྱིན་ཡོད། གལ་ཏེ་ཁྱོད་ལ་སྒེར་གྱི་གསང་དོན་སྲིད་ཇུས་ཁྲོད་དུ་མངོན་པའི་གཞི་གྲངས་ཐག་གཅོད་བྱེད་ཐབས་ལ་དོགས་གཞི་ཅི་ཞིག་ཡོད་ན། འདིར་བཀོད་ཀྱི་privacy@xiaomi.comའབྲེལ་ལམ་བརྒྱུད་ནས་ང་ཚོར་དོགས་འདྲི་བྱས་ཆོག་ཅིང་། ང་ཚོས་སྐུ་ཉིད་ཀྱི་རེ་འདོད་ཅི་ནུས་ཀྱིས་འགྲུབ་པར་བྱེད་ངེས། གལ་ཏེ་ཁྱེད་ཀྱི་གསང་བ་དང་གཞི་གྲངས་བཀོལ་སྤྱོད་ཀྱི་གནད་དོན་ལ་ཡིད་ཚིམ་པའི་ཐག་གཅོད་ཅིག་མ་བྱུང་ཚེ། ང་ཚོའི་ཕྱོགས་གསུམ་པའི་རྩོད་གཞི་ཐག་གཅོད་ལས་ཁུངས་ཀྱི་མི་སྣར་（རིན་པ་མི་དགོས）འབྲེལ་བ་གནང་རོགས། གཤམ་ནི་ཁྱེད་ཀྱིས་འབྲེལ་བ་གནང་སའི་དྲ་ཚིགས་ཡིན་ནོ།། https://feedback-form.truste.com/watchdog/request\nཁྱེད་ལ་འོས་ཤིང་ལེགས་པའི་ཞབས་ཞུ་མཁོ་འདོན་བྱེད་ཆེད། ཁྱེད་ཀྱི་ཞིབ་ཕྲའི་ཆ་འཕྲིན་གང་མང་ཞིག་ང་ཚོར་མཁོ་འདོན་བྱེད་དགོས་ཤིང་། དེའི་ཁྲིམས་མཐུན་རང་བཞིན་དང་དམིགས་བསལ་གནས་ཚུལ། ཁ་གསལ་ཡིན་མིན་སོགས་ལ་ངེས་ཆ་ཡོད་དགོས། འོན་ཀྱང་། ཁྱེད་ཀྱི་ཆ་འཕྲིན་གང་ལའང་འཕྲི་སྣོན་དང་བཟོ་བཅོས་གང་ཡང་རྒྱག་མི་སྲིད། གཅིག་ཏུ་ན་ཁྱེད་ལའང་ང་ཚོའི་རེ་ཞུའི་ཆ་འཕྲིན་དག་འདོན་སྤྲོད་མི་བྱེད་པའི་དབང་ཆ་ཡོད་ངེས། འོན་ཀྱང་སྤྱིར་བཏང་དུ་གལ་ཏེ་ཁྱེད་ཀྱིས་ཆ་འཕྲིན་དག་འདོན་སྤྲོད་མ་བྱས་ཚེ། ང་ཚོས་ཀྱང་ཁྱེད་ལ་དེ་བས་ལྷག་པའི་ཞབས་ཞུ་འདོན་སྤྲོད་བྱེད་དཀའ་ཞིང་ཁྱེད་ཀྱི་གནད་དོན་གང་མང་ཞིག་ཀྱང་དུས་ཐོག་ཏུ་སེལ་ཐབས་བྲལ།\nང་ཚོས་ཁྱེད་ཀྱིས་བདམས་པའི་ཞབས་ཞུ་ལ་གཞིགས་ཏེ། དེ་འབྲེལ་གྱི་མི་སྒེར་གྱི་ཆ་འཕྲིན་བསྡུ་རུབ་བྱེད་ངེས། དཔེར་ན། གལ་ཏེ་ཁྱེད་ཀྱིས་ཞའོ་མཱི་ཡི་དྲ་ཐོག་ཉོ་སྒྲུབ་ཀྱི་ཞབས་ཞུ་བེད་སྤྱད་ཚེ་། རང་གི་རུས་མིང་དང་འབྲེལ་གཏུག་བྱེད་སྟངས། གློག་རྡུལ་ཡིག་སྒམ་གྱི་ས་གནས། ཟོག་སྐྱེལ་ས་གནས། མངགས་ཐོའི་ཆ་འཕྲིན། འཛིན་ཤོག་གི་ཆ་འཕྲིན། དེ་མིན་དངུལ་ཁང་གི་རྩིས་ཐོའི་ཨང་གྲངསདང་དངུལ་ཁང་གི་རྩིས་ཐོ་འཛིན་མཁན་གྱི་རུས་མིང་། ཡིད་རྟོན་བྱང་བུའི་ཨང་གྲངསསོགས་འབྲེལ་ཡོད་ཆ་འཕྲིན་འདོན་སྤྲོད་བྱེད་དགོས། གལ་ཏེ་ཁྱེད་ཀྱིས་ཞའོ་མཱི་སྤྲིན་གྲབས་ཉར་ཞབས་ཞུ་འདེམས་ཚེ། ཞའོ་མཱི་སྤྲིན་གོམ་མཉམ་དང་འབྲེལ་ཡོད་དཔྱད་ཡིག་ཡར་བསྐུར་བྱེད་སྲིད། གལ་ཏེ་ཁྱེད་ཀྱིས་རྩིས་ཨང་བཟོས་ཚེ། རང་གི་སྐྱེས་སྐར་དང་རྩིས་ཐོའི་ཨང་གྲངས། ཕོ་མོ། རྩིས་ཨང་གི་བདེ་འཇགས་སྒྲིག་བཀོད་སོགས་འབྲེལ་ཡོད་ཆ་འཕྲིན་མཁོ་འདོན་བྱེད་དགོས། གལ་ཏེ་ཁྱེད་ཀྱིས་ཞའོ་མཱི་ཡི་སྡེ་ཁུལ་སོགས་སྤྱི་ཚོགས་འབྲེལ་བའི་ཞབས་ཞུ་རིགས་བེད་སྤྱོད་བྱས་ཚེ། རང་གི་སྤྱི་ཚོགས་འབྲེལ་བའི་ཐད་ཀྱི་ཆ་འཕྲིན་དག་མཁོ་འདོན་བྱེད་དགོས། དཔེར་ན། ཁྱེད་ཀྱིས་རང་འགུལ་ངང་མཁོ་འདོན་བྱས་པའི་ལས་རིགས་དང་སློབ་གསོའི་རྒྱབ་ལྗོངས་སོགས་ཀྱི་ཆ་འཕྲིན་སྐོར་རོ། །\nཁྱེད་ཀྱི་སྒྲིག་ཆས་སམ་ཡང་ན་SIMབྱང་བུའི་འབྲེལ་ཡོད་ཆ་འཕྲིན། དཔེར་ན། IMEIཨང་གྲངས། GAIDཨང་གྲངས། MACས་གནས་དང་སྒྲིག་རིམ། MIUIཔར་གཞི་དང་དེའི་རིགས། ROMཔར་གཞི། Andriodཔར་གཞི། Andriod ID、Space ID、SIMབྱང་བུའི་ཚོང་གཉེར་དང་གཏོགས་ཁུངས། བརྙན་ཡོལ་ས་འཕྲིན། སྒྲིག་ཆས་ནང་འཇུག་དང་སྒྲིག་ཆས་བཀོད་སྤྱོད་དུས་ཚོད། བཟོ་སྐྲུན་ཁང་གི་ཆ་འཕྲིན་དང་དྲ་བའི་ཚོང་གཉེར། རྒྱུད་མཐུད་རིགས་དང་ཉན་ཆས་འོས་སྒྲིག་ཆ་འཕྲིན་སོགས་འབྲེལ་ཡོད་བེད་སྤྱོད་ཆ་འཕྲིན་འདུས་ཡོད། （དཔེར་ན། CPUདང་ནང་གསོག་བྱང་བུ། གློག་ཚད་བེད་སྤྱོད་བྱས་ཚུལ། སྒྲིག་ཆས་དབྱེ་འབྱེད་ཚད། སྒྲིག་ཆས་ཀྱི་དྲོད་ཚད། པར་ཆས་པར་མིག་གི་བཟོ་རྟགས ）\nཁྱེད་ཀྱི་ཉེར་སྤྱོད་བེད་སྤྱོད་དང་འབྲེལ་བའི་ཆ་འཕྲིན་སྟེ། དཔེར་ན་ཉེར་སྤྱོད་རྨང་གཞིའི་ཆ་འཕྲིན་ཚུད་པའི་ཉེར་སྤྱོད་རེའུ་མིག་དང་IDཆ་འཕྲིན། SDKཔར་གཞི། རྒྱུད་ཁོངས་གསར་སྒྱུར་སྒྲིག་འགོད། ཉེར་སྤྱོད་སྒྲིག་འགོད། （ས་ཁུལ། སྐད་བརྡ། དུས་ཁུལ། ཡིག་གཟུགས）དེ་བཞིན་ཉེར་སྤྱོད་རྣམ་པའི་ཟིན་ཐོ།（དཔེར་ན་ཕབ་ལེན་དང་སྒྲིག་སྦྱོར། གསར་བསྒྱུར། སུབ་པ་སོགས）\nཁྱེད་ཀྱིས་ཞབས་ཞུ་བེད་སྤྱོད་གནང་སྐབས་གྲུབ་ཟིན་གྱི་ཆ་འཕྲིན་སྟེ། དཔེར་ན། གླེང་སྟེགས་ཞབས་ཞུའི་ཁྲོད་ཁྱེད་ཀྱི་བྱས་རྗེས་གཟེངས་རྟགས་དང་སྤྱོད་མཁན་གྱི་རིམ་པ། འབྱོར་ཐོ། ཆ་འཕྲིན་ལ་ལྟ་ཞིབ་བཅས་དང་། ཁྱེད་ཀྱིས་གླེང་སྟེགས་ཞབས་ཞུ་བེད་སྤྱོད་བྱེད་སྐབས་ཀྱི་ས་ཚུགས་ནང་གི་འཕྲིན་ཡིག（བསྐུར་བ་དང་འབྱོར་བ་གཉིས་ཆ་མཐོང་ཐུབ།）ཁྱེད་ཀྱིས་འདེད་སྐྱེལ་ཞབས་ཞུར་རོལ་སྐབས་ཀྱི་འདེད་སྐྱེལ་མ་ཡིག ཁྱེད་ཀྱིས་བརྡ་ཁྱབ་ཞབས་ཞུ་སྤྱོད་སྐབས་ཀྱི་བྱ་སྤྱོད།（དཔེར་ན། གཟིགས་ཚད་དང་གྲགས་ཚད།）\nསྡོད་གནས་ཆ་འཕྲིན།（དམིགས་བསལ་གྱི་ཞབས་ཞུ་དང་བྱེད་ནུས་ཁོ་ནར་མཐུན） གལ་སྲིད་ཁྱེད་ཀྱིས་སྡོད་གནས་དང་འབྲེལ་བའི་ཞབས་ཞུ་བེད་སྤྱོད་བྱས་ཚེ།（དཔེར་ན་བེད་སྤྱོད་མཛུབ་སྟོན་གྱི་མཉེན་ཆས་དང་། གནམ་གཤིས་ལྟ་བཤེར། ཁ་པར་འཚོལ་ཞིབ་སོགས） ང་ཚོས་ཁྱེད་ཀྱི་སྒྲིག་ཆས་ཀྱི་ཡང་དག་པའམ་རབ་རིབ་ཀྱི་གནས་ཡུལ་དང་འབྲེལ་བའི་ཆ་འཕྲིན་ཁག་ཅིག་བསྡུ་རུབ་བྱེད་སྲིད། དཔེར་ན། ས་ཁུལ། རྒྱལ་ཁབ་གྱི་ཚབ་ཨང་། གྲོང་ཁྱེར་གྱི་ཚབ་ཨང་། འགུལ་འཕྲིན་དྲ་བའི་ཨང་རྟགས། འགུལ་འཕྲིན་རྒྱལ་ཁབ་ཀྱི་ཨང་རྟགས། སྡེ་ཁུལ་གྱི་རྟགས། གཞུང་འཕྲེད་ཐིག་གི་ཆ་འཕྲིན། དུས་ཁུལ་སྒྲིག་འགོད་དང་སྐད་རིགས་སྒྲིག་འགོད། ཁྱེད་ཀྱིས་དུས་ངེས་མེད་དུ་ཁ་པར་གྱི་སྒྲིག་འགོད（སྒྲིག་འགོད-དབང་ཚད）ནས་ཉེར་སྤྱོད་ཚང་མའི་གནས་ཡུལ་གྱི་ཞབས་ཞུ་ཁ་རྒྱག་སྲིད།\nཉིན་ཐོ་ཐོ་འཇུག་གི་ཆ་འཕྲིན། ཁྱེད་ཀྱིས་བྱེད་ནུས་དང་། ཉེར་སྤྱོད། དྲ་ཚིགས་ཁག་གཅིག་བེད་སྤྱོད་དང་འབྲེལ་བའི་ཆ་འཕྲིན་སྟེ། དཔེར་ན། Cookieདང་དེ་མིན་གྱི་མིང་མེད་བཤེར་རྟགས་ལག་རྩལ། IPས་གནས། དྲ་གནས་རེ་ཞུའི་ཆ་འཕྲིན། སྐབས་འཕྲལ་ཆ་འཕྲིན་གྱི་ལོ་རྒྱུས། བརྒྱུད་ཁོངས་ཚད་ལྡན་གྱི་ཉིན་ཐོ། ནོར་འཁྲུལ་ཅན་གྱི་ཆ་འཕྲིན། ཞབས་ཞུས་ཐོན་པའི་ཉིན་ཐོའི་ཆ་འཕྲིན་བེད་སྤྱོད་དེ། ཐོ་འགོད་ཀྱི་དུས་ཚོད། འཚམས་འདྲིའི་དུས་ཚོད། བྱེད་སྒོའི་དུས་ཚོད་སོགས།\nདེ་མིན་གྱི་ཆ་འཕྲིན། ཁོར་ཡུག་ཁྱད་ཆོས་ཀྱི་ཚད། (ECV) （ཞའོ་མཱིའི་ཐོ་འགོད་ཨང་གྲངས་དང་། སྒྲིག་ཆས་བཤེར་རྟགས། སྦྲེལ་མཐུད་བྱས་པའིWi-Fi ལས་བྱུང་བའི་ཆ་འཕྲིན་དང་ས་ཁམས་གནས་ཡུལ་གྱི་ཆ་འཕྲིན་སོགས）\nབཅའ་ཁྲིམས་ཁ་ཤས་ཀྱི་ཆོག་མཆན་ཐོབ་པའི་གནས་ཚུལ་སྐབས། ང་ཚོས་ཕྱོགས་གསུམ་པ་ནས་ཁྱེད་ཀྱི་མི་སྒེར་གྱི་ཆ་འཕྲིན་ཐོབ་ལེན་བྱེད་སྲིད། དཔེར་ན།\nང་ཚོས་ད་དུང་ཕྱོགས་གསུམ་པའི་སྤྱི་ཚོགས་འབྲེལ་བའི་དྲ་རྒྱའི་ཞབས་ཞུའི་ཁྲོད་ནས་ཆ་འཕྲིན་འགའ་རེ་བསྡུ་ལེན་བྱེད་ངེས་ཏེ། དཔེར་ན་ཐོ་ཁོངས་དང་གཅེས་མིང་ལྟ་བུ། （དཔེར་ན། ཁྱེད་ཀྱིས་སྤྱི་ཚོགས་འབྲེལ་བའི་དྲ་རྒྱའི་རྩིས་ཐོའི་ཐོག་ནས་ཞའོ་སྨི་ཡི་ཞབས་ཞུར་སྤྱོད་སྐབས། ）\nང་ཚོས་ད་དུང་ངོས་འཛིན་བྱེད་མི་ཐུབ་པའི་དམིགས་བསལ་མི་སྒེར་དང་ས་གནས་དེ་གར་སྤྱད་འཐུས་ཀྱི་བཅའ་ཁྲིམས་གཞིར་བཟུང་གི་མི་སྒེར་གྱི་ཆ་འཕྲིན་ཡང་བསྡུ་རུབ་བྱེད་སྲིད་དེ། དཔེར་ན། ཁྱེད་ཀྱིས་དམིགས་བསལ་གྱི་ཞབས་ཞུ་སྤྱོད་སྐབས་ཐོན་པའི་བསྡོམས་རྩིས་རིགས་ཀྱི་གྲངས་གཞི་སྟེ། མིང་མི་འགོད་པའི་སྒྲིག་ཆས་ཀྱི་འབྲེལ་ཡོད་ཆ་འཕྲིན་དང་ཉིན་མོའི་དོན་རྐྱེན། དྲ་ངོས་ལ་འཚམས་འདྲི་བྱེད་པའི་དོན་རྐྱེན། དྲ་ངོས་ལ་འཚམས་འདྲི་བྱེད་པའི་དུས་ཚོད་རིང་བའི་དོན་རྐྱེན། སྐད་ཆ་ཤོད་རེས་བྱས་པའི་དོན་རྐྱེན། དྲ་རྒྱའི་ལྟ་སྐུལ་ཚོད་འཛིན་གྱི་གྲངས་གཞི་སྟེ། དཔེར་ན། རེ་ཞུའི་དུས་ཚོད་རིང་བ་དང་རེ་ཞུ་དང་ནོར་འཁྲུལ་རེ་ཞུའི་གྲངས་སོགས་ལྟ་བུ། དེ་བཞིན་ཉེར་སྤྱོད་མེད་བརླག་ཏུ་སོང་བའི་དོན་རྐྱེན་བཅས་སོ། །ཆ་འཕྲིན་འདི་རིགས་བསྡུ་ལེན་བྱེད་པའི་དམིགས་ཡུལ་ནི་ང་ཚོས་ཁྱེད་ལ་མཁོ་འདོན་བྱས་པའི་ཞབས་ཞུ་ལེགས་སུ་གཏོང་རྒྱུ་དེ་ཡིན། བསྡུ་རུབ་བྱས་པའི་ཆ་འཕྲིན་གྱི་རིགས་དང་གྲངས་འབོར་ནི་ཁྱེད་ཀྱིས་ཇི་ལྟར་ང་ཚོའི་ཐོན་རྫས་སམ་ཡང་ན་/ཞབས་ཞུ་བེད་སྤྱོད་བྱེད་མིན་ལ་རག་ལས་ཡོད།\nང་ཚོས་སྒྲིག་ཆས་ཀྱི་གསལ་འབྱེད་རྟགས་འབའ་ཞིག་ཅན་དང་སྒྲིག་ཆས་ཀྱི་དབྱིབས་རྟགས། མ་ལག་གི་པར་གཞི་སོགས་ཁྱེད་ཀྱིས་ང་ཚོའི་དྲ་ཚིགས་དང་འགུལ་བསྐྱོད་ཉེར་སྤྱོད་ཀྱི་ནང་དུ་ཡོད་པའི་བྱེད་སྒོ་དང་འབྲེལ་ཡོད་ཀྱི་ཆ་འཕྲིན་བསྡུ་རུབ་བྱེད་སྲིད། ང་ཚོས་ཆ་འཕྲིན་དེ་རིགས་ཕྱོགས་བསྡོམས་བྱས་སྟེ་རང་གི་ཞབས་ཞུའི་མགྲོན་པོར་དེ་བས་ལེགས་པའི་ཞབས་ཞུ་མཁོ་འདོན་བྱེད་པར་བརྩོན་ངེས། སྒེར་གྱི་གསང་དོན་སྲིད་ཇུས་ལ་མཚོན་ན། སྤྱི་བསྡོམས་གཞི་གྲངས་ནི་མི་སྒེར་གྱི་གསང་བའི་ཆ་འཕྲིན་ནི་མིན། གལ་ཏེ་ང་ཚོས་མི་སྒེར་མ་ཡིན་པའི་ཆ་འཕྲིན་དང་མི་སྒེར་གྱི་ཆ་འཕྲིན་ཟུང་འབྲེལ་གྱིས་བཀོལ་སྤྱོད་བྱས་སྐབས་ཆ་འཕྲིན་འདིའི་རིགས་མི་སྒེར་གྱི་ཆ་འཕྲིན་ལ་བརྩི་དགོས།\nམི་སྒེར་གྱི་ཆ་འཕྲིན་བསྡུ་ལེན་བྱེད་པའི་དམིགས་ཡུལ་ནི་ཁྱེད་ལ་ཐོན་རྫས་དང་ཞབས་ཞུ་མཁོ་འདོན་བྱ་རྒྱུ་དེ་ཡིན་པར་མ་ཟད། ང་ཚོར་འབྲེལ་ཡོད་ཀྱི་ཁྲིམས་ལུགས་དང་ཁྲིམས་སྲོལ། དེ་བཞིན་ཚད་ལྡན་ཡིག་ཆ་གཞན་དག་ལའང་བརྩི་སྲུང་ནན་མོ་བྱེད་པའི་འོས་འགན་ཡོད། དེའི་ནང་དུ་ཚུད་པར།\nང་ཚོའི་ཐོན་རྫས་མཁོ་འདོན་དང་ཐག་གཅོད། སྲུང་སྐྱོང་། ལེགས་བཅོས། གསར་སྤེལ་བྱེད་པ་དང་ཡང་ན་ཁྱེད་ལ་ཞབས་ཞུ་མཁོ་འདོན་བྱེད་པ། དཔེར་ན་རྩིས་སྤྲོད། གྲུང་སྐུལ། ཚོད་ལྟ་ར་སྤྲོད། བཙོངས་རྗེས། ཚོང་པས་རྒྱབ་སྐྱོར་དང་བརྡ་ཁྱབ་དྲིལ་བསྒྲགས་བཅས།\nབོར་བརླགས་དང་མགོ་གཡོག་མགོ་སྐོར་སོགས་འགོག་ཆེད་སྤྱོད་མཁན་གྱི་ཐོབ་ཐང་ལ་ཞིབ་བཤེར་དང་དབྱེ་འབྱེད་བྱེད་དགོས། ང་ཚོས་ཆ་རྐྱེན་གཉིས་ཁོ་ན་འཛོམས་པར་རེ་བ་བྱེད་དུས་ཀྱང་གཙོ་བོ་ཁྱེད་ཀྱི་གཞི་གྲངས་ལ་སྲུང་སྐྱོར་བྱེད་ཆེད་འབའ་ཞིག་ཡིན་ངེས། དེ་ལ་དེ་ལྟར་བྱེད་དགོས་པའི་དགོས་པའང་ཡོད་ངེས། རྒྱུ་མཚན་གྲངས་གཞི་དེ་ཉིད་ཞའོ་སྨི་ཡི་སྲུང་སྐྱོབ་མཁན་དང་ཞབས་ཞུ་མཁན་གྱི་ཁྲིམས་མཐུན་ཁེ་ཕན་ལ་ཐུག་ཡོད་པའི་རྐྱེན་གྱིས་སོ།།\nཁྱོད་ཀྱི་སྒྲིག་ཆས་དང་ཞབས་ཞུའི་སྐོར་ལ་འབྲེལ་བའི་རེ་བ་དང་དྲི་བ་ཐག་གཅོད་པ་སྟེ། དཔེར་ན་མཁོ་མཁན་གྱི་དོགས་འདྲི་སེལ་བ། བསྐུར་བྱའི་མ་ལག་དང་དེ་བཞིན་ཉེར་སྤྱོད་གོ་རིམ་སྐོར་གྱི་བརྡ་ཐོ་གཏོང་བ་དང་། ཁྱེད་ཀྱིས་ཞུགས་པའི་བྱ་དགའ་འདེམ་པའི་བྱེད་སྒོར་དོ་དམ་སོགས།\nའབྲེལ་ཡོད་ཀྱི་ཕྱིར་འགྲེམ་བྱེད་སྒོ་སྤེལ་བ། དཔེར་ན་ཕྱིར་འགྲེམ་དང་འཚོང་འགྲེམ་གྱི་རྒྱུ་ཆ་དང་གསར་བསྒྱུར་མཁོ་འདོན་བྱེད་པ། སྤྱོད་མཐུས་ཀྱི་ཁྲིམས་ལུགས་ལ་གཏན་འབེབས་གཞན་དག་ཡོད་ཚེ། གལ་སྲིད་ཁྱེད་ཀྱིས་རིགས་དགར་བའི་ཕྱིར་འགྲེམ་གྱི་ཆ་འཕྲིན་ཐོབ་འདོད་མེད་ཚེ། ཁྱེད་ཀྱིས་ཆ་འཕྲིན་འདི་བརྒྱུད་ནས་ཕྱིར་ཐོན་བྱེད་ཐབས（ཡིག་སྒམ་གཤམ་འོག་གི་མངགས་ཉོ་རྩིས་མེད་ཀྱི་འབྲེལ་ཐག）ཀྱིས་ཞབསཞུ་འདི་རིགས་མེད་པར་བྱས་ཆོག གཤམ་གྱི་“ཁྱེད་ཀྱི་དབང་ཆ” ཞེས་པར་ཟུར་ལྟ་གནང་རོགས།\nརང་གཤིས་ཅན་གྱི་ཞབས་ཞུ་དང་ནང་དོན་མཁོ་འདོན་བྱེད་པ། ང་ཚོས་ཁྱེད་ཀྱིས་ང་ཚོའི་ཐོན་རྫས་དང་ཞབས་ཞུ་བེད་སྤྱོད་བྱེད་སྐབས་སུ་མངོན་པའི་ཆ་འཕྲིན་ལ་གཞིར་ཏེ། དཔེར་ན་ལོ་རྒྱུས་ཉོ་བ། དྲ་ཚིགས་ལོ་རྒྱུས་དང་ས་གནས་ཆ་འཕྲིན་བཤར་ཀློག་བྱེད་པ་སོགས་ལས་ཁྱེད་ལ་རང་གཤིས་ཅན་གྱི་ཐོན་རྫས་དང་། ཞབས་ཞུ། བྱེད་སྒོ། དེ་མིན་བརྡ་ཁྱབ་ངོ་སྤྲོད་བྱེད་ངེས། ཁྱེད་རང་ནམ་ཡིན་ཡང་རང་གཤིས་ཅན་གྱི་བརྡ་ཁྱབ་་དང་ལེན་མི་བྱེད་པ་དང་སྤྱོད་མིའི་པར་བརྙན་དང་ལེན་མི་བྱེད་པའི་དབང་ཆ་ཡོད། སྒོས་སུ་ཐད་ཀར་ཚོང་གཉེར་ལ་དམིགས་པའི་ངོས་འཛིན་དབྱེ་ཞིབ་ཀྱང་ཁོངས་སུ་འདུས། དེར་བརྟེན། ཁྱེད་ཀྱིས་དུས་ནམ་ཡང་ཁ་པར་སྒྲིག་བཀོད（སྒྲིག་བཀོད།-སྒྲིག་བཀོད་གཞན་དག-གསང་དོན།-བརྡ་ཁྱབ་ཞབས་ཞུ།）ལས་ཁ་ཕྱེ་བའམ་སྒོ་རྒྱག་ཆོག ཡང་ན་privacy@xiaomi.comབརྒྱུད་དེ་ང་ཚོར་འབྲེལ་བ་བྱས་ཆོག གཞན་དུ་འོག་གི་ “ཁྱེད་ཀྱི་དབང་ཆ” བཀླག་རོགས།\nནང་ཁུལ་གྱི་དམིགས་ཡུལ། ང་ཚོའི་ཐོན་རྫས་སམ་ཞབས་ཞུའི་བེད་སྤྱོད་དང་འབྲེལ་བའི་སྡོམ་ཚིག་གི་ཆ་འཕྲིན་གཞི་གྲངས་དབྱེ་ཞིབ་དང་ཞིབ་འཇུག གསར་སྤེལ་བཅས་བརྒྱུད་དེ་ང་ཚོའི་ཐོན་རྫས་སམ་ཞབས་ཞུ་ལེགས་བཅོས་དང་འཐུས་ཚང་དུ་གཏོང་དགོས། དཔེར་ན། མཚོན་རྟགས་ཅན་བསྒྱུར་རྗེས་འཕྲུལ་ཆས་སློབ་སྦྱོང་ངམ་དཔེ་དབྱིབས་རྩི་ཐབས་སྦྱོང་བརྡར་བྱེད་པ།\nསྒྲིག་ཆས་ཀྱི་ནུས་པ་ལེགས་སུ་གཏོང་བ་སྟེ། དཔེར་ན། ཉེར་སྤྱོད་གོ་རིམ་ཁྲོད་ཀྱི་ནང་གསོག་བེད་སྤྱོད་བྱེད་ཚུལ་ལམ་ཡང་ན་CPUསྤྱོད་ཕྱོད་ལ་དབྱེ་ཞིབ་བྱེད་པ།\nཁྱེད་དང་འབྲེལ་བ་ཡོད་པའི་ཆ་འཕྲིན་གསོག་ཉར་དང་སྲུང་སྐྱོང་བྱེད་པ། ང་ཚོའི་ལས་སྒོ་གཉེར་སྐྱོང་དུ་བཀོལ་བ།（དཔེར་ན་ལས་སྒོ་བསྡོམས་རྩིས།) ཡང་ན་ཁྲིམས་ཀྱི་འགན་འཁྲི་ཁུར་བ།\nཁྱེད་ཀྱིས་མངགས་ཉོ་བྱས་པའི་འཛིན་ཐོ་ཐག་གཅོད། ཚོང་དོན་གློག་རྡུལ་གྱི་མངགས་ཐོ་དེ་དང་འབྲེལ་བའི་ཆ་འཕྲིན་དེ་མངགས་ཉོའི་འཛིན་ཐོ་དང་འབྲེལ་བའི་དངོས་ཟོག་ཚོང་རྗེས་ཀྱི་ཞབས་ཞུར་བེད་སྤྱད་ཆོག འཛད་སྤྱོད་པའི་རྒྱབ་སྐྱོར་དང་དངོས་ཟོག་བསྐྱར་དུ་སྐུར་བའང་ཚུད་ཡོད། དེ་མིན། མངགས་འཛིན་དེ་ཡང་སྣོལ་འབྲེལ་གྱི་བརྟག་དཔྱད་དབོར་འདྲེན་གྱི་མཉམ་ལས་མཐུན་མཱི་འཛིན་དང་དངོས་ཟོག་དབར་ཕར་སྤྲོད་ཚུར་ལེན་བྱེད་དགོས། དངོས་ལེན་མཁན་གྱི་ཆ་འཕྲིན་དང་མིང་། ས་གནས། ཁ་པར་ཨང་གྲངས། སྦྲག་སྲིད་ཨང་པའི་དངོས་ཟོག་གི་འདྲི་རྩད་ཆ་འཕྲིན་དེ་སྐུར་བའི་ཆེད་དུ་ཡིན། ཉོ་སྒྲུབ་ཟིན་པའི་རྩིས་ཐོ་དེས་འཛིན་ཤོག་བསྐྱར་པར་བྱེད་ཆེད་དང་། ཆབས་ཅིག་འཛད་སྤྱོད་པར་ཐུམ་སྒྲིལ་ནང་གི་དངོས་ཟོག་གཏན་འཁེལ་བྱེད་ཆེད་ཡིན།\nMIUIགླེང་སྟེགས་ལ་ཞུགས་པ། MIUIགླེང་སྟེགས་སམ་ཞའོ་མཱི་ཡི་སྤྱི་ཚོགས་འབྲེལ་བའི་ལས་སྟེགས་གཞན་དག་གི་མི་སྒེར་གྱི་ཆ་འཕྲིན་རྣམས་མི་སྒེར་གྱི་ཆ་འཕྲིན་གྱི་ངོས་དང་ལབ་གླེང་ངོས། ཟབ་ཞུགས་ངོས་སོགས་སུའང་མངོན་ཡོད།\nཞའོ་མཱི་སྤྲིན་དང་དེ་མིན་MIUIཞབས་ཞུ་མཁོ་འདོན་བྱ་རྒྱུ། གཤམ་གྱི་སྒྲིག་ཆས་（སྒྲིག་ཆས་དང་SIMཁཱ་དང་འབྲེལ་བའི་ཆ་འཕྲིན། དེའི་ནང་དུ་IMEI ཨང་གྲངས། GAIDཨང་གྲངས། IMSIཨང་གྲངས་དང་། ཁ་པར་ཨང་གྲངས། སྒྲིག་ཆས་ཨང་གྲངས་དང་། སྒྲིག་ཆས་བཀོལ་སྤྱོད་ཀྱི་བརྒྱུད་ཁོངས། MAC ས་ཚིགས། སྒྲིག་ཆས་དབྱེ་བ། བརྒྱུད་ཁོངས་དང་བྱེད་ནུས་ཀྱི་ཆ་འཕྲིན། དེ་བཞིན་འགུལ་སྐྱོད་རྒྱལ་ཁབ་ཀྱི་ཚབ་རྟགས། འགུལ་སྐྱོད་དྲ་བའི་ཚབ་རྟགས། སྡོད་གནས་ས་ཁོངས་ཀྱི་ཚབ་རྟགས་དང་། སྡོད་ཁུལ་ངོས་འཛིན་སོགས་ཀྱི་ས་གནས་ཀྱི་ཆ་འཕྲིན།） བསྡུ་རུབ་བྱས་ནས་ MIUIཞབས་ཞུའི་བསྐྱར་བཟོར་བེད་སྤྱོད་བྱེད། དཔེར་ན། ཞའོ་མཱི་སྤྲིན། གླེང་མོལ་གྱི་ཉིན་ཐོ་དང་གོམ་མཉམ། འཕྲིན་ཐུང་དང་གོམ་མཉམ། འཚོལ་གཤེར་སྒྲིག་ཆས། དེ་དང་ཆབས་ཅིག་འཛད་སྤྱོད་པའི་ཁས་ལེན་དང་ཞབས་ཞུའི་བསྐྱར་བཟོ་སོགས་སོ། །\nནད་དཔྱད་བསྐྱར་བཟོ་མ་འགྲུབ། འབྲེལ་ཡོད་ས་བབ་གནས་ཡུལ་གྱི་ཆ་འཕྲིན་དེ་SIMཁཱ་བསྐྱར་བཟོ་མ་འགྲུབ།（དཔེར་ན། འཕྲིན་ཕྲན་ཞབས་ཞུ།（SMS）ཡི་དྲ་སྒོ་དང་དྲ་རྒྱའི་ནུས་པ་ཤོར་བ།） དེ་གའི་ཞབས་ཞུའི་དྲ་རྒྱའི་འཁོར་བསྐྱོད་ལ་དབྱེ་འབྱེད་ངོས་འཛིན་དང་། ཆབས་ཅིག་དྲ་རྒྱའི་གཉེར་སྐྱོང་ཁང་ལ་བརྡ་ཐོ་དེ་གཏོང་དགོས།\nདེ་མིན་གྱི་MIUIཞབས་ཞུ་མཁོ་འདོན། MIUIཞབས་ཞུས་བསྡུ་རུབ་བྱས་པའི་ཆ་འཕྲིན་ནི་ཞབས་ཞུ་དེའི་ནུས་པ་བཀོལ་སྤྱོད་ཀྱི་ཆེད་དུ་ཡིན་ལ། དུས་མཚུངས་སུ་ཞབས་ཞུ་ལེགས་བཅོས་མཁོ་འདོན་བྱེད་པ་རེད། དཔེར་ན་MIUIཞབས་ཞུ་དང་འབྲེལ་བའི་བྱེད་སྒོ་ཕབ་ལེན་དང་། གསར་བསྒྱུར། ཐོ་འགོད། ལག་བསྟར་རམ་ལེགས་བཅོས་བྱེད་པ་སོགས་སོ། །དཔེར་ན་གཙོ་དོན་ཚོང་ཁང་གྱི་བསྡུ་རུབ་བྱས་པའི་མི་སྒེར་གྱི་ཆ་འཕྲིན་གྱིས་ཁྱེད་ཀྱིས་ཕབ་ལེན་དང་ལྟ་བཤེར་ལོ་རྒྱུས་ལྟར་ཁྱེད་ལ་ཐུན་མོང་མ་ཡིན་པའི་གཕ་དོན་འོས་སྦྱོར་གྱི་ཞབས་ཞུ་མཁོ་འདོན་བྱ་སྲིད།\nཁ་པར་འཚོལ་བ། ཁ་པར་བརླག་པའམ་བརྐུས་རྗེས། ཞའོ་མཱི་ཡི“ཁ་པར་འཚོལ་བ”ཞེས་པའི་བྱེད་ནུས་ཀྱིས་ཁྱེད་ཀྱི་ཁ་པར་འཚོལ་ཐུབ་པ་དང་སྲུང་སྐྱོབ་བྱེད་ཐུབ། ཁྱེད་ཀྱིས་ཁ་པར་གྱིས་མཁོ་འདོན་བྱས་པའི་གནས་ཡུལ་ཆ་འཕྲིན་གཞིར་བཟུང་ནས་ས་ཁྲའི་སྟེང་དུ་ཁྱེད་ཀྱི་ཁ་པར་གནས་ངེས་བྱས་རྗེས། ཁ་པར་གྱི་ནང་དོན་གཙང་སེལ་དང་ཁ་པར་ལ་ཟྭ་བརྒྱབ་ཆོག ཁྱེད་ཀྱིས་རང་འགུལ་གྱིས་ཁ་པར་འཚོལ་སྐབས། བརྒྱུད་ཁོངས་ཀྱིས་ཁྱེད་ཀྱི་འགུལ་བསྐྱོད་སྒྲིག་ཆས་ལ་བརྟེན་ནས་སྡོད་གནས་ཆ་འཕྲིན་ལེན་ཐུབ། གནས་ཚུལ་ཁ་ཤས་ཀྱི་སྐབས་སུ། སྡེ་ཁུལ་གྱི་བརྡ་རྟགས་ལྕོག་དང་། Wi-Fiཀྱི་ནུས་པ་ལ་བརྟེན་ནས་ཆ་འཕྲིན་ལེན་ཐུབ། ཁྱེད་ཀྱིས་ཁ་པར་གྱི་སྒྲིག་འགོད་（སྒྲིག་འགོད-ཞའོ་མཱི་ཐོ་ཨང-ཞའོ་མཱི་སྤྲིན-ཁ་པར་འཚོལ་བ）ནས་དུས་ངེས་མེད་དུ་བྱེད་ནུས་འདི་ཁ་ཕྱེའམ་ཁ་བརྒྱབ་ཆོག\nའདྲ་པར་གྱི་གནས་ཡུལ་ཆ་འཕྲིན་ཟིན་བྲིས། ཁྱེད་ཀྱིས་པར་ལེན་དུས་ཀྱི་གནས་ཡུལ་ཆ་འཕྲིན་ཟིན་ཐོ་བརྒྱབ་ཆོག ཆ་འཕྲིན་དེ་འདྲ་པར་གྱི་ཡིག་ཆའི་ནང་ནས་མཐོང་རྒྱུ་ཡོད་ལ། ད་དུང་གནས་ཡུལ་དེ་གསོག་འཇོག་བྱས་པའི་པར་གྱི་ཆ་འཕྲིན་དུ་གསལ། གལ་ཏེ་ཁྱེད་ཀྱིས་འདྲ་པར་བརྒྱབ་པའི་གནས་ཡུལ་དེ་ཟིན་བྲིས་སུ་བཀོད་འདོད་མེད་ན། འདྲ་པར་གྱི་སྒྲིག་ཆས་ནང་ནས་བྱེད་ནུས་དེ་ཁ་བརྒྱབ་ཆོག\nཆ་འཕྲིན་བསྐུར་བའི་ནུས་པ་མཁོ་འདོན་བྱེད་དགོས།（དཔེར་ན། མཱི་གླེང་དང་། དྲ་བའི་འཕྲིན་ཐུང་ལྟ་བུ）གལ་ཏེ་ཁྱེད་ཀྱིས་མཱི་གླེང་ཕབ་ལེན་དང་བེད་སྤྱོད་བྱས་ཚེ། མཱི་གླེང་གིས་བསྡུ་རུབ་བྱས་པའི་ཆ་འཕྲིན་དེ་ཞབས་ཞུར་སྐུལ་སློང་དང་། སྤྱོད་མཁན་དང་ཆ་འཕྲིན་བསྡུ་ལེན་ངོས་འཛིན་བྱེད་པར་བེད་སྤྱོད་བྱེད། དེ་མིན། གླེང་མོལ་གྱི་ཟིན་ཐོ་དེ་ཉར་ཚགས་བྱས་ནས། འཛད་སྤྱོད་པས་བསྐྱར་དུ་སྒྲིག་འཇུག་བེད་སྤྱོད་བྱས་རྗེས་སླར་ཡང་ཁ་བརྡའི་ལོ་རྒྱུས་སྣོན་འཇུག་དང་། ཡང་ན་སྒྲིག་ཆས་དབར་གྱི་གོམ་མཉམ་ལ་བེད་སྤྱོད་བྱས་ཆོག བསྐུར་མཁན་དང་ལེན་མཁན་གྱི་ཁ་པར་ཨང་གྲངས་དང་དེ་བཞིན་པའི་དྲ་བའི་འཕྲིན་ཐུང་གི་ཐོ་ཨང་གི་ཆ་འཕྲིན་སོགས་དྲ་བའི་འཕྲིན་ཐུང་གི་ཞབས་ཞུ་སྐུལ་སློང་བྱས་ནས། ཞབས་ཞུ་དེས་ནུས་པ་ཐོན་པ་བྱེད་དགོས། དེའི་ནང་དུ་ཆ་འཕྲིན་གྱི་ལམ་སྟོན་གདམ་ཁ་ཚུད་ཡོད།\nགཞི་རྩའི་སྡོད་གནས་ཀྱི་ཞབས་ཞུའི་མཁོ་འདོན། MIUIཞབས་ཞུ་བེད་སྤྱོད་བྱེད་པའི་སྐབས་སུ། ང་ཚོའམ་ཕྱོགས་གསུམ་པའི་ཞབས་ཞུ་མཁོ་འདོན་ཚོང་པ་དང་། ལས་སྒོའི་མཉམ་ལས་རོགས་ཟླ（ཆ་འཕྲིན་ཞིབ་ཕྲ་དེ་བས་མང་བ་གཤམ་གྱི་“ང་ཚོས་ཇི་ལྟར་ཁྱེད་ཀྱི་མི་སྒེར་གྱི་ཆ་འཕྲིན་མཉམ་སྤྱོད་དང་། སྤོ་བསྒྱུར། སྤྱི་བསྒྲགས་སོགས་བྱེད”ཅེས་པར་ཟུར་ལྟ་གནང་རོགས）སྡོད་གནས་ཀྱི་ཆ་འཕྲིན་བེད་སྤྱོད་པ་ནི་ཁྱེད་ཉིད་ལ་པར་གཞི་དངོས་ཀྱི་ཞབས་ཞུ་མཁོ་འདོན་བྱེད་པའི་ཆེད་དུ་ཡིན། དེ་དང་ཆབས་ཅིག་གནད་ལ་འཁེལ་བའི་ས་ཡུལ་དེ་མཁོ་འདོན་ཐུབ་ཚེ། འཛད་སྤྱོད་པར་ཉམས་ལེན་དེ་བས་ལེགས་པ་ཞིག་ཡོང་ཐུབ། དཔེར་ན། གནམ་གཤིས་ཀྱི་ཆ་འཕྲིན། གནས་ཡུལ་འབྲེལ་མཐུད།(ཨན་དྲོའི་སྟེགས་བུའི་ཆ་ཞིག་གི་ངོས་ནས།）ཁྱེད་ཉིད་དུས་ངེས་མེད་དུ་སྒྲིག་འགོད་ནས་གནས་ངེས་ཞབས་ཞུ་ཁ་རྒྱག་པའམ་མཉེན་ཆས་ག་གེ་མོའི་གནས་ཡུལ་ཞབས་ཞུ་ཁ་བརྒྱབ་ཆོག\nསྤྱོད་མཁན་གྱི་ཉམས་ལེན་ལེགས་བཅོས། གདམ་ཁའི་རང་བཞིན་ཅན་གྱི་སྣོན་འཇུག་རྩལ་ནུས་འགའ་སྟེ། དཔེར་ན་སྤྱོད་མཁན་གྱི་ཉམས་ལེན་འཆར་གཞི་ཡིས་ཞའོ་མཱི་ཡིས་ཇི་ལྟར་བྱས་ནས་ལག་ཐོགས་ཁ་པར་དང་MIUIཞབས་ཞུའི་གཞི་གྲངས་བཀོལ་སྤྱོད་བྱས་ནས་འཛད་སྤྱོད་པའི་མྱོང་བ་ལེགས་སུ་གཏོང་བ་སྟེ། དཔེར་ན། རྩ་ཐོར་གྱི་སྙན་ཞུ་བཀུར་བ།\nབདེ་འཇགས་ལྟེ་གནས་བེད་སྤྱོད། འཚོལ་བསྡུ་བྱས་པའི་ཆ་འཕྲིན་དག་བདེ་འཇགས་དང་བརྒྱུད་ཁོངས་ཀྱི་སྲུང་སྐྱོང་དུ་བེད་སྤྱད་པ། དཔེར་ན་དུག་སེལ་བཤེར་འབེབས། གློག་གྲོན་དཔེ་ཚུལ། མིང་ཐོ་ནག་པོ། གཙང་སེལ་ཆས་སོགས་སོ། །དེའི་ཁྲོད་ཀྱི་ནུས་པ་འགའ་ནི་ཕྱོགས་གསུམ་པའི་ཞབས་ཞུ་མཁོ་འདོན་ཚོང་པ་དང་ལས་སྒོའི་མཉམ་ལས་རོགས་ཟླ（ཆ་འཕྲིན་ཞིབ་ཕྲ་དེ་བས་མང་བ་གཤམ་གྱི་“ང་ཚོས་ཇི་ལྟར་ཁྱེད་ཀྱི་མི་སྒེར་གྱི་ཆ་འཕྲིན་མཉམ་སྤྱོད་དང་། སྤོ་བསྒྱུར། སྤྱི་བསྒྲགས་སོགས་བྱེད”ཅེས་པར་ཟུར་ལྟ་གནང་རོགས）ཚོང་གཉེར་བྱེད། ཆ་འཕྲིན（དཔེར་ན་ནད་དུག་མཚན་བཀོད་གོ་རིམ་སོགས་མི་སྒེར་མ་ཡིན་པའི་ཆ་འཕྲིན）ནད་དུག་བཤེར་འབེབས་ཀྱི་ནུས་པར་བེད་སྤྱོད་བྱེད།\nའདོན་སྤྲོད་ཞབས་ཞུ་མཁོ་འདོན། ཞའོ་མཱི་ཨང་གྲངས་དང་IMEI/GAIDཨང་གྲངས་ཡང་ཞའོ་མཱི་འདོན་སྤྲོད་ཞབས་ཞུ་མཁོ་འདོན་དུ་བེད་སྤྱད་པ། བརྡ་ཁྱབ་དཔྱད་དཔོག་གི་སྣང་ཚུལ་དང་ཕྱིར་ཚོང་གི་ཆ་འཕྲིན་ཚུད་པའི་MIUIནས་བཀུར་བའི་མཉེན་ཆས་གསར་སྒྱུར་རམ་ཐོན་རྫས་གསར་པ་ཁྱབ་བསྒྲགས་ཀྱི་བརྡ་ཐོ། དུས་མཚུངས་སུ་ཕྱོགས་གསུམ་པ(ཁྱེད་ཀྱི་མི་སྒེར་གྱི་ཆ་འཕྲིན་གྱི་གཞི་གྲངས་ཚོད་འཛིན་མཁན - ཆ་འཕྲིན་ཞིབ་ཕྲ་དེ་བས་མང་བ་གཤམ་གྱི་“ང་ཚོས་ཇི་ལྟར་ཁྱེད་ཀྱི་མི་སྒེར་གྱི་ཆ་འཕྲིན་མཉམ་སྤྱོད་དང་། སྤོ་བསྒྱུར། སྤྱི་བསྒྲགས་སོགས་བྱེད”ཅེས་པར་ཟུར་ལྟ་གནང་རོགས)ཡིས་དབང་སྤྲོད་བྱས་རྗེས། ཞའོ་མཱི་ཡི་ལེན་བསྡུའི་ཞབས་ཞུས་ཀྱང་ཁྱེད་ཀྱི་ཞའོ་མཱིའི་ཐོ་འགོད་ཨང་གྲངས་དང་། IMEI/GAIDཨང་གྲངས་བེད་སྤྱོད་བྱས་ནས། འབྲེལ་ཡོད་བརྡ་ཁྱབ་ཀྱི་རྣམ་པ་དང་། MIUIགྱིས་བསྐུར་བའི་འབྲེལ་ཡོད་བརྡ་ཐོར་གདེང་འཇོག་བྱེད་སྲིད། ཁྱེད་ཀྱིས་ང་ཚོའི་འདོན་སྤྲོད་ཞབས་ཞུ(ཞབས་ཞུའི་ཁྲོད་སྒྲུབ་པའི་ཆ་འཕྲིན་འདོན་སྤྲོད་ཡིན་ནའང་འདྲ། གློག་རྡུལ་ཡིག་ཟམ་མམ་དེ་མིན་གྱི་བྱ་ཐབས་གང་ཡིན་རུང་ཆོག)གཞིར་བྱས་ནས་ཁྱེད་ཀྱི་མི་སྒེར་གྱི་ཆ་འཕྲིན་བེད་སྤྱོད་བྱས་ནས། ཁྱེད་ལ་ང་ཚོ་དང་ཕྱོགས་གསུམ་པའི་ཐོན་རྫས་སམ་ཞབས་ཞུ་མཁོ་འདོན་དང་ཁྱབ་སྤེལ་བྱེད་སྲིད། ཁྱེད་ཀྱི་དུས་ངེས་མེད་སྐབས་སུ་ཁ་པར་གྱི་སྒྲིག་འགོད་ལེ་ཚན་འོག་གི་སྒྲིག་འགོད་དགའ་ས་ནས་ང་ཚོ་དང་ཕྱོགས་གསུམ་པས་བསྐུར་བའི་ཚོང་དོན་ཆ་འཕྲིན་དང་ལེན་མ་བྱས་པའམ། ཞའོ་མཱི་འདོན་སྤྲོད་ཀྱི་ཕྱོགས་གསུམ་པའི་ཉེར་སྤྱོད/དྲ་ངོས་སྤྱད་ནས་ཁྱེད་ཀྱི་སྒྲིག་འགོད་དགའ་ས་དོ་དམ་བྱེད་སྲིད། གཤམ་གྱི་“ཁྱེད་ཀྱི་དབང་ཆ”ཞེས་པར་དཔྱད་གཟིགས་གནང་རོགས།\nསྤྱོད་མཁན་གྱི་ཐོབ་ཐང་ར་སྤྲོད། ཞའོ་མཱི་ཡིས་ECVཚད་གྱིས་སྤྱོད་མཁན་གྱི་ཐོབ་ཐང་ལ་ར་སྤྲོད་བྱས་ནས། དབང་སྤྲོད་མེད་པའི་མི་སྣས་ཐོ་འཇུག་བྱེད་པ་འགོག་ཐུབ།\nསྤྱོད་མིའི་ལྡོག་སྐྱེལ་འཚོལ་སྡུད་བྱེད་པ། ཁྱེད་རང་གི་གདམ་ག་མཁོ་འདོན་བྱས་པའི་ལྡོག་འདྲེན་དེས་ཞའོ་མཱི་ཡི་ཞབས་ཞུ་ལེགས་བཅོས་བྱེད་པར་གལ་ཆེ། ཁྱེད་ཀྱིས་མཁོ་འདོན་བྱས་པའི་ལྡོག་འདྲེན་ཐག་གཅོད་བྱེད་ཆེད། ཞའོ་མཱི་ཡིས་ཁྱེད་ཀྱིས་མཁོ་འདོན་བྱས་པའི་མི་སྒེར་གྱི་ཆ་འཕྲིན་བེད་སྤྱད་དེ་ཁྱེད་དང་འབྲེལ་བ་བྱེད་སྲིད་ཀྱང་། ཟིན་ཐོ་ཉར་ཚགས་བྱས་ཏེ་གནད་དོན་ཐག་གཅོད་དང་ཞབས་ཞུ་ལེགས་བཅོས་བྱེད་པར་སྤྱོད་སྲིད།\nབརྡ་ཐོ་བསྐུར་བ། ང་ཚོས་དུས་ངེས་མེད་ལ་ཁྱེད་ཉིད་ཀྱིས་སྒེར་གྱི་ཆ་འཕྲིན་ལ་གཞིགས་ནས་འབྲེལ་ཡོད་ཀྱི་དངོས་རྫས་ཕྱིར་ཚོང་གི་སྐོར་དང་ང་ཚོའི་དོན་ཚན། ཆ་རྐྱེན་དེ་བཞིན་སྲིད་ཇུས་ཀྱི་འགྱུར་བ་སོགས་ཀྱི་བརྡ་ཐོ་བསྐུར་སྲིད། ཆ་འཕྲིན་འདི་རིགས་ཀྱིས་ཁྱེད་དང་ཞའོ་མཱི་དབར་གྱི་འབྲེལ་བར་གལ་འགངས་ཆེ་བས། ཁྱེད་ཀྱིས་ཆ་འཕྲིན་འདི་རིགས་བཀག་འགོག་མ་གནང་ན་བཟང་།\nཕྱིར་འཚོང་གི་བྱེད་སྒོ་སྤེལ་བ། གལ་སྲིད་ཁྱེད་ཀྱིས་ཞའོ་མཱིའི་གྲོགས་འབྲེལ་སྨྱན་སྦྱོར་སྟེགས་བུ་ནས་བྱ་དགའ་འཐེན་པའི་བྱེད་སྒོ་དང་། འགྲན་སྡུར་སོགས་ཕྱིར་འཚོང་འདྲ་བའི་བྱེད་སྒོར་བཞུགས་ཚེ། ང་ཚོས་ཁྱེད་ཀྱིས་མཁོ་འདོན་བྱས་པའི་མི་སྒེར་གྱི་ཆ་འཕྲིན་སྤྱད་ནས་ཁྱེད་ལ་བྱ་དགའ་དེ་དག་བསྐུར་སྲིད།\nསྒྲིག་ཆས་ལ་དབྱེ་ཞིབ་བྱས་ནས་སྤྱོད་མཁན་ལ་སྔར་ལས་ལེགས་པའི་ཞབས་ཞུ་མཁོ་འདོན་བྱེད་པ། ཞའོ་མཱི་ཡིས་སྲ་ཆས་དང་མཉེན་ཆས་ལ་དབྱེ་ཞིབ་བྱས་ནས། སྒྲིག་ཆས་ཀྱི་ཉམས་ལེན་སྔར་བས་མཐོར་འདེགས་བྱེད་སྲིད།\nང་ཚོས་ཆ་འཕྲིན་འདི་དག་དང་ཆ་འཕྲིན་གཞན་ཟུང་འབྲེལ་བྱས་སྟེ།（ཞབས་ཞུ་མི་འདྲ་བ་དང་སྒྲིག་ཆས་མི་འདྲ་བ་གང་རུང་ཏེ་གློག་ཀླད་དང་། ཁ་པར། རིག་ནུས་བརྙན་འཕྲིན་དང་། དྲ་འབྲེལ་སྒྲིག་ཆས་གཞན་དུ་མངོན་པའི་ཆ་འཕྲིན།）རང་གི་ཐོན་རྫས་དང་ཞབས་ཞུ། ནང་དོན། བརྡ་ཁྱབ་དྲིལ་བསྒྲགས་བཅས་ལེགས་བསྒྱུར་གྱི་ཐད་ལ་སྤྱོད་ངེས། དཔེར་ན། ཞའོ་མཱི་ཡི་རྩིས་ཨང་མཁོ་བའི་ཞབས་ཞུའི་ཁྲོད་དུ་ཁྱེད་ཀྱི་ཞའོ་མཱི་རྩིས་ཨང་དུ་གསལ་བའི་ཞིབ་ཕྲའི་ཆ་འཕྲིན་བེད་སྤྱོད་བྱེད་སྲིད། དེ་དང་མཉམ་དུ། ཁྱེད་ལ་སྔར་ལས་ལྷག་པའི་ཉམས་ལེན་དང་ང་ཚོའི་ཞབས་ཞུ་ཇེ་ལེགས་སུ་གཏོང་ཆེད། འབྲེལ་ཡོད་ཀྱི་བཅའ་ཁྲིམས་དང་ཁྲིམས་སྲོལ་གྱི་གཏན་འབེབས་དང་མཐུན་ཞིང་ཁྱེད་ཀྱི་མོས་མཐུན་ཐོབ་པའི་གནས་ཚུལ་བརྒྱུད། ང་ཚོས་ཁྱེད་དང་འབྲེལ་ཡོད་ཀྱི་ཐོན་རྫས་དང་ཞབས་ཞུ། སྒྲིག་ཆས་མི་འདྲ་བའི་ཆ་འཕྲིན་དག་ཕྱོགས་བསྡུས་བྱས་ཏེ་དེའི་རྣམ་པ་དང་བྱེད་ནུས་ཕུན་ཚོགས་སུ་བསྒྱུར་ངེས། དཔེར་ན་ཁྱེད་ཀྱི་འཚོལ་བཤེར་ཆས་ནང་གི་འཚོལ་བཤེར་ལོ་རྒྱུས་བེད་སྤྱད་དེ་ཞའོ་མཱི་ཚོང་གྲོང་དུ་ཁྱེད་རང་ལ་དགའ་མོས་ཡོད་པའི་ཚོང་ཟོག་གམ་ཞབས་ཞུ་ངོ་སྤྲོད་བྱེད་སྲིད། ང་ཚོས་གཞི་གྲངས་ཟླ་སྒྲིལ་བཏང་བའི་རྒྱུ་མཚན་དང་དེ་བཞིན་བཅའ་ཁྲིམས་ཀྱི་བླང་བྱ་ལྟར་ཁྱེད་རང་ལ་སྡེབ་སྒྲིག་བྱས་པའི་ཞིབ་ཕྲའི་གནས་ཚུལ་འདོན་སྤྲོད་བྱེད་སྲིད། འོན་ཀྱང་། ཁྱེད་ལ་དེ་དག་དང་ལེན་མི་བྱེད་པའི་དབང་ཆ་ཡོད་ངེས། དབང་ཆ་དེ་ཉིད་སྤྱོད་བདེ་ཆེད། ཁྱེད་ཀྱིས་ཡིག་ཟམ་འདིར་privacy@xiaomi.com སྦྲགས་ཡིག་བསྐུར་ཆོག ཡང་ན་ཐོན་རྫས་སོ་སོའི་སྒེར་གྱི་གསང་དོན་སྲིད་ཇུས་ཁྲོད་གསལ་བཤད་བྱེད་པའི་ཚོད་འཛིན་ལམ་ལུགས་ལ་ལྟོས་ཆོག དེ་ནི་གཤམ་གྱི་“ཁྱེད་རང་གི་དབང་ཆ”ཞེས་པ་དེའོ། །\n2 ང་ཚོས་ Cookie དང་དེའི་རིགས་ཀྱི་ལག་རྩལ་ཇི་ལྟར་བཀོལ་སྤྱོད་བྱེད་དམ།\nཞའོ་མཱི་དང་ཕྱོགས་གསུམ་པའི་ཞབས་ཞུ་ཚོང་གཉེར་བ་དང་ལས་སྒྲུབ་མཉམ་འབྲེལ་རོགས་ཟླས（ཆ་འཕྲིན་ཞིབ་ཕྲ་དེ་བས་མང་བ་གཤམ་གྱི་“ང་ཚོས་ཇི་ལྟར་ཁྱེད་ཀྱི་མི་སྒེར་གྱི་ཆ་འཕྲིན་མཉམ་སྤྱོད་དང་། སྤོ་བསྒྱུར། སྤྱི་བསྒྲགས་སོགས་བྱེད”ཅེས་པར་ཟུར་ལྟ་གནང་རོགས）Cookinདང་དཔེ་འཛར། འཁྲབ་གཞུང་སོགས་ཀྱི་ལག་རྩལ་བེད་སྤྱོད་གཏོང་དགོས། ལག་རྩལ་འདི་དག་ནི་འཕེལ་ཕྱོགས་དབྱེ་ཞིབ་དང་དྲ་ཚིགས་དོ་དམ། སྤྱོད་མཁན་རྗེས་འདེད། དྲ་ཚིགས་བྱེད་སྒོ། སྤྱོད་མཁན་ཚོགས་སྤྱི་ཡོངས་ཀྱི་བསྡོམས་རྩིས་ཆ་འཕྲིན་བསྡུ་ལེན་སོགས་ཀྱི་ཕྱོགས་སུ་སྤྱོད། ང་ཚོར་གོང་གི་ལག་རྩལ་ལ་བརྟེན་ལས་བྱེ་བྲག་གམ་སྤྱིའི་ཕྱོགས་བསྡོམས་དབྱེ་ཞིབ་སྙན་ཞུ་འབྱོར་གྱིན་ཡོད། ལག་རྩལ་འདིས་ང་ཚོས་ཁྱེད་ཀྱི་དགའ་མོས་ལ་རྒྱུས་ལོན་ལེགས་པོ་ཡོད་པར་རོགས་འདེགས་བྱེད་ཅིང་། དྲ་ཚིགས་ཀྱི་ཁག་གི་སྤྱོད་ཚུལ། བརྡ་ཁྱབ་དང་དྲ་རྒྱའི་འཚོལ་བཤེར་གྱི་ཕན་འབྲས་སོགས་ལེགས་བཅོས་དང་དབྱེ་ཞིབ་བྱེད་ཐུབ། ང་ཚོས་Cookieདང་ལག་རྩལ་གཞན་དག་བརྒྱུད་ནས་བསྡུས་པའི་ཆ་འཕྲིན་ནི་མི་སྒེར་གྱི་ཆ་འཕྲིན་མིན། འོན་ཀྱང་། གལ་ཏེ་གནས་དེ་གའི་བཅའ་ཁྲིམས་ཀྱིས་Internetགྲོས་མཐུན་གྱི་ས་གནས(IP)དང་ཡང་ན་དེ་དང་འདྲ་བའི་ངོས་འཛིན་རྟགས་མཚན་མི་སྒེར་གྱི་ཆ་འཕྲིན་ལ་ངོས་བཟུང་ཚེ། ང་ཚོས་ཀྱང་ངོས་འཛིན་རྟགས་མཚན་དེ་ཉིད་མི་སྒེར་གྱི་ཆ་འཕྲིན་ལ་བརྩི་ངེས།\nཉིན་ཐོའི་ཡིག་ཆ། དྲ་ཚུགས་མང་ཆེ་བ་དང་འདྲ་བར་ང་ཚོས་དམིགས་བཙུགས་ཀྱི་ཆ་འཕྲིན་བསྡུ་ལེན་བྱས་ནས་ཉིན་ཐོའི་ཡིག་ཆའི་ནང་ཉར་ཚགས་བྱེད་ཀྱི་ཡོད། ཆ་འཕྲིན་དེའི་རིགས་འབྲེལ་དྲའི་གན་རྒྱ(IP)ས་གནས་དང་བཤེར་ཆས་ཀྱི་རིགས། འབྲེལ་དྲའི་ཞབས་ཞུ་མཁོ་འདོན་ཚོང་གཉེར་ཚན་པ་(ISP) ཤོག་ངོས་ཉར་སྤྱོད/ཕྱིར་འཐེན། བརྒྱུད་ཁོངས་བཀོལ་སྤྱོད། ཚེས་གྲངས/དུས་ཚོད་ཀྱི་ཚིགས/གནན་གྲངས་ཀྱི་གཞི་གྲངས་སོགས་སུ་ཚུད་ཡོད། ང་ཚོས་རང་འགུལ་གྱིས་བསྡུ་རུབ་བྱས་པའི་ཉིན་ཐོའི་གཞི་གྲངས་དང་། ང་ཚོས་བསྡུ་རུབ་བྱས་པའི་དེ་མིན་གྱི་ཆ་འཕྲིན་ཕན་ཚུན་འབྲེལ་མི་སྲིད།\nབརྡ་ཁྱབ། ང་ཆོ་དང་ཕྱོགས་གསུམ་པའི་ཞབས་ཞུ་མཁོ་འདོན་ཚན་པ་དང་ལས་སྒོའི་མཉམ་ལས་རོགས་ཟླ（ཆ་འཕྲིན་ཞིབ་ཕྲ་དེ་བས་མང་བ་གཤམ་གྱི་“ང་ཚོས་ཇི་ལྟར་ཁྱེད་ཀྱི་མི་སྒེར་གྱི་ཆ་འཕྲིན་མཉམ་སྤྱོད་དང་། སྤོ་བསྒྱུར། སྤྱི་བསྒྲགས་སོགས་བྱེད”ཅེས་པར་ཟུར་ལྟ་གནང་རོགས）མཉས་ལས་བྱས་པ་དང་ང་ཚོའི་དྲ་ཚུགས་ཐོག་བརྡ་ཁྱབ་བཏོན་པའམ་ང་ཚོའི་དྲ་ཚུགས་གཞན་གྱི་བརྡ་ཁྱབ་ལ་དོ་དམ་བྱེད་ཀྱི་ཡོད། ང་ཚོའི་ཕྱོགས་གསུམ་པའི་ཞབས་ཞུ་མཁོ་འདོན་ཚནས་པས་cookieལ་སོགས་པའི་ལག་རྩལ་བེད་སྤྱད་ནས་ཁྱེད་ཀྱི་དྲ་ཚུགས་གཞན་ཐོག་གི་བྱེད་སྒོའི་ཆ་འཕྲིན་སོགས་བསྡུ་རུབ་བྱེད་པ་དང་ཁྱེད་ཉིད་ཀྱི་དགའ་ཕྱོགས་ལྟར་བརྡ་ཁྱབ་མཁོ་འདོན་བྱེད། ང་ཚོས་ཁྱེད་ལ་བརྡ་ཁྱབ་མཁོ་འདོན་མ་བྱས་པའི་སྔོན་དུ། ཁྱེད་ཀྱི་ཆོག་མཆན་ཁ་གསལ་ཐོབ་པར་བྱེད། གལ་སྲིད་དེ་དག་ཁྱེད་ཉིད་ཀྱི་དགའ་ཕྱོགས་སུ་མི་མཁོ་ཚེ་དྲ་ཚུགས་（http://preferences-mgr.truste.com）ལ་འཛུལ་ནས་ཕྱིར་འཐེན་བྱེད་ཆོག\nའགུལ་བསྐྱོད་དབྱེ་ཞིབ། འཁྱེར་འཕྲིན་ཉེར་སྤྱོད་འགའ་ཡི་ཁྲོད་ང་ཚོས་འགུལ་བསྐྱོད་དབྱེ་ཞིབ་མཉེན་ཆས་བེད་སྤྱད་ནས་ཁྱེད་ཉིད་ཀྱི་ལག་ཐོགས་ཁ་པར་ནང་ནུས་པ་དེ་དེ་བས་ལེགས་པ་རྒྱུས་མངའ་ཡོང་བ་བྱེད་ཀྱི་ཡོད། མཉེན་ཆས་དེ་རིགས་ཀྱིས་རྒྱུན་སྤྱོད་བརྒྱུད་རིམ་གྱི་འགུལ་ཚད་དང་དེའི་ནང་དུ་ལྷག་པའི་དོན་རྐྱེན་བསགས་ནས་སྤྱོད་པ། ནུས་པའི་གཞི་གྲངས་ཀྱི་འགུལ་ཚད་དང་རྒྱུན་སྤྱོད་བརྒྱུད་རིམ་དུ་ལྷག་པའི་དོན་རྐྱེན་གྱི་གནས་ཡུལ་སོགས་ཐོ་བཀོད་བྱེད་ཐུབ། ང་ཚོས་དབྱེ་ཞིབ་མཉེན་ཆས་ནང་གི་ཆ་འཕྲིན་དག་ཁྱེད་ཀྱི་འགུལ་སྐྱོད་རྒྱུན་སྤྱོད་བརྒྱུད་རིམ་ནང་ཡོད་པའི་སྒེར་གྱི་ཆ་འཕྲིན་ནང་གཏུགས་མི་སྲིད།\nས་གནས་འདི་གའི་གསོག་ཉར། - HTML5/Flash ང་ཚོས་རང་སའི་གསོག་ཉར་དམིགས་ཡུལ་(LSO)དཔེར་ན་ HTML5དང་ Flash ནང་དོན་དང་དགའ་ཕྱོགས་གསོག་ཉར། ཁྱེད་ཀྱིས་ང་ཚོ་དང་མཉམ་ལས་ཀྱིས་ང་ཚོའི་དྲ་ཚིགས་ཐོག་ཏུ་བྱེད་ནུས་ཁག་ཅིག་མཁོ་འདོན་དང་ཡང་ན་ཁྱེད་ཀྱི་དྲ་ཚིགས་ལྟ་བཤེར་བྱ་སྤྱོད་ཀྱིས་བརྡ་ཁྱབ་མཁོ་སྤྲོད་བྱས་ནས་ཕྱོགས་གསུམ་པས་ཀྱང་ HTML5ཡང་ན་ Flash cookieབརྒྱུད་འབྲེལ་ཡོད་ཆ་འཕྲིན་བསྡུ་རུབ་དང་གསོག་ཉར་བྱེད་ཀྱི་ཡོད། བཤེར་ཆས་སྣ་ཚོགས་ཀྱིས་རང་རང་གི་དོ་དམ་ཡོ་བྱད་མཁོ་འདོན་བྱས་ནས་ HTML5 རངསའི་གསོག་ཉར་བྱེད་ཡུལ་སུབ་ཀྱི་ཡོད། གལ་སྲིད་ Flash Cookieལ་དོ་དམ་བྱ་འདོད་ཚེ། གཤམ་གྱི་འབྲེལ་ཐག་ལ་གནོན་དང་།http://www.macromedia.com/support/documentation/en/flashplayer/help/settings_manager07.html\n3 ང་ཚོས་ཇི་ལྟར་ཁྱེད་ཀྱི་མི་སྒེར་ཆ་འཕྲིན་དག་མཉམ་སྤྱོད་དང་བརྒྱུད་སྤྲོད། ཡོངས་བསྒྲགས་བྱེད།\nང་ཚོས་སྐབས་རེར་ཕྱོགས་གསུམ་པར（མཚན་ཉིད་གཤམ་དུ་གསལ）ཁྱེད་ཀྱི་མི་སྒེར་ཆ་འཕྲིན་མཉམ་སྤྱོད་བྱས་ནས། ཚོའི་ཐོན་རྫས་སམ་ཞབས་ཞུ་མཁོ་འདོན་ཇེ་ལེགས་སུ་གཏོང་ཞིང་ད་དུང་དེར་ཁྱེད་ཀྱི་རེ་བ་ལྟར་ཐོན་རྫས་དང་ཞབས་ཞུ་མཁོ་འདོན་བྱེད་དགོས་པར་ཡང་འདུས་ཡོད། གལ་ཏེ་ཁྱོད་ཀྱིས་ང་ཚོས་ཆ་འཕྲིན་འདི་དག་མཉམ་སྤྱོད་བྱེད་པར་མོས་མཐུན་མེད་ཚེ། གློག་རྡུལ་སྦྲག་རྟགས་privacy@xiaomi.comའདི་བརྒྱུད་ནས་ང་ཚོར་འབྲེལ་བ་བྱས་ཆོག\nཁྱེད་ཀྱི་མོས་མཐུན་གསལ་པོ་དང་རང་འགུལ་གྱི་གདམ་ག་ཐོབ་པའི་གནས་ཚུལ་འོག ཁྱེད་ཀྱིས་གཏན་འཁེལ་བྱས་ཤིང་མཉམ་སྤྱོད་དབང་ཆ་གནང་པའི་ཕྱོགས་གསུམ་པའི་ཁྱབ་ཁོངས་ནང་གི་ཆ་འཕྲིན་དག་མཉམ་སྤྱོད་བྱེད་དགོས། དཔེར་ན། ཁྱེད་ཀྱིས་ཞའོ་མཱི་ཡི་ཐོ་ཨང་སྟབས་བདེ་བཀོལ་ནས་ཕྱོགས་གསུམ་པའི་དྲ་ཚུགས་སུ་ཞུགས་པའམ་APPསྤྱོད་པ།\nཞའོ་མཱི་དང་རང་གི་ཁྱད་ཆོས་འབུར་དུ་ཐོན་པའི་ཀུང་སི་ཚོགས་པ་ཞིག་དང་མཉམ་ལས་བྱས་ཏེ། མཉམ་དུ་ཞའོ་མཱི་ཡི་སྐྱེ་ཁམས་བརྒྱུད་ཁུངས་གྲུབ། ཞའོ་མཱི་ཡི་སྐྱེ་ཁམས་ཀུང་སི་ནི་ཞའོ་མཱི་ཡིས་མ་འཇོག་དང་འཁོར་སྐྱོད་ཚོང་གཉེར་བྱས་པའི་རང་རྐྱ་འཕེར་བའི་གདོས་བཅས་ཤིག་ཡིན་པ་མ་ཟད། དེའི་ཁྱབ་ཁོངས་ཀྱི་ཆེད་ལས་མཁས་པ་ཡང་ཡིན། ཁྱེད་ལ་ཞའོ་མཱི་ཡི་སྐྱེ་ཁམས་ཀུང་སིའི་ལེགས་གྲས་ཐོན་རྫས་དང་ཞབས་ཞུ་མཁོ་འདོན་བྱེད་པའི་ཆེད།（མཉེན་ཆས་དང་མཁྲེགས་ཆས་ཚུད）ཞའོ་མཱི་ཡིས་སྐྱེ་ཁམས་ཀུང་སི་ལ་ཁྱེད་ཀྱི་མི་སྒེར་གྱི་ཆ་འཕྲིན་ཁྱབ་བསྒྲགས་བྱེད་སྲིད། ཐོན་རྫས་དང་ཞབས་ཞུ་འགའ་ཤས་ད་དུང་ཞའོ་མཱི་ཡི་ཚོང་རྟགས་བེད་སྤྱད་ཀྱི་ཡོད། འོན་ཀྱང་ཐོན་རྫས་གཞན་རང་ཉིད་ཀྱི་ཚོང་རྟགས་སྤྱད་སྲིད། ཞའོ་མཱི་སྐྱེ་ཁམས་བརྒྱུད་ཁོངས་ཀུང་སིས་དུས་ཚོད་ངེས་མེད་ཐོག་ཞའོ་མཱི་མཉམ་སྤྱོད་དང་ཞའོ་མཱི་ཚོང་རྟགས་ཀྱི་ཐོན་རྫས། ཞབས་ཞུ་དང་འབྲེལ་བའི་གཞི་གྲངས། མཉེན་ཆས་དང་མཁྲེགས་ཆས་ཀྱི་ཞབས་ཞུ་མཁོ་འདོན་བྱ་བ་སྟེ། མཁོ་མཁན་ལ་དེ་བས་ལེགས་པའི་ནུས་པ་མྱོང་བ་མཁོ་འདོན་བྱ། གལ་ཏེ་ཞའོ་མཱི་ཡིས་རང་ཉིད་ཀྱི་མ་རྩ་ཡོངས་རྫོགས་ཡང་ན་ཆ་ཤས་ཟླ་སྒྲིལ་དང་ཉོ་སྒྲུབ། འཚོང་བ་བཅས་ལ་ཞུགས་ཚེ། ང་ཚོས་གློག་རྡུལ་འཕྲིན་ཡིག་དང་དྲ་ཚུགས་ཐོག་མངོན་གསལ་དོད་པའི་ངང་བརྡ་ཐོག་ཁྱབ་སྒྲོག་བྱེད་ཀྱི་ཡིན། ཁྱེད་ཀྱི་མི་སྒེར་གྱི་ཆ་འཕྲིན་བདག་དབང་དང་། བེད་སྤྱོད་བྱེད་པའི་ཐོག་གི་འགྱུར་བ་མཐའ་དག དེ་བཞིན་ཁྱེད་ལ་དབང་སྲིད་པའི་མི་སྒེར་གྱི་ཆ་འཕྲིན་གདམས་ག་མཐའ་དག་ལ་ཁྱབ་སྒྲོག་བྱེད།\nདེར་ང་ཚོའི་ཟོག་འདྲེན་མཁོ་འདོན་ཚོང་ལས་དང་གཞི་གྲངས་ལྟེ་གནས། གཞི་གྲངས་གསོག་འཇོག་སྒྲིག་བཀོད། ཚོང་མགྲོན་ཞབས་ཞུ་མཁོ་འདོན། བརྡ་ཁྱབ་དང་ཚོང་གཉེར་ཞབས་ཞུ། དེ་བཞིན་ལས་སྒྲུབ་མཉམ་ལས་རོགས་ཟླ་གཞན་དག་བཅས་ཚུད་ཡོད། ཕྱོགས་གསུམ་པ་དེ་དག་གིས་ཞའོ་སྨིའམ་ཡང་ན་སྒེར་གྱི་གསང་དོན་སྲིད་ཇུས་ཀྱི་རྣམ་གྲངས་གཅིག་གམ་ཡང་ན་མང་པོ་ཞིག་གི་ཚབ་བྱས་ནས་ཁྱེད་རང་གི་མི་སྒེར་གྱི་ཆ་འཕྲིན་ཐག་གཅོད་བྱ་ངེས། ང་ཚོས་དྲང་བཞག་དང་ཁྲིམས་མཐུན། དགོས་ངེས། དམིགས་བསལ། ཁ་གསལ་བཅས་ཀྱི་མཉམ་སྤྱོད་ཆ་རྐྱེན་ཁོ་ནའི་ཐོག་ནས་ཁྱེད་ལ་ཞབས་འདེགས་ཞུ་བར་མཁོ་བར་མི་སྒེར་གྱི་ཆ་འཕྲིན་མཉམ་སྤྱོད་བྱེད་དགོས། ཞའོ་མཱི་ཡིས་རང་འགན་བརྟག་དཔྱད་བྱེད་ཅིང་གན་རྒྱ་འཇོག་ཅིང་། ཕྱོགས་གསུམ་པའི་ཞབས་ཞུ་འདོན་སྤྲོད་བྱེད་ཁུལ་གྱི་གསང་ཁྲིམས་དམ་འཛིན་བྱེད་པར་ཁག་ཐེག་ཐོབ་ཆེད་ཡིན། ཕྱོགས་གསུམ་པའི་ཞབས་ཞུ་མཁོ་འདོན་མི་སྣས་ཀྱང་དེར་ལྟ་རྟོག་དང་དོ་དམ་བྱེད་བཞིན་ཡོད།\nཕན་འབྲས་ལྡན་པའི་ཚད་འཇལ་དང་དབྱེ་ཞིབ་ཚོང་ལས་ཞབས་ཞུ་གཞན་པར་མཁོ་འདོན་བྱེད་ཆེད། ང་ཚོས་ད་དུང་ཕྱོགས་སྡོམ་གྱི་རྣམ་པས་ཕྱོགས་གསུམ་པ（ང་ཚོའི་དྲ་བའི་ཐོག་གི་བརྡ་ཁྱབ་ཚོང་པ་ལྟ་བུ）དང་ཆ་འཕྲིན་མཉམ་སྤྱོད་བྱེད་སྲིད།（མི་སྒེར་མ་ཡིན་པའི་ཆ་འཕྲིན）ང་ཚོས་ངོས་བཟུང་ཆ་འཕྲིན་ལ་བརྟེན་ནས་མཚམས་སྦྱོར་བརྡ་ཁྱབ་ཀྱི་བདག་པོ་དང་མཉམ་ལས་རོགས་ཟླ་གཞན་དག་ལ་རོགས་རམ་བྱས་ཏེ་ཁོ་ཚོའི་བརྡ་ཁྱབ་དང་ཞབས་ཞུའི་ཕན་འབྲས་ཀྱི་གནས་ཚུལ་དཔྱད་ཞིབ་བྱེད་པ་མ་ཟད། ཁོ་ཚོའི་ཞབས་ཞུ་བེད་སྤྱོད་བྱེད་པའི་མི་ཚོགས་ཀྱི་རིགས་དང་དེ་བཞིན་མི་རྣམས་ཀྱིས་ཇི་ལྟར་བྱས་ཏེ་དེའི་དྲ་ཚིགས་དང་ཉེར་སྤྱོད། ཞབས་ཞུ་བཅས་ཀྱི་ཐད་ཕན་ཚུན་སྤེལ་རེས་བྱེད་དགོས་པའི་སྐོར་ཀྱི་འཕེལ་ཕྱོགས་རྒྱུས་ལོན་བྱས། དཔེར་ན།ཐོན་རྫས་ཁ་ཤས་ཉོ་བའམ་ཡང་ན་ཉོ་ཚོང་ཁ་ཤས་བྱེད་པའི་དམིགས་བསལ་གྱི་མི་ཚོགས་ཁྲོད་ཀྱི་མཁོ་མཁན་གྲངས་འབོར་ལྟ་བུ།\nབཅའ་ཁྲིམས་དང་ཁྲིམས་སྲོལ་ནང་གཏན་འབེབས་བྱས་པའི་བླང་བྱ་དང་བཅའ་ཁྲིམས་ཀྱི་བྱ་རིམ། གཏུག་བཤེར་དང་/ཡང་ན་སྤྱི་པའི་སྒྲིག་གཞི། སྲིད་གཞུང་སྡེ་ཁག་གིས་ཁྲིམས་ལྟར་བཏོན་པའི་བླང་བྱ་བཞིན། ཞའོ་མཱི་ཡིས་ཁྱེད་ཀྱི་མི་སྒེར་ཆ་འཕྲིན་ཁྱབ་བསྒྲགས་བྱེད་དགོས་ངེས་རེད། གལ་ཏེ་ང་ཚོས་རྒྱལ་ཁབ་ཀྱི་བདེ་འཇགས་དང་ཁྲིམས་སྐྱོང་། ཡང་ན་སྤྱི་དམངས་ཀྱི་གལ་ཆེའི་རང་བཞིན་ཡོད་པའི་དོན་དག་གཞན་གྱི་ངོས་ནས་བཤད་ན། ཁྱབ་བསྒྲགས་དེ་ནི་ངེས་པར་དུ་བྱེད་དགོས་པ་དང་འོས་འཚམ་ཡིན་ངེས་ལ། ང་ཚོས་ཀྱང་ཁྱེད་དང་འབྲེལ་ཡོད་ཀྱི་ཆ་འཕྲིན་ཁྱབ་བསྒྲགས་བྱེད་སྲིད།\nགལ་ཏེ་ང་ཚོས་འབྲེལ་ཡོད་དོན་ཚན་ལག་བསྟར་བྱ་ཆེད་དང་ཡང་ན་ང་ཚོའི་ཚོང་གཉེར་དང་ཁེ་དབང་། རྒྱུ་ནོར། ཐོན་རྫས། ཡང་ན་འཛད་སྤྱོད་པར་སྲུང་སྐྱོབ་བྱེད་ཆེད་ཀྱི་དམིགས་ཡུལ་དུ（མགོ་སྐོར་དང་དབང་ཆ་མེད་པར་ཐོན་རྫས་བེད་སྤྱོད་བྱེད་པ་དང་། ང་ཚོའི་གྲོས་མཐུན་དང་སྲིད་ཇུས་ལ་འགལ་བའམ་དེ་མིན་གྱི་གནོད་ཅན་ནམ་ཁྲིམས་འགལ་གནད་དོན་ལ་ཞིབ་བཤེར་དང་ཐག་གཅོད་བྱེད་པ།）ཆ་འཕྲིན་ཕྱིར་བསྒྲགས་བྱེད་པ་བཅས་ནི་ལུགས་མཐུན་དང་དགོས་ངེས་ཤིག་ཡིན་ལ། ང་ཚོས་ཀྱང་ཁྱོད་དང་འབྲེལ་ཡོད་ཀྱི་ཆ་འཕྲིན་ཁྱབ་བསྒྲགས་བྱེད་སྲིད། （དོགས་གནད་གྲོལ་ཆེད་དུ། ས་གནས་དེ་གའི་གཞི་གྲངས་སྲུང་སྐྱོབ་སྐོར་གྱི་བཅའ་ཁྲིམས་ནང་གཏན་འབེབས་གསལ་པོ་བྱས་ཡོད་པའི་ཁྱབ་ཁོངས་སུ་ཚུད་ཡོད་ཅིང་གནས་ཚུལ་རྐྱང་བའི་ཆ་རྐྱེན་ལྡན་ཡོད་ཚེ། ཞའོ་མཱི་ཀུང་སིས་ཁྱེད་ཀྱི་མོས་མཐུན་མ་ཐོབ་ཀྱང་མི་སྒེར་ཆ་འཕྲིན་བསྡུ་རུབ་དང་བེད་སྤྱོད་དམ་ཁྱབ་བསྒྲགས་བྱེད་ངེས།）དེར་སྤྱིའམ་སྲིད་གཞུང་ལས་ཁུངས་ལ་བརྡ་འཕྲིན་འདོན་སྤྲོད་བྱེད་པ་ཡང་ཚུད་ཡོད་ཤས་ཆེ། ཕྱོགས་གསུམ་པའི་མཉམ་ལས་རོགས་ཟླ་དང་འབྲེལ་བའི་ཁྱེད་ཀྱི་བློས་འགེལ་ཐུབ་པའི་རྩིས་ཨང་ཆ་འཕྲིན་སྤེལ་རེས་བྱས་ཏེ་ང་ཚོའི་ཐོན་རྫས་ཕྱི་ནང་དུ་སྤེལ་བའི་མགོ་སྐོར་དང་སྒྲིག་འགལ་སོགས་ཀྱི་གནོད་ཡོད་བྱ་སྤྱོད་ལ་སྔོན་འགོག་བྱེད་དགོས།\nང་ཚོའི་རྩིས་གཉེར་བ་དང་རྩིས་བཤེར་པ། ཁྲིམས་རྩོད་པ་བཅས་སམ་དེ་དང་འདྲ་བའི་བློ་འདོན་པ། ང་ཚོས་ཁོ་ཚོར་ཆེད་ལས་ཀྱི་བསམ་འཆར་མཁོ་འདོན་བྱེད་དགོས་པའི་བླང་བྱ་བཏོན་པ་དང་། དེ་མིན།\nམ་རྩ་གཏོང་མཁན་དང་གཞན་གྱི་འབྲེལ་ཡོད་ཕྱོགས་གསུམ་པ། གལ་སྲིད་དོན་དངོས་སམ་མི་མངོན་པའི་ཕྱིར་འཚོང་ངམ་ཡང་ན་སྤྱི་གཉེར་ཁང་གཞན་གྱི་ཉོ་ཚོང་བྱུང་བ་དང་། ཞའོ་མཱི་ཚོགས་པའི་ནང་ཁུལ་གྱི་དངོས་གཟུགས་དང་འབྲེལ་བ་ཡོད་སྐབས། དེ་མིན།\nགལ་སྲིད་ཞའོ་མཱི་ཡིས་རང་གི་ཐོན་ཁུངས་ཡོངས་དང་ཆ་ཤས་ཤིག་མཉམ་འདྲེས་དང་། ཉོ་སྒྲུབ། ཕྱིར་འཚོང་བཅས་བྱས་ཚེ། ང་ཚོས་གློག་རྡུལ་སྦྲག་ཟམ་དང་ཡང་ན་དྲ་ཚིགས་ཐོག་མངོན་གསལ་དོད་པའི་བརྡ་ཐོ་བཏང་སྟེ་ཁྱེད་ཀྱི་མི་སྒེར་ཆ་འཕྲིན་བདག་དབང་དང་བེད་སྤྱོད་ཐད་ཀྱི་འགྱུར་ལྡོག་གང་རུང་། དེ་བཞིན་རྗེས་ཀྱི་གདམ་ཀ་དང་འབྲེལ་བའི་གནས་ཚུལ་རྣམས་གསལ་ཁ་གཏོང་ངེས།\nབྱེད་སྒོའི་ཁྲོད་བྱ་དགའ་ཐོབ་པའི་མིང་ཐོ་ཁྱབ་བསྒྲགས་བྱེད་སྐབས་གང་དེའི་ཁ་པར་ཨང་གྲངས་དང་ཞའོ་མཱི་རྩིས་ཨང་། མིང་ཐོ་བཅས་འགྲེམས་སྟོན་བྱེད་པ་ཕུད། ཞའོ་མཱི་ཡིས་གཤམ་གྱི་གནས་ཚུལ་ཁོ་ནའི་འོག་ཏུ་ད་གཟོད་ཁྱེད་ཀྱི་མི་སྒེར་ཆ་འཕྲིན་ཡོངས་ཁྱབ་ཕྱིར་བསྒྲགས་བྱ་རྒྱུ་སྟེ།\nཁྲིམས་ལུགས་དང་ལུགས་མཐུན་གྱི་གཞི་འཛིན་སའི་ཡོངས་ཁྱབ་ཕྱིར་བསྒྲགས། དེའི་ནང་བཅའ་ཁྲིམས་ཁྲིམས་སྲོལ་གྱི་ཚད་གཞི་དང་བཅའ་ཁྲིམས་ཀྱི་བྱེད་རིམ། གཏུག་བཤེར་རམ་ཡང་ན་སྲིད་གཞུང་གི་གཙོ་སྐྱོང་སྡེ་ཁག་གི་བླང་བྱ་དང་ལེན་བྱེད་པ་བཅས་འདུས་ཡོད།\nང་ཚོས་ཁྱེད་ཀྱི་མི་སྒེར་གྱི་ཆ་འཕྲིན་བདེ་འཇགས་ལ་འགན་ལེན་བྱེད། དབང་སྤྲོད་མ་ཐོབ་པའི་་བལྟ་ཀློག་དང་ཁྱབ་བསྒྲགས་ཡང་ན་དེ་མཚུངས་ཀྱི་ཉེན་ཁ་འགོག་པའི་ཆེད། ང་ཚོས་ཁྲིམས་ཀྱིས་གཏན་འབེབས་བྱས་པའི་དངོས་ལུགས་དང་གློག་རྡུལ། དོ་དམ་བྱ་ཐབས་གོ་རིམ་དོན་ཐོག་ཏུ་འཁྱོལ་ནས། ཁྱེད་ཀྱི་འགུལ་བདེའི་སྒྲིག་ཆས་དང་ཞའོ་མཱི་དྲ་ཚུགས་ཐོག་ནས་བསྡུ་རུབ་བྱས་པའི་ཆ་འཕྲིན་ལ་སྲུང་སྐྱོབ་བྱས་ཏེ། ང་ཚོས་འོས་འཚམ་གྱི་བྱ་ཐབས་མཐའ་དག་སྤྱད་ནས་ཁྱེད་ཀྱི་ཆ་འཕྲིན་ལ་སྲུང་སྐྱོབ་བྱེད།\nདཔེར་ན། ཁྱེད་ཀྱིས་ཞའོ་མཱི་ཡི་ཐོ་ཨང་ལ་ལྟ་བའི་སྐབས། ཁྱེད་ཀྱི་ང་ཚོའི་གོ་རིམ་གཉིས་བརྒྱུད་ནས་ཚོད་ལྟས་ར་སྤྲོད་བྱས་ནས་བདེ་འཇགས་ལེགས་སུ་གཏོང་བའི་འགན་ལེན་བྱ་ཐུབ། ཁྱེད་ཀྱིས་ཞའོ་མཱི་སྒྲིག་ཆས་ཐོག་ནས་ང་ཚོའི་ཞབས་ཞུའི་འཕྲུལ་འཁོར་ལ་ཆ་འཕྲིན་བསྐུར་བ་དང་ལེན་བྱེད་པའི་སྐབས། ང་ཚོས་བདེ་འཇགས་འབྲེལ་རིམ་(SSL)དང་གཞན་གྱི་ཐོག་ནས་སྒོ་ལྕགས་བརྒྱབ་ཀྱི་ཡོད།\nཁྱེད་ཀྱི་མི་སྒེར་ཆ་འཕྲིན་ཚང་མ་བདེ་འཇགས་ཀྱི་ཞབས་ཞུའི་འཕྲུལ་ཆས་སུ་ཉར་ཚགས་བྱས་པར་མ་ཟད་ཚོད་འཛིན་ཐེབས་པའི་སྒྲིག་ཆས་ཀྱིས་སྲུང་སྐྱོབ་བྱས་ཡོད། ང་ཚོས་གལ་ཆེའི་རང་བཞིན་དང་ཚོར་སྐྱེན་རང་བཞིན་ལ་གཞིགས་ཏེ་ཁྱེད་ཀྱི་གཞི་གྲངས་རིགས་དབྱེ་བྱེད་ལ། མི་སྒེར་ཆ་འཕྲིན་ལའང་དེ་མཚུངས་ཀྱི་བདེ་འཇགས་འགན་ལེན་བྱས་ཡོད། དེ་དང་འདྲ་བར་ང་ཚོས་སྤྲིན་གཞི་རུ་བྱས་པའི་གཞི་གྲངས་གསོག་འཇོག་བྱེད་པར་ཆེད་དམིགས་ཀྱི་ལྟ་ཞིབ་དང་ཚོད་འཛིན་བྱེད་ཐབས་བཀོལ་ཡོད་ཅིང་། དུས་བཀག་ལྟར་ཆ་འཕྲིན་བསྡུ་ལེན་དང་གསོག་འཇོག ཐག་གཅོད་བཅས་ཀྱི་ལག་ལེན་ལ་ཞིབ་བཤེར་བྱེད་བཞིན་ཡོད། ལྷག་དོན་དངོས་ལུགས་བདེ་འཇགས་ཀྱི་བྱེད་ཐབས་བཀོལ་སྟེ། དབང་སྤྲོད་མིན་པའི་འདྲི་སྤྱོད་དང་བེད་སྤྱོད་གང་རུང་ལ་སྔོན་འགོག་བྱེད་ཀྱིན་ཡོད།\nང་ཚོས་ཕྱོགས་གསུམ་པའི་ཞབས་ཞུ་མཁོ་འདོན་ཚོང་ལས་དང་ལས་སྒྲུབ་མཉམ་ལས་རོགས་ཟླར་བརྟག་དཔྱད་བྱས་ཏེ། ཁོང་ཚོར་ཁྱེད་ཀྱི་མི་སྒེར་ཆ་འཕྲིན་ལ་སྲུང་སྐྱོབ་བྱེད་པའི་ནུས་པ་ཡོད་པའི་ཁག་ཐེག་བྱས་ཡོད། ང་ཚོས་ད་དུང་འོས་འཚམ་གྱི་གན་རྒྱའི་ཚོད་འཛིན་ལག་བསྟར་བྱེད་ཅིང་། དགོས་ངེས་སུ་ཕྱོགས་གསུམ་པས་འོས་འཚམ་གྱི་བདེ་འཇགས་ཚད་གཞི་སྲུང་སྐྱོང་བྱས་ཡོད་མེད་ལའང་ཞིབ་བཤེར་དང་ལྟ་སྐྱོང་བྱ་ངེས། དེ་མིན། ང་ཚོར་བརྡ་འཕྲིན་འདི་དག་བརྒྱུད་ནས་ཁྱེད་ལ་ཐོན་རྫས་དང་ཞབས་ཞུ་འདོན་སྤྲོད་བྱེད་པའི་ལས་མི་དང་ཕྱོགས་གསུམ་པའི་ཞབས་ཞུ་འདོན་སྤྲོད་བྱེད་པའི་ཚོང་བ། ལས་སྒྲུབ་མཉམ་ལས་ཀྱི་གྲོགས་པོ་བཅས་ལ་གཟབ་ནན་ངང་མི་སྒེར་ཆ་འཕྲིན་གསང་བའི་འོས་འགན་ཡོད།\nང་ཚོས་བདེ་འཇགས་དང་སྒེར་གྱི་གསང་དོན་སྲུང་སྐྱོང་ཐད་ཀྱི་གསོ་སྦྱོང་སློབ་ཚན་དང་ལག་ལེན་བརྒྱུད་དེ་ང་ཚོའི་ལས་མིས་མི་སྒེར་གྱི་ཆ་འཕྲིན་ལ་སྲུང་སྐྱོབ་བྱེད་པའི་གལ་ཆེའི་རང་བཞིན་ལ་ངོས་འཛིན་བྱ་ཤུགས་ཆེ་རུ་གཏོང་ངེས། ང་ཚོས་ཁྲིམས་ལུགས་བླང་བྱ་དང་ལག་བསྟར་ཡོད་པའི་བྱ་ཐབས་ཡོད་ཚད་སྤྱད་ནས་ཁྱེད་ཀྱི་མི་སྒེར་ཆ་འཕྲིན་ལ་སྲུང་སྐྱོབ་བྱ་དགོས། འོན་ཀྱང་། ཁྱོད་ཀྱིས་མཉམ་སྦྲེལ་དྲ་བ་བཀོལ་སྤྱོད་བྱེད་སྐབས་ཀྱི་རྟག་པར་བདེ་འཇགས་མིན་པའི་གནས་ཚུལ་དེ་རྟོགས་དགོས། དེ་བས་ང་ཚོས་མཉམ་སྦྲེལ་དྲ་བ་བརྒྱུད་ནས་ཕྱོགས་གཉིས་སུ་སྐྱེལ་འདྲེན་བྱེད་སྐབས་མི་སྒེར་ཆ་འཕྲིན་གང་རུང་གི་བདེ་འཇགས་རང་བཞིན་དང་འཐུས་ཚང་རང་བཞིན་ལ་ཁག་ཐེག་བྱེད་མི་ཐུབ།\nང་ཚོས་སྤྱོད་འཐུས་ཀྱི་གཞི་གྲངས་སྲུང་སྐྱོང་ཁྲིམས་སྲོལ་ལ་གཞིར་ནས་མི་སྒེར་གྱི་གཞི་གྲངས་ཕྱིར་བསྒྲགས་ཀྱི་གནད་དོན་ཐག་གཅོད་བྱེད་ངེས། དགོས་ངེས་ཀྱི་སྐབས་སུ། དུས་ལྟར་འབྲེལ་ཡོད་ལྟ་སྐུལ་ལས་ཁུངས་དང་གཞི་གྲངས་གཙོ་གཟུགས་དང་འབྲེལ་བའི་གཞི་གྲངས་ཕྱིར་བསྒྲགས་དོན་རྐྱེན་ལ་བརྡ་གཏོང་ངེས།\nཁྱེད་ཀྱིས་མི་སུ་ལའང（མི་གཞན་ལ་ཁྱེད་ཀྱི་ཆོག་མཆན་ཐོབ་ན་མ་གཏོགས）ཁྱེད་ཀྱི་འཛུལ་བྱེད་གསང་གྲངས་དང་ཐོ་ཁོངས་ཀྱི་ཆ་འཕྲིན་ཤོད་མི་ཉན་ལ། ཞའོ་མཱི་ལ་གསང་གྲངས་ཀུན་དང་མི་མཐུན་པ་ཞིག་སྒྲིག་འགོད་བྱས་ནས། དྲ་ཚུགས་གཞན་གྱི་གསང་གྲངས་ཀྱིས་ཁྱེད་ཀྱི་གསང་གྲངས་སླུད་དེ་ཞའོ་མཱི་ཐོ་འགོད་ཨང་གྲངས་ཀྱི་བདེ་འཇགས་ལ་གནོད་འཚེ་བཟོ་རྒྱུ་འགོག་ཐུབ། དུས་ནམ་ཡང་མི་སུ་ལའང(ཞའོ་མཱི་ཡི་ལས་མི་ཡིན་ཟེར་མཁན་ཡང་ཚུད)ཁྱེད་ལ་འབྱོར་བའི་ཞིབ་བཤེར་ཨང་རྟགས་བསྐུར་མི་ཉན། ཁྱེད་དུས་ནམ་ཡང་ཞའོ་མཱི་ཐོ་འགོད་ཨང་གྲངས་ཀྱི་ཞའོ་མཱི་ཐོ་འཇུག་བྱེད་སྐབས། དེ་བས་ཀྱང་མི་གཞན་གྱི་རྩིས་འཁོར་དང་སྤྱི་སྤྱོད་དྲ་འབྲེལ་ཐོག་ཐོ་འཇུག་བྱེད་སྐབས། བེད་སྤྱོད་བྱས་ཟིན་མཚམས་སུ་ཐོ་འགོད་ཨང་གྲངས་ཕྱིན་འདོན་བྱེད་དགོས།\nཁྱེད་ཀྱིས་རང་ཉིད་ཀྱི་ཆ་འཕྲིན་ལ་བདག་པོ་མི་བརྒྱབ་པར་ཕྱོགས་གསུམ་པས་ཁྱེད་ཀྱི་ཆ་འཕྲིན་ལ་བལྟས་ནས་བདེ་འཇགས་ཀྱི་ཉེན་ཁ་འཕྲད་པ་སོགས་ཀྱི་གནས་ཚུལ་ཐོན་ཚེ། དེའི་འགན་འཁྲི་ཞའོ་མཱི་ཡིས་མི་འཁུར། མ་གཞི་གོང་གི་གཏན་འབེབས་དག་ཡོད་མོད། གལ་ཏེ་དྲ་སྦྲེལ་ཐོག་གི་དབང་སྤྲོད་མེད་པར་ཁྱེད་ཀྱི་ཐོ་ཁོངས་སྤྱད་པའི་གནས་ཚུལ་དང་བདེ་འཇགས་ཀྱི་སྐྱོན་ཆ་ཐོན་ཚེ། ཁྱེད་ཀྱིས་ངེས་པར་དུ་འཕྲལ་མར་ང་ཚོར་འབྲེལ་བ་བྱེད་རོགས།\nང་ཚོའི་ཉེར་སྤྱོད་བྱ་རིམ་ཀྱིས་ཁྱེད་ཀྱི་སྒྲིག་ཆས་ཐོག་གི་གཉེན་ཆས་ཁ་ཤས་ནང་འཛུལ་བའི་ཉེན་ཁ་ཡོད། དཔེར་ན། གློག་རྡུལ་ཡིག་ཆ་ཁ་ཕྱེ་ནས་ཁ་པར་གྱི་འབྲེལ་བ་བྱེད་མི་དང་འཕྲིན་ཐུང་ཉར་ཚགས། Wi-Fiདྲ་བའི་རྣམ་པ། དེ་མིན་གྱི་ནུས་པ་གཞན། ཆ་འཕྲིན་དེ་དག་ནི་ཉེར་སྤྱོད་བྱ་རིམ་ཁྱེད་ཀྱི་ཁ་པར་སྒྲིག་ཆས་ཐོག་ཏུ་འཁོར་སྐྱོད་བྱེད་རྒྱུར་བེད་སྤྱོད་པ་མ་ཟད་ཁྱེད་དང་འབྲེལ་བ་དམ་པོ་ཡོད། ཡུལ་དུས་གང་དུ་ཡིན་ཡང་ཁྱེད་ཀྱིས་སྒྲིག་ཆས་ཆུ་ཚད་བརྒྱུད་དེ་ཉེར་སྤྱོད་བྱ་རིམ་ཁ་རྒྱག་ཆོག་ལ་privacy@xiaomi.comབརྒྱུད་དེ་ང་ཚོ་དང་འབྲེལ་བ་བྱས་ནས་མེད་པ་བཟོས་ན་འགྲིག\nང་ཚོས་སྒེར་གྱི་གསང་དོན་སྲིད་ཇུས་འདི་དང་དེ་བཞིན་དམིགས་བསལ་གྱི་ཞབས་ཞུའམ་ཡང་ན་ཐོན་རྫས་ཀྱི་སྒེར་གྱི་གསང་དོན་སྲིད་ཇུས་ནང་བཤད་པའི་ཆ་འཕྲིན་བསྡུ་རུབ་ཀྱི་དམིགས་ཡུལ་ལ་དགོས་ངེས་ཀྱི་དུས་ཡུན་བཞག་ཡོད་ཅིང་། ཡང་ན་འབྲེལ་ཡོད་བཅའ་ཁྲིམས་ཀྱི་བླང་བྱ་ལྟར་སྒེར་གྱི་ཆ་འཕྲིན་སོག་འཇོག་བྱེད་དགོས། ཞིབ་ཕྲའི་སོར་འཇོག་དུས་ཡུན་དམིགས་བསལ་གྱི་ཞབས་ཞུ་དང་འབྲེལ་ཡོད་ཐོན་རྫས་ཀྱི་དྲ་ངོས་སུ་གསལ། མི་སྒེར་གྱི་ཆ་འཕྲིན་བསྡུ་རུབ་ཀྱི་དམིགས་ཡུལ་གྲུབ་པའམ་ཡང་ན་ཁྱེད་ཀྱི་རྩིས་ཨང་སུབ་པའི་གནས་ཚུལ་འབྱོར་བ། ཡང་ན་ང་ཚོས་དེ་མཚུངས་ཀྱི་ཐོན་རྫས་སམ་ཞབས་ཞུ་གཉེར་མཚམས་བཞག་པ། གོང་གསལ་ཆ་རྐྱེན་དག་གི་འོག་ང་ཚོས་མི་སྒེར་ཆ་འཕྲིན་སོར་འཇོག་མི་བྱེད་ཅིང་གཙང་ཞིབ་ཐག་གཅོད་བྱེད་ངེས། དམིགས་བསལ་གྱི་གནས་ཚུལ་ཡང་ཡོད་དེ། གལ་ཏེ་སྤྱི་ཕན་དང་ཚན་རིག ལོ་རྒྱུས་བཅས་ལ་ཞིབ་འཇུག་དང་བསྡོམས་རྩིས་བྱེད་པའི་དམིགས་ཡུལ་ལྟར་མི་སྒེར་གྱི་ཆ་འཕྲིན་མཁོ་བ་ཡིན་ན། ཞའོ་མཱི་ཡིས་སྤྱོད་རུང་བཅའ་ཁྲིམས་སམ་ཡང་ན་ཁྱེད་ཀྱི་རེ་ཞུ་ལྟར་འབྲེལ་ཡོད་གྲངས་གཞི་མུ་མཐུད་སོར་འཇོག་བྱེད་ངེས། འོན་ཀྱང་། རྗེས་ཀྱི་གཞི་གྲངས་འགྱུར་ལྡོག་གང་ཡང་སྔོན་གྱི་བསྡུ་རུབ་དམིགས་ཡུལ་དང་འབྲེལ་བ་ཅི་ཡང་མེད་ངེས།\nཞའོ་མཱི་ཡིས་སོ་སོའི་གསང་དོན་དབང་ཆར་དོ་སྣང་བྱེད་ཕྱོགས་མི་འདྲ་བ་ཤེས། དེར་བརྟེན། ང་ཚོས་དཔེ་མཚོན་འགའ་མཁོ་འདོན་བྱས་ཏེ། ཞའོ་མཱི་ཡིས་མཁོ་འདོན་བྱས་པའི་ཐབས་ཤེས་སྣ་ཚོགས་གསལ་བཤད་བྱས་ནས་ཁྱེད་ཀྱིས་གདམ་ག་བྱེད་ཆོག་པ་དང་། ཉིད་ཀྱི་མི་སྒེར་གྱི་ཆ་འཕྲིན་འཚོལ་སྡུད་དང་བཀོལ་སྤྱོད། ཕྱིར་བསྒྲགས་དང་ཡང་ན་ཐག་གཅོད་བྱེད་པར་ཚོད་འཛིན་བྱེད་པ་དང་། ཁྱེད་ཀྱི་གསང་དོན་དབང་ཆ་སྒྲིག་འགོད་ལ་ཚོད་འཛིན་བྱེད་པ་རེད།\nགལ་སྲིད་ཁྱེད་ཀྱིས་གོང་གི་དམིགས་ཡུལ་ལྟར་ང་ཚོས་ཁྱེད་ཀྱི་མི་སྒེར་གྱི་ཆ་འཕྲིན་བཀོལ་སྤྱོད་བྱེད་པར་མོས་མཐུན་ཡོད་ན། ཁྱེད་ཀྱིས་དུས་ནམ་ཡིན་ཡང་ཡིག་ཐོག་གམ་ཡང་ན་privacy@xiaomi.com ལ་ཡིག་སྦྲག་སྐུར་གྱི་ཐབས་ལས་ང་ཚོར་འབྲེལ་བ་བྱས་ཏེ་རང་གི་ཆོད་དོན་བསྒྱུར་ཆོག\nཁྱེད་ཀྱིས་སྤྱོད་འཐུས་ཀྱི་རྒྱལ་ཁབ་བམ་ས་གནས་ཀྱི་བཅའ་ཁྲིམས་དང་ཁྲིམས་སྲོལ་ལ་གཞིགས་ནས། ཉིད་ལ་ང་ཚོས་ཉར་བའི་ཁྱེད་དང་འབྲེལ་བའི་མི་སྒེར་གྱི་ཆ་འཕྲིན་གང་རུང་ལ་འཚམ་འདྲི་དང་དག་བཅོས། སུབ་པའི་བླང་བྱ་འདོན་དབང་ཡོད། （འོག་ནས་བསྡུས་མིང་ལ་རེ་ཞུ་ཞེས་འབྲི）\nཁྱེད་ཀྱིས་ཞའོ་མཱི་ཐོ་ཨང་ཁྲོད་ཀྱི་མི་སྒེར་གྱི་ཆ་འཕྲིན་དང་འབྲེལ་བའི་ཞིབ་ཕྲའི་ཆ་འཕྲིན་དེ་ལས་མང་བ། ཁྱེད་ཀྱིས་http://account.mi.comའམ་ཡང་ན་རང་གི་སྒྲིག་ཆས་ཐོ་གྲངས་བརྒྱུད་དེ་འཚམ་འདྲི་དང་བཟོ་བཅོས་བྱེད་ཆོག ཆ་འཕྲིན་གཞན་དག་ནི་ཁྱེད་ཀྱིས་འཕྲིན་ཡིག་བསྐུར་བའམ་གཤམ་གྱི་གློག་རྡུལ་ཡིག་སྒམ་ས་གནས་བརྒྱུད་དེ་ང་ཚོར་འབྲེལ་བ་བྱེད་རོགས་ཞུ། གློག་རྡུལ་ཡིག་སྒམ། privacy@xiaomi.com\n(1)ཞའོ་མཱི་ཆེད་མངགས་རེ་ཞུའི་ཐབས་ལམ་བརྒྱུད་པ་དང་། དེ་མིན་ཉིད་ཀྱི་ཆ་འཕྲིན་བདེ་འཇགས་ལ་སྲུང་སྐྱོབ་བྱ་ཆེད། ཉིད་ཀྱི་རེ་ཞུ་དེ་ས་གནས་དེ་གའི་བཅའ་ཁྲིམས་ནང་ཡིག་ཐོག་རེ་ཞུ་ཡིན་དགོས།（རང་གནས་ཀྱི་ཁྲིམས་ལུགས་ཀྱིས་ངག་ཐོག་རེ་ཞུ་ལ་ཁས་ལེན་པ་ཕུད）\nང་ཚོས་གང་ལྟར་ཉིད་ཀྱི་མི་སྒེར་གྱི་ཆ་འཕྲིན་དང་དེ་བཞིན་ཁྱེད་ལ་དབང་བའི་དབང་ཆ་བེད་སྤྱོད་བྱེད་པ་དང་། ཉིད་ལ་ཁ་གསལ་དྭངས་པར་མ་ཟད་གོ་བ་ལེན་སླ་བའི་ཆ་འཕྲིན་ཐོབ་དབང་ཡོད། འདི་ནི་གསང་དོན་སྲིད་ཇུས་འདི་ཉིད་ཀྱི་དམིགས་ཡུལ་ཡིན།\nཁྱེད་ཀྱི་རེ་བ་དང་སྤྱོད་འཐུས་ཀྱི་ཁྲིམས་ལུགས་གཏན་འབེབས་ལ་གཞིགས་ནས། ང་ཚོས་རིན་མེད་སྒོས་ཁྱེད་ཀྱི་མི་སྒེར་གྱི་གཞི་གྲངས་སྐོར་གྱི་འཚོལ་སྡུད་དང་ཐག་གཅོད་བྱས་པའི་ཟིན་ཐོ་ཞིག་མཁོ་འདོན་བྱས་ཆོག གལ་སྲིད་ཉིད་ཀྱིས་འབྲེལ་ཡོད་ཆ་འཕྲིན་སྐོར་གྱི་རེ་ཞུ་གཞན་དག་བཏོན་ན། ང་ཚོས་འབྲེལ་ཡོད་ཀྱི་སྤྱོད་འཐུས་ཁྲིམས་ལུགས་ལ་གཞིར་ཞིང་། དངོས་ཡོད་ཀྱི་དོ་དམ་མ་རྩ་དང་ཟུང་དུ་སྦྲེལ་ཏེ་ཁྱེད་ལ་ལུགས་མཐུན་གྱི་འགྲོ་གྲོན་ཞིག་བསྡུ་རྒྱུ་རེད།\nཁྱེད་ཀྱིས་སྤྱོད་འཐུས་ཀྱི་བཅའ་ཁྲིམས་དང་ཁྲིམས་སྲོལ་ལ་གཞིགས་ནས། ང་ཚོས་མུ་མཐུད་དུ་རྒྱུ་མཚན་མེད་པར་ཁྱེད་ཀྱི་མི་སྒེར་གྱི་ཆ་འཕྲིན་བེད་སྤྱོད་བྱེད་སྐབས། ཉིད་ལ་ང་ཚོར་ཁྱེད་རང་གི་མི་སྒེར་ཆ་འཕྲིན་སུབ་དགོས་པའི་བླང་བྱ་འདོན་དབང་ཡོད། ང་ཚོས་ཉིད་ཀྱི་སུབ་འདོར་རེ་ཞུར་གཞིགས་ནས་དཔྱད་དཔོག་བྱེད་པ་དང་། གལ་སྲིད་བབ་མཚུངས་ཀྱི་གཏན་འབེབས་སྐོང་ཐུབ་ན། ང་ཚོས་ལག་རྩལ་བྱེད་ཐབས་དང་ཁོངས་སུ་གཏོགས་པའི་བབ་མཚུངས་གོམ་རིམ་སྤྱད་དེ་ཐག་གཅོད་བྱས་ཆོག ཁྱེད་དམ་ཡང་ན་ང་ཚོས་ཁྱེད་ལ་འབྲེལ་ཡོད་ཆ་འཕྲིན་སུབ་རོགས་བྱས་རྗེས། སྤྱོད་འཐུས་ཀྱི་བཅས་ཁྲིམས་དང་བདེ་འཇགས་ལག་རྩལ་གྱི་དབང་གིས། ང་ཚོས་གྲབས་ཉར་མ་ལག་ཁྲོད་ནས་འཕྲལ་མར་བབ་མཚུངས་ཀྱི་ཆ་འཕྲིན་བསུབ་ཐབས་མེད་ཀྱང་སྲིད། གནས་ཚུལ་དེ་འདྲའི་སྐབས། ང་ཚོས་བདེ་འཇགས་ངང་ཁྱེད་ཀྱི་མི་སྒེར་གྱི་ཆ་འཕྲིན་གསོག་འཇོག་བྱེད་པར་མ་ཟད། དེ་དང་སྔར་བས་ཐག་གཅོད་གང་ཞིག་དང་ཕན་ཚུན་ལོགས་སུ་བཀར་ནས་གྲབས་ཉར་གཙང་སེལ་བྱེད་པའམ་ཡང་ན་མིང་གསང་མངོན་འགྱུར་ཐུབ་པ་རེད།\nཁྱེད་ལ་རིགས་ཁ་ཤས་ཀྱི་ཐག་གཅོད་དང་ལེན་མི་བྱེད་པའི་དབང་ཆ་ཡོད་དེ། དེ་རུ་ཐད་ཀར་ཚོང་གཉེར་ཆེད་ཀྱི་ཐག་གཅོད་ཀྱང་འདུས། སྒོས་སུ་འཛད་སྤྱོད་པའི་པར་བརྙན་བེད་སྤྱོད་བྱེད་པའི་གནས་ཚུལ་ཀྱང་ཁོངས་སུ་འདུས་ཡོད། དེ་མིན་གནས་ཚུལ་འགའི་ཁྲོད་དུ། མི་སྒེར་གྱི་ཆ་འཕྲིན་ཐག་གཅོད（སྤྱོད་མཁན་གྱི་པར་བརྙན་ཚུད་ཡོད）བཅའ་ཁྲིམས་ཀྱི་གཞི་འཛིན་ས་ནི་ང་ཚོའི་ཁྲིམས་མཐུན་ཁེ་དབང་དེ་རེད།\nཁྱེད་་ལ་ང་ཚོས་ཁྱེད་ཀྱི་མི་སྒེར་གྱི་གཞི་གྲངས་ཐག་གཅོད་ཚོད་འཛིན་བྱ་རྒྱུའི་བླང་བྱ་འདོན་དབང་ཡོད། ང་ཚོས་ཁྱེད་ཀྱི་ཚོད་འཛིན་རེ་ཞུབ་ལྟར་དཔྱད་དཔོག་བྱས་ཆོག གལ་སྲིད《སྤྱིར་བཏང་གི་གཞི་གྲངས་སྲུང་སྐྱོང་སྲོལ་ཡིག》（GDPR）གི་གཏན་འབེབས་དང་མཐུན་ན། ང་ཚོས་སྲོལ་ཡིག་ཁྲོད་ཀྱི་སྤྱོད་འཐུས་ཀྱི་ཞིབ་ཕྲའི་གནས་ཚུལ་ལ་གཞིགས་ནས་ཁྱེད་ཀྱི་གཞི་གྲངས་ཐག་གཅོད་བྱེད་པ་དང་། ཚོད་འཛིན་ཐག་གཅོད་མེད་པ་མ་བཟོས་སྔོན་དུ་ཁྱེད་ལ་བརྡ་ཐོ་གཏོང་རྒྱུ་རེད།\nཁྱེད་ལ་གྲུབ་ཆ་ཅན་དང་། ཀུན་སྤྱོད་ཀྱི་རྣམ་པའི་ཐོག་ནས་ཁྱེད་རང་གི་མི་སྒེར་གྱི་གཞི་གྲངས་རེ་ཞུ་བྱེད་པ་དང་། དེ་གཞི་གྲངས་ཚོད་འཛིན་བྱེད་མཁན་གཞན་དག་ལ་སྤོ་སྒྱུར་བྱེད་པའི་དབང་ཆ་ཡོད།\nང་ཚོར་དོན་དངོས་ཀྱི་སྙིང་པོ་མེད་པ/རྙོག་དྲ་སློང་བའི་བསྐྱར་ཟློས་ཀྱི་རེ་ཞུ། མི་གཞན་གྱི་གསང་དབང་ལ་གནོད་པའི་རེ་ཞུ། ཐལ་དྲག་དང་དོན་དངོས་དང་མི་མཐུན་པའི་རེ་ཞུ། ཆ་མི་མཚུངས་བའི་ལག་རྩལ་ལས་ཀའི་རེ་ཞུ་དང་། དེ་མིན་ས་གནས་དེ་གའི་བཅའ་ཁྲིམས་ལྟར་སྤྲོད་མི་དགོས་པའི་རེ་ཞུ། སྤྱི་རུ་བསྒྲགས་ཟིན་པའི་ཆ་འཕྲིན། གསང་སྲུང་ཆ་རྐྱེན་འོག་སྤྲད་པའི་ཆ་འཕྲིན་ལ་ཐག་གཅོད་ཁས་ལེན་མི་བྱེད་པའི་དབང་ཆ་ཡོད། གལ་སྲིད་ང་ཚོས་གཞི་གྲངས་སུབ་པའམ་གཞི་གྲངས་ལ་འཚམ་འདྲི་བྱེད་པའི་རེ་ཞུའི་ཕྱོགས་འགའ་ཤས་ལས་ང་ཚོས་གོང་དུ་བཤད་པའི་མགོ་སྐོར་གཡོ་འཕྲུལ་ལ་ངོ་རྒོལ་དང་བདེ་འཇགས་དམིགས་ཡུལ་ལ་དམིགས་ནས་གཞི་གྲངས་ཁྲིམས་མཐུན་བེད་སྤྱོད་བྱེད་མ་ཐུབ་ན་རེ་ཞུ་ཁས་ལེན་མི་བྱེད།\nཉིད་ཀྱིས་རེ་ཞུ་ཕུལ་ནས་ཕྱིར་འཐེན་མ་བྱས་གོང་དམིགས་ཡུལ་ངེས་ཅན་ཞིག་གི་ཐོག་ནས་ང་ཚོས་མོས་མཐུན་གནང་ཆོག སྒོས་སུ་འཚོལ་སྡུད་དང་བེད་སྤྱོད། ཡང་ན་ང་ཚོས་ཁོང་དུ་ཆུད་པའམ་ཚོད་འཛིན་བྱས་ཡོད་པའི་ཁྱེད་ཀྱི་མི་སྒེར་གྱི་ཆ་འཕྲིན་ཕྱིར་བསྒྲགས་བྱས་ཆོག ཁྱེད་ཀྱིས་བེད་སྤྱོད་བྱེད་བཞིན་པའི་ཞིབ་ཕྲའི་ཞབས་ཞུ་ལ་་གཞིར་ནས། https://account.xiaomi.com/pass/delབརྒྱུད་དེ་ཞའོ་མཱི་ཡི་ཐོ་ཨང་གི་དོ་དམ་ལྟེ་གནས་སུ་འཚམ་འདྲི་བྱས་ཆོག་ཅིང་། ཡང་ན་privacy@xiaomi.comནང་སྦྲག་བསྐུར་བཏང་ནས་འབྲེལ་ཡོད་གཏོང་སྤྱོད་བྱས་ཆོག ང་ཚོས་ཉིད་ཀྱིས་རེ་ཞུ་བཏོན་རྗེས་ཀྱི་ལུགས་མཐུན་དུས་ཚོད་ནང་ཁྱེད་ཀྱི་རེ་ཞུ་ཐག་གཅོད་བྱེད་པ་དང་། ཉིད་ཀྱི་རེ་ཞུ་ལ་གཞིར་ནས་རྗེས་སུ་ཉིད་ཀྱི་མི་སྒེར་གྱི་ཆ་འཕྲིན་འཚོལ་སྡུད་དང་བེད་སྤྱོད/ཕྱིར་བསྒྲགས་མི་བྱེད།\nཁྱེད་ཀྱིས་མོས་མཐུན་ཕྱིར་འཐེན་གྱི་ཁྱབ་ཁོངས་ལ་རག་སྟེ། དེས་ཉིད་ཀྱིས་མུ་མཐུད་དུ་ཞའོ་མཱི་ཐོན་རྫས་སམ་ཞབས་ཞུ་ལོངས་སྤྱོད་བྱེད་མི་ཐུབ་པར་འགྱུར་སྲིད། འོན་ཀྱང་ཉིད་ཀྱིས་མོས་མཐུན་ཕྱིར་འཐེན་ནམ་དབང་ཆ་སྤྲད་པའི་ཆོད་དོན་དོན་གྱིས་སྔར་ཡོད་ཀྱི་ཉིད་ཀྱིས་མོས་མཐུན་བྱུང་ཞིང་སྤེལ་བའི་མི་སྒེར་གྱི་ཆ་འཕྲིན་ཐག་གཅོད་ཀྱི་ཕན་ནུས་རང་བཞིན་ལ་ཤུགས་རྐྱེན་མི་ཐེབས།\nགལ་སྲིད་ཉིད་ཀྱིས་ཞའོ་མཱི་ཐོ་ཨང་མེད་པར་བཟོ་འདོད་ན། ཞའོ་མཱི་ཐོ་ཨང་མེད་པར་བཟོ་བའི་བཀོལ་སྤྱོད་ཀྱིས་ཁྱེད་ལ་ཞའོ་མཱི་ཡི་ཐོན་རྫས་ཡོངས་རྫོགས་དང་ཞབས་ཞུ་བེད་སྤྱོད་བྱེད་མི་ཐུབ་པར་འགྱུར་སྲིད་པས། ཉིད་ཀྱིས་གཟབ་ནན་སྒོས་བཀོལ་སྤྱོད་བྱེད་དགོས། ཁྱད་བསལ་གྱི་གནས་ཚུལ་འགའི་ཁྲོད་ནས་ཕྱིར་འཐེན་བྱེད་པར་བཀག་འགོག་གམ་ཕྱིར་འགྱངས་བྱེད་སྲིད། དཔེར་ན་ཉིད་ཀྱིས་ཞའོ་མཱི་རོལ་དབྱངས་སུ་ཚོགས་མིའི་ཞབས་ཞུ་ཡོད་པ་དང་། བརྗོད་བྱ་གཙོ་བོའི་ཚོང་ཁང་ལ་སྔར་བཞིན་དངུལ་སྤྲོད་ཀྱི་བརྗོད་བྱ་གཙོ་བོ་ཡོད་པ། ཞའོ་མཱི་དངུལ་རྩའི་ཁྲོད་འཇལ་མེད་དངུལ་བུན་ཡོད་ན། ང་ཚོས་ལམ་སང་ཉིད་ཀྱི་རེ་ཞུ་ལ་རྒྱབ་སྐྱོར་བྱེད་མི་ཐུབ།\nཞའོ་མཱི་ཡིས་གོ་ལ་ཧྲིལ་པོའི་གཉེར་སྐྱོང་དང་ཚོད་འཛིན་སྒྲིག་བཀོད་བརྒྱུད་ནས་མི་སྒེར་གྱི་ཆ་འཕྲིན་གྲབས་ཉར་བྱས་ཆོག མིག་སྔར། ཞའོ་མཱི་ཡིས་ཀྲུང་གོ་དང་རྒྱ་གར། ཨ་རི། འཇར་མན། ཨུ་རུ་སི་དང་སིང་ཀ་ཕོར་དུ་གཞི་གྲངས་ལྟེ་གནས་བཙུགས་ཡོད། གསང་དོན་སྲིད་ཇུས་འདི་ལས་ཞིབ་བརྗོད་གནང་བའི་དམིགས་ཡུལ་ལ་གཞིར་ནས། ཉིད་ཀྱི་ཆ་འཕྲིན་སྤྱོད་འཐུས་ཀྱི་བཅའ་ཁྲིམས་ལྟར་གཞི་གྲངས་ལྟེ་གནས་དེ་དག་ལ་སྐྱེལ་འདྲེན་བྱེད་ཀྱང་སྲིད།\nང་ཚོས་ད་དུང་ཁྱེད་ཀྱི་མི་སྒེར་གྱི་ཆ་འཕྲིན་དེ་ཕྱོགས་གསུམ་པའི་ཞབས་ཞུ་མཁོ་འདོན་ཚོང་པ་དང་ལས་སྒོའི་མཉམ་ལས་རོགས་ཟླར་སྐྱེལ་འདྲེན་བྱེད་ཀྱང་སྲིད་པས། ཁྱེད་ཀྱི་གཞི་གྲངས་རྒྱལ་ཁབ་གཞན་དང་ས་གནས་གཞན་དུ་སྐྱེལ་འདྲེན་བྱེད་སྲིད། གོ་ལ་ཧྲིལ་པོའི་སྒྲིག་ཆས་ཡོད་སའི་ཁྲིམས་འཛིན་དོ་དམ་བྱེད་ཁོངས་འདི་དག་གིས་ཁྱེད་རང་གནས་སའི་ཁྲིམས་འཛིན་དོ་དམ་བྱེད་ཁོངས་ཀྱི་གཅིག་མཚུངས་ཚད་གཞི་ལྟར་དུ་མི་སྒེར་གྱི་ཆ་འཕྲིན་ལ་སྲུང་སྐྱོང་བྱེད་མི་སྲིད་པ་དང་། གཞི་གྲངས་སྲུང་ཐབས་མི་འདྲ་བར་བརྟེན་ནས་ཉེན་ཟོན་མི་འདྲ་བ་གནས་སྲིད། ང་ཚོས་ཁྱེད་ཀྱི་མི་སྒེར་གྱི་ཆ་འཕྲིན་དེ་ཕྱི་གླིང་སྒྲིག་ཆས་སུ་སྐྱེལ་འདྲེན་བྱས་ཏེ་གསོག་ཉར་བྱེད་སྲིད། འོན་ཀྱང་། འདིས་ང་ཚོས་སྒེར་གྱི་གསང་དོན་སྲིད་ཇུས་ལ་བརྩི་སྲུང་དང་དེ་བཞིན་ཁྱེད་རང་གི་མི་སྒེར་གྱི་ཆ་འཕྲིན་སྲུང་སྐྱོབ་བྱེད་པའི་ཁས་ལེན་ལ་འགྱུར་བ་གཏོང་མི་སྲིད། ཁྱད་པར་དུ།\nགལ་སྲིད་ང་ཚོས་མི་སྒེར་གྱི་ཆ་འཕྲིན་དེ་ཁྱེད་ཉིད་ཁོངས་གཏོགས་ཀྱི་ཁྲིམས་འཛིན་དོ་དམ་ཁོངས་གཏོགས་ཁུལ་མ་ཡིན་པའི་གནས་ཏེ། ང་ཚོའི་འབྲེལ་ཡོད་ཀུང་སི་དང་ཡང་ན་ཕྱོགས་གསུམ་པའི་ཞབས་ཞུ་མཁོ་འདོན་ཚོང་པ་གང་དུ་གནས་སྤོ་བྱས་རུང་། ང་ཚོས་འབྲེལ་ཡོད་སྤྱོད་འཐུས་བཅའ་ཁྲིམས་ལ་བརྩི་སྲུང་ཏན་ཏིག་བྱེད་ངེས། ང་ཚོས་གཅིག་གྱུར་གྱི་བདེ་འཇགས་འགན་སྲུང་གི་བྱ་ཐབས་ལག་བསྟར་བྱེད་པ་བརྒྱུད་དེ། གནས་སྤོ་འདི་རིགས་ཡོངས་ལ་གནས་དེ་གའི་སྤྱོད་འཐུས་ཀྱི་གཞི་གྲས་སྲུང་ཐབས་ཀྱི་བླང་བྱ་ཚང་བ་ཁག་ཐེག་བྱེད་སྲིད། དེ་བཞིན་ཉིད་ལ་privacy@xiaomi.comདེ་རུ་སྦྲག་བསྐུར་བྱས་ནས་ང་ཚོའི་ད་ཡོད་ཀྱི་བདེ་འཇགས་འགན་སྲུང་རྐྱེན་སྲོལ་ལ་གོ་རྟོགས་བྱེད་དབང་ཡོད།\nགལ་སྲིད་ཉིད་ཀྱིས་ཡོ་རོབ་མནའ་འབྲེལ་ཆེད་དབང་དཔལ་འབྱོར་ཁུལ་དུ་ང་ཚོའི་ཐོན་རྫས་དང་ཞབས་ཞུ་བེད་སྤྱོད་བྱས་ན། ཞའོ་མཱི་ཡི་ཧོ་ལན་ཀུང་སི[Xiaomi Technology Netherlands B.V.]གིས་གཞི་གྲངས་ཚོད་འཛིན་མཁན་བྱེད་པ། ཞའོ་མཱི་སིང་ཀ་ཕོར་མི་སྒེར་ཚད་ཡོད་སྤྱི་གཉེར་ཁང་[Xiaomi Singapore Pte. Ltd.]གིས་གཞི་གྲངས་ཐག་གཅོད་ཀྱི་འགན་ཁུར་བྱེད། འབྲེལ་གཏུགས་བྱ་ཐབས“ང་ཚོར་འབྲེལ་བ་བྱོས”ཞེས་པའི་ལེའུར་གསལ།\nང་ཚོས་བལྟས་ན་ཕྲུ་གུས་ང་ཚོའི་ཐོན་རྫས་དང་ཞབས་ཞུ་བེད་སྤྱོད་བྱེད་པར་ལྟ་སྐུལ་བྱ་རྒྱུ་ནི་ཁྱིམ་བདག་གམ་ལྟ་སྐྱོང་མཁན་གྱི་འགན་འཁྲི་ཡིན། འོན་ཀྱང་ང་ཚོས་ཕྲུ་གུ་ལ་ཐད་ཀར་ཞབས་ཞུ་མཁོ་འདོན་མི་བྱ་ཞིང་། དེ་ཡང་ཕྲུ་གུའི་མི་སྒེར་གྱི་གཞི་གྲངས་ཚོང་གཉེར་དམིགས་ཡུལ་དུ་བེད་སྤྱོད་མི་བྱེད།\nགལ་སྲིད་ཁྱེད་ཉིད་ཁྱིམ་བདག་གམ་བདག་སྐྱོང་མཁན་ཡིན་པ། དེ་ལས་ཁྱེད་ཀྱིས་ནར་མ་སོན་པའི་བྱིས་པས་ཞའོ་མཱི་ལ་མི་སྒེར་གྱི་ཆ་འཕྲིན་སྤྲད་ཡོད་པ་བསམ་ན་privacy@xiaomi.comལ་སྦྲག་བསྐུར་གནང་ནས་ང་ཚོར་འབྲེལ་བ་བྱས་ཏེ་དེ་རིགས་ཀྱི་མི་སྒེར་གྱི་ཆ་འཕྲིན་ལམ་སེང་སུབ་བཟོ་བྱེད་པ་ཁག་ཐེག་བྱེད་དགོས་ཤིང་། ནར་མ་སོན་པའི་བྱིས་པར་སྤྱོད་གོ་ཆོད་པའི་ཞའོ་མཱི་ཞབས་ཞུ་གང་ཡིན་རུང་སྔོན་མངག་ཕྱིར་འཐེན་ཁག་ཐེག་བྱེད་དགོས།\nང་ཚོའི་གསང་དོན་སྲིད་ཇུས་དེ་ཕྱོགས་གསུམ་པས་མཁོ་འདོན་བྱས་པའི་ཐོན་རྫས་དང་ཞབས་ཞུ་ལ་བེད་སྤྱོད་མི་འཚམ། དེ་ཁྱེད་ཀྱི་བེད་སྤྱོད་བྱེད་བཞིན་པའི་Xiaomiཐོན་རྫས་སམ་ཞབས་ཞུ་ལ་རག་ལས། དེའི་ཁྲོད་དུ་ཕྱོགས་གསུམ་པའི་ཐོན་རྫས་སམ་ཞབས་ཞུ་ཁོངས་སུ་འདུས་ངེས་ཏེ། སྐད་གདངས་རྒྱབ་སྐྱོར་དང་། པར་ཆས་ཐག་གཅོད། བརྙན་རིས་་གཏོང་བ། རྒྱུད་ཁོངས་གཙང་བཤེར་དང་དེ་བཞིན་བདེ་འཇགས་ཀྱི་འབྲེལ་ཡོད་ཞབས་ཞུ། རོལ་རྩེད། བསྡོམས་རྩིས། སྤྱི་ཚོགས་ཀྱི་འབྲེལ་བ། གཏོང་སྤྲོད། ས་ཁྲ་ཕྱོགས་སྟོན། མཉམ་སྤྱོད་དང་། འདེད་སྐྱེལ། ཆ་འཕྲིན་དྭངས་འཚག་ཕྱེ་བ། ཡིག་གཟུགས་སོགས་ཀྱི་རིགས་དང་འབྲེལ་བ་ཡོད་པ། དེ་ལས་ཁ་ཤས་ཕྱོགས་གསུམ་པའི་དྲ་ཚིགས་ཀྱི་སྦྲེལ་མཐུད་རྣམ་པའི་སྒོས་མཁོ་འདོན་བྱེད་པ་དང་། ཡང་ཁ་ཤས་SDK、APIསོགས་ཀྱི་རྣམ་པའི་སྒོས་སྦྲེལ་མཐུད་བྱེད་སྲིད། ཁྱེད་ཀྱིས་ཐོན་རྫས་དང་ཞབས་ཞུ་འདི་དག་བེད་སྤྱོད་བྱེད་སྐབས། ཁྱེད་ཀྱི་ཆ་འཕྲིན་འཚོལ་སྡུད་བྱེད་ཀྱང་སྲིད། དེར་བརྟེན། ང་ཚོས་ཁྱེད་ལ་དུས་ཚོད་བཀོལ་ནས་ཕྱོགས་གསུམ་པའི་གསང་དོན་སྲིད་ཇུས་ལྟ་ཀློག་བྱེད་དགོས་པའི་བསམ་འཆར་དྲག་པོ་འདོན་བཞིན་ཡོད་དེ། ང་ཚོའི་གསང་དོན་སྲིད་ཇུས་ལྟ་ཀློག་བྱེད་པ་ནང་བཞིན་ནོ། །ང་ཚོས་ཕྱོགས་གསུམ་པས་ཁྱེད་ཀྱི་མི་སྒེར་གྱི་ཆ་འཕྲིན་བསྡུ་ལེན་བྱས་ཤིང་ཇི་ལྟར་བཀོལ་སྤྱོད་བྱེད་རྒྱུར་འགན་འཁུར་མི་བྱེད་ཅིང་། དེའི་བེད་སྤྱོད་ལ་ཚོད་འཛིན་ཀྱང་བྱེད་མི་ཐུབ། ང་ཚོའི་གསང་དོན་སྲིད་ཇུས་ང་ཚོའི་ཞབས་ཞུའི་སྦྲེལ་ཐག་བརྒྱུད་པའི་དྲ་ཚིགས་གཞན་ལ་བེད་སྤྱོད་མི་འཚམ།\nAVL SDKཡི་སྒུལ་འཕྲིན་སྣེའི་གྲོས་ཆས། http://co.avlsec.com/License.cn.html\nFacebook ཡི་གསང་དོན་དོན་ཚན། https://www.facebook.com/about/privacy/update?ref=old_policy\nGoogleནང་འཇུག་བྱེད་ཐབས་བེད་སྤྱོད་བྱེད་སྐབས། Googleཡི་གསང་དོན་དོན་ཚན་བེད་སྤྱོད་འཚམ་པ་རེད། https://policies.google.com/privacy\nང་ཚོས་ལས་སྒོ་དང་ལག་རྩལ་འགྱུར་བ་ལ་གཞིར་ནས་གསང་དོན་སྲིད་ཇུས་ལ་དུས་བཀག་ལྟར་ཞིབ་བཤེར་གཏན་འབེབས་བྱེད་པ་དང་། གསང་དོན་སྲིད་ཇུས་འདིའང་གསར་སྒྱུར་བྱེད་སྲིད། གལ་སྲིད་ང་ཚོས་གསང་དོན་སྲིད་ཇུས་འདིར་གསར་སྒྱུར་ཆེན་པོ་བྱས་ན། ང་ཚོས་ཁྱེད་ཀྱིས་ཐོ་འགོད་བྱས་པའི་འབྲེལ་གཏུགས་བྱ་ཡུལ་ཏེ། དཔེར་ན་གློག་རྡུལ་སྦྲག་ཡིག（ཁྱེད་ཀྱི་ཐོ་གྲངས་ལ་དམིགས་འཛུགས་བྱས་པའི་ཡིག་སྒམ་དུ་བསྐུར་བ།）དང་ཡང་ན་ཞའོ་མཱི་དྲ་ཚིགས་སུ་སྤྱི་བསྒྲགས་བྱེད་པའམ་སྤོར་འགུལ་སྒྲིག་ཆས་བརྒྱུད་ནས་ཁྱེད་ལ་བརྡ་གཏོང་རྒྱུ་རེད། དེ་ལྟར་དུ་ཁྱེད་ཀྱིས་ང་ཚོའི་འཚོལ་སྡུད་བྱས་པའི་ཆ་འཕྲིན་དང་ང་ཚོས་ཅི་ལྟར་ཆ་འཕྲིན་འདི་དག་བེད་སྤྱོད་བྱེད་པ་ཤེས་ཐུབ། རིགས་འདིའི་གསང་དོན་སྲིད་ཇུས་ཀྱི་འགྱུར་ལྡོག་དག་བརྡ་ཁྱབ་དང་ཡང་ན་དྲ་ཚིགས་ཀྱིས་གཏན་འབེབས་བྱས་པའི་ནུས་ཐོན་ཚེས་གྲངས་ནས་བེད་སྤྱོད་འཚམ་པ་རེད། ང་ཚོའི་བསམ་འཆར་ལྟར་ན་ཁྱེད་ཀྱིས་དུས་བཀག་ལྟར་དྲ་ངོས་འདིར་ཀློག་བཤེར་བྱས་ཏེ་ང་ཚོའི་གསང་དོན་དབང་ཆའི་ལག་ལེན་གྱི་ཆ་འཕྲིན་གསར་ཤོས་བསྡུ་ལེན་བྱས་ཆོག ཁྱེད་ཀྱིས་མུ་མཐུད་དུ་ཐོན་རྫས་དང་དྲ་ཚིགས། ཁ་པར་དང་དེ་མིན་སྒྲིག་ཆས་གཞན་དག་གི་ཞབས་ཞུ་བེད་སྤྱོད་བྱས་ན། གསང་དོན་སྲིད་ཇུས་ཀྱི་གསར་སྒྱུར་དང་ལེན་བྱེད་པར་བརྩི་རྒྱུ་རེད། ང་ཚོས་ཁྱེད་ལ་སྔར་ལས་མང་བའི་མི་སྒེར་གྱི་ཆ་འཕྲིན་འཚོལ་སྡུད་དང་ང་ཚོས་དམིགས་ཡུལ་གསར་པ་ཞིག་གི་ཆེད་དུ་ཁྱེད་ཀྱི་མི་སྒེར་གྱི་ཆ་འཕྲིན་བེད་སྤྱོད་དང་ཕྱིར་བསྒྲགས་བྱེད་སྐབས། ང་ཚོས་ཡང་བསྐྱར་ཁྱེད་ལ་ཆོག་མཆན་ཞུ་བ་རེད།\nཉིདཀྱི་ཁོངས་གཏོགས་ཁྲིམས་འཛིན་དོ་དམ་བྱེད་ཁོངས་ལ་རག་ཅིང་། ཉིད་ཀྱིས་རིགས་འདྲ་མིན་གྱི་OAuthཡིས་མཁོ་འདོན་བྱས་པའི་ཐོ་འགོད་ཞབས་ཞུ་བེད་སྤྱོད་བྱས་ཏེ་ང་ཚོའི་དྲ་ཚིགས་སུ་ཐོ་འཇུག་བྱས་ཆོག ཞབས་ཞུ་འདི་དག་གིས་ཁྱེད་ཀྱི་ཐོབ་ཐང་ར་སྤྲོད་བྱེད་པ་དང་། མ་ཟད་ཁྱེད་ལ་ང་ཚོ་དང་མཉམ་དུ་མི་སྒེར་གྱི་ཆ་འཕྲིན་ཁ་ཤས་མཉམ་སྤྱོད་བྱེད་མིན་གྱི་གདམ་ག་བྱེད་དུ་འཇུག་སྟེ། （དཔེར་ན་ཁྱེད་ཀྱི་མིང་དང་གློག་རྡུལ་ཡིག་སྒམ་ལྟ་བུ།）དེ་བཞིན་སྔོན་ལ་ང་ཚོའི་ཐོ་འགོད་རེའུ་མིག་ཁ་སྐོང་བྱས་ཆོག OAuthཞབས་ཞུ་ལས་ཁྱེད་ལ་དྲ་ཚིགས་དེའི་ནང་གི་འབྲེལ་ཡོད་མི་སྒེར་གྱི་བྱེད་སྒོའི་ཆ་འཕྲིན་རང་གི་དཔྱད་གཞིའི་ཤོག་ངོས་ནང་་སྤྱི་བསྒྲགས་བྱེད་མིན་གྱི་ཆོག་མཆན་གནང་སྟེ། དྲ་རྒྱའི་ནང་གི་མི་གཞན་དང་མཉམ་སྤྱོད་ཀྱི་སྟབས་བདེ་བསྐྲུན་ཐུབ།\nགལ་སྲིད་ཁྱེད་ལ་གསང་དོན་སྲིད་ཇུས་འདིའི་ཐད་བསམ་འཆར་དང་གནད་དོན་ཅི་ཡོད་པ་དང་། ཡང་ན་ཞའོ་མཱི་ཡིས་ཁྱེད་ཀྱི་མི་སྒེར་གྱི་ཆ་འཕྲིན་འཚོལ་སྡུད་དང་བེད་སྤྱོད། དེ་མིན་ཕྱིར་བསྒྲགས་སྐོར་ནས་གནད་དོན་གང་ཡོད་རུང་། སྐུ་ཉིད་ཀྱིས་འོག་གི་ས་གནས་བརྒྱུད་དེ་ང་ཚོར་འབྲེལ་བ་གནང་བ་དང་། “གསང་དོན་སྲིད་ཇུས”ཞེས་པ་བརྗོད་དགོས། ང་ཚོར་ཁྱེད་ཀྱི་མི་སྒེར་གྱི་ཆ་འཕྲིན་དང་འབྲེལ་བའི་འབྲེལ་ཡོད་དབང་ཆའི་རེ་ཞུ་དང་། གནད་དོན་བློ་འདྲི་སོགས་འབྱོར་སྐབས། ང་ཚོར་ཁྱེད་ཀྱི་གནད་དོན་ཐག་གཅོད་བྱེད་མཁན་ལ་ཆེད་ལས་ཀྱི་་ཚོགས་པ་ཡོད། གལ་སྲིད་ཁྱེད་ཀྱི་གནད་དོན་རང་ངོས་སུ་ཅུང་གལ་ཆེ་བའི་དོན་ཚན་ལ་འབྲེལ་བ་ཡོད་ན། ང་ཚོས་ཁྱེད་ལ་དེ་ལས་མང་བའི་ཆ་འཕྲིན་མཁོ་འདོན་བྱེད་པའི་བླང་བྱ་འདོན་ཀྱང་སྲིད་པ་རེད། གལ་སྲིད་ཁྱེད་རང་འབྱོར་ལན་དེར་ཡིད་མ་ཚིམ་ན། ཁྲིམས་འཛིན་ཁོངས་གཏོགས་ཁུལ་གྱི་འབྲེལ་ཡོད་ལྟ་སྐུལ་དོ་དམ་ལས་ཁུངས་ལ་ཞུ་གཏུག་རྩིས་སྤྲོད་བྱས་ཆོག གལ་སྲིད་ཁྱེད་ཀྱིས་ང་ཚོར་བློ་འདྲི་བྱས་ན། ང་ཚོས་ཁྱེད་ཀྱི་དོན་དངོས་གནས་ཚུལ་ལ་གཞིར་ནས་སྦྱོད་འཐུས་ཀྱི་འབྲེལ་ཡོད་ཞུ་གཏུག་ཐབས་ལམ་གྱི་ཆ་འཕྲིན་མཁོ་འདོན་བྱས་ཆོག\nXiaomiསིང་ཀ་ཕོར་མི་སྒེར་ཚད་ཡོད་སྤྱི་གཉེར་ཁང་། [Xiaomi Singapore Pte. Ltd.]\nཞའོ་མཱི་ཧོ་ལན་སྤྱི་གཉེར་ཁང་།[Xiaomi Technology Netherlands B.V.]


Terdzo-NGI-047 - Rinchen Terdzö\nmkha' 'gro gsang ba kun 'dus kyi dzap khang dbye bskul\nVolume 34 (ངི) / Pages 649-650 / Folios 1a1 to 1b6\nRinchen Terdzö Volumes List > Volume 34 > Text #47 (Scroll to Bottom)\n'jam dbyangs mkhyen brtse chos kyi blo gros. mkha' 'gro gsang ba kun 'dus kyi dzap khang dbye bskul. In Rin chen gter mdzod chen mo pod so bzhi pa (The Great Treasury of Rediscovered Teachings Volume 34) by 'jam mgon kong sprul, 649-650. New Delhi: Shechen Publications, 2007-2016.\nཛཔ྄་ཁང་དབྱེ་བ་ནི། ཨོཾ་སརྦ་ཛྙཱ་ན་དྷཱ་ཀི་ནཱི་མཎྜ་ལ་སྥ་ར་ཎ་ཕཊ༔ ཅེས་པས་རང་འདྲའི་དཀྱིལ་འཁོར་གཉིས་པ་སྤྲོས༔ སཾ་ཧ་ར་ཎ་ཧཱུྃ༔ ཞེས་པས་མདུན་རྟེན་དང་དབྱེར་མེད་དུ་བཞུགས་པར་གྱུར༔ ཅེས་དབྱེ་ཞིང་ཛཔ྄་ཀྱི་སྤྱི་བསྐུལ་ནི། ཧཱུྃ་ཧཱུྃ༔ མཁའ་འགྲོ་རྒྱ་མཚོའི་སོགས། ཛཔ྄་སོ་སོར་བསྐུལ་བ་ནི། ཧཱུྃ༔ དབུས་ཀྱི་ཕྱོགས་ནས་རང་བྱུང་གྲུབ་པའི་ལྷ༔ བཅོམ་ལྡན་ཁྱབ་བདག་བདེ་ཆེན་ཁྲོས་མ་ནག༔ བཟླས་པའི་ཕྲིན་ལས་གཡེལ་མེད་མཛད་ནས་ཀྱང༔ མཆོག་ཐུན་དངོས་གྲུབ་ཡེ་ཤེས་ཆར་དུ་ཕོབ༔ སྐུ་གསུང་ཐུགས་ཀྱི་རྩ་སྔགས་རྣམས་བཅས་བསྐུལ་ལ། མཁའ་འགྲོ་མ་རྣམས་སོགས་སྐུ་གསུང་ཐུགས་ཀྱི་རྩ་སྔགས་ཟླས་དམིགས་བཅས་སོ་སོར་བཟླ། ཧཱུྃ། ཕྱོགས་བཞིའི་གནས་ནས་རང་བྱུང་གྲུབ་པའི་ལྷ༔ བཅོམ་ལྡན་ལས་ཀྱི་མཁའ་འགྲོ་རིགས་བཞིའི་ཚོགས༔ བཟླས་པའི་ཕྲིན་ལས་གཡེལ་མེད་མཛད་ནས་ཀྱང༔ མཆོག་ཐུན་དངོས་གྲུབ་ཡེ་ཤེས་ཆར་དུ་ཕོབ༔ རིགས་བཞིའི་སྔགས་བཅས་བསྐུལ་ལ། རིགས་བཞི་མཁའ་འགྲོའི་སོགས་རིགས་བཞིའི་སྔགས་སོ་སོར་བཟླ། ཧཱུྃ༔ འཁོར་ལོ་གསུམ་ནས་རང་བྱུང་གྲུབ་པའི་ལྷ༔ གནས་ཡུལ་ཉེར་བཞིའི་དཔའ་བོ་རྣལ་འབྱོར་མ༔ བཟླས་པའི་ཕྲིན་ལས་གཡེལ་མེད་མཛད་ནས་ཀྱང༔ མཆོག་ཐུན་དངོས་གྲུབ་ཡེ་ཤེས་ཆར་དུ་ཕོབ༔ ཐུགས་གསུང་སྐུའི་སྔགས་བཅས་བསྐུལ་ལ། ཐུགས་ཀྱི་ལྷ་ཚོགས་སོགས་ཐུགས་གསུང་སྐུའི་འཁོར་ལོ་གསུམ་གྱི་དཔའ་བོ་རྣལ་འབྱོར་མའི་སྔགས་ཟླས་དམིགས་བཅས་སོ་སོར་བཟླ། ཧཱུྃ༔ སྒོ་བཞི་མཚམས་བཞིར་རང་བྱུང་གྲུབ་པའི་ལྷ༔ ཕྲ་མེན་ལས་བྱེད་མཁའ་འགྲོའི་ཚོགས་རྣམས་ཀུན༔ བཟླས་པའི་ཕྲིན་ལས་གཡེལ་མེད་མཛད་ནས་ཀྱང༔ མཆོག་ཐུན་དངོས་གྲུབ་ཡེ་ཤེས་ཆར་དུ་ཕོབ༔ ལས་དང་དམ་ཚིག་མཁའ་འགྲོའི་སྔགས་བཅས་བསྐུལ་ལ། སླར་ཡང་གཙོ་མོའི་སོགས་ལས་དམ་མཁའ་འགྲོ་དང་ལས་བཞིའི་ཤམ་སྦྱར་བཟླས་པ་བྱ་ཞིང་། ཛཔ྄་དབྱངས་དང་དགོངས་པ་གསལ་གདབ། དགོངས་པ་བསྐྱང་ན་ཧཱུྃ་གླུ་བཅས་བྱའོ། ༈ །ཐོད་བུམ་སྒྲུབ་པ་ནི། བྷནྡྷའི་སྣོད་དུར་ཁྲོད་རོལ་པའི་གཞལ་ཡས་ཁང་དུ་བཅུད་ཡེ་ཤེས་ཀྱི་བདུད་རྩིའི་རྒྱ་མཚོར་འཁྱིལ་པའི་དབུས་སུ་བཅོམ་ལྡན་འདས་མ་རྡོ་རྗེ་ཁྲོས་མ་ནག་མོ། ཕྱོགས་བཞིར་སྙིང་པོའི་མཁའ་འགྲོ་རིགས་བཞི། དེ་རྒྱབ་གནས་ཡུལ་གྱི་དཔའ་བོ་མཁའ་འགྲོ །ཕྲ་མེན་དང་དམ་ཚིག་གི་མཁའ་འགྲོའི་ཚོགས་ཀྱིས་བསྐོར་བ་དྭངས་པའི་མཚོ་ལ་ཟླ་སྐར་ཤར་བ་བཞིན་སྐད་ཅིག་གིས་གསལ་བར་གྱུར། གཟུངས་ཐག་བླངས་ལ། རང་གི་ཐུགས་ཀ་ནས་སྔགས་ཀྱི་འོད་ཟེར་གཟུངས་ཐག་ལ་འཁྲིལ་ཏེ་ལྷ་རྣམས་ལ་ཕོག་པས་བདེ་བ་ཆེན་པོའི་རྗེས་ཆགས་བསྐུལ། བྱང་ཆུབ་སེམས་ཀྱི་བདུད་རྩི་ཡེ་ཤེས་ཀྱི་བཅུད་དུ་འཁྱིལ་པར་གྱུར། ལྷ་སྔགས་རྣམས་ཅུང་ཟད་རེ་བཟླས། དབྱངས་གསལ་རྟེན་སྙིང་ཡིག་བརྒྱ་རྣམས་ལན་གསུམ་རེ་བཟླ། མཆོད་བསྟོད་ནོངས་བཤགས་བཅས་བྱས་ལ། ལྷ་རྣམས་བདེ་བ་ཆེན་པོའི་ངོ་བོར་འོད་དུ་ཞུ་ནས་ཐོད་པའི་བདུད་རྩི་དང་དབྱེར་མེད་པར་གྱུར་པར་བསམ་མོ། །སྒྲུབ་ཁོག་དང་འདོན་ཟིན་ལྟར་སྔོན་ཡོད་ལ་ཅུང་ཟད་ཞལ་གསལ་ཞུས་པའོ།། །།\nRetrieved from "https://rtz.tsadra.org/index.php?title=Terdzo-NGI-047&oldid=129463"


ནུབ་ཕྱོགས་ལྟ་གྲུབ་ཀྱི་ཐོ་རེངས་སྐར་ཆེན་བཞི་ངོ་སྤྲོད་པ་ལས། ཕེ་ཐཱ་གོ་རཱ་སི་དང་གྲངས། － མཆོད་མེ་བོད་ཀྱི་རྩོམ་རིག་དྲ་བ།\nས་བུ་ཆེ།(རྫ་ཆུ་ཁ) མཆོད་མེ་བོད་ཀྱི་རྩོམ་རིག་དྲ་བ། 2020-02-14\n༄༅། །ཐཱ་ལེ་སི་ནས་དུས་རབས་ཕྱེད་ཙམ་སོང་རྗེས། གྲྀ་སིའི་མཁས་པ་གཞན་ཞིག་སྟེ་ཕེ་ཐཱ་གོ་རཱ་སི་འཁྲུངས་ཡོད་པ་རེད། འདི་ཉིད་ནི་རིག་གནས་ཀུན་ལ་མཁས་པ་ཞིག་དང་ལྟ་གྲུབ་དང་སྔ་མོའི་ཚན་རིག་ལ་མཛད་རྗེས་ཆེན་པོ་བཞག་ཡོད་མཁན་ཞིག་ཡིན་པར་མ་ཟད། ད་དུང་ཆོས་ལུགས་ཀྱི་ཐར་སྒྲོལ་ལ་ཐུགས་ཆེན་མཛད་མཁན་ཞིག་ཀྱང་ཡིན་པས་ནུབ་ཕྱོགས་སྐྱེས་རབས་ཁྲོད་དུ་དམིགས་བསལ་གྱི་རྣམ་པ་ཟིན་ཡོད།\nམདོ་སྡེ་པས་སྟོན་པའི་རྣམ་ཐར་འཆད་སྐབསགཏམ་རྒྱུད་འདི་འདྲ་ཞིག་ཐོན་ཡོད་དེ།སྟོན་པས་མགོན་མེད་ཟས་སྦྱིན་གྱི་ཀུན་དགའ་ར་བ་ནས་Sroṇakoṭiviṁsa(མཆོག་ཉལ་ཆ་ཡི་ཐོས་བྱེད་ཞེས་ནས་བསྒྱུར་དགོས་སམ)་བྱ་བ་ཞིག་ལ་སྒོམ་གྱི་བཀའ་ཁྲིད་མཛད་སྐབས། པི་ཝཾ་གི་དཔེ་ལ་སྦྱར་ནས་རྒྱུད་སྐུད་ཧ་ཅང་གྲིམས་དྲགས་པ་དང༌། ལྷོད་དྲགས་པ་མ་ཡིན་པར་གྲིམས་ལྷོད་རན་པའི་མཚམས་ནས་སྐད་སྙན་པ་འབྱུང་བར་གསུངས་ཡོད་པ་དང་། བྲམ་ཟེ་པ་དག་གིས་སྟོན་པ་ཤཱཀྱ་ཐུབ་པས་དཀའ་བ་སྤྱོད་སྐབས། བརྒྱ་བྱིན་གྱིས་རོལ་མོ་པ་ལ་སྤྲུལ་ནས། པི་ཝཾ་གི་དཔེ་ལ་གོང་ལྟར་སྦྱར་ནས་མཐར་ལྷུང་གི་དཀའ་སྤྱོད་མཚམས་འཇོག་དགོས་ཚུལ་ཞུས་པ་དང་། སྟོན་པས་ཀྱང་སྒོམ་སྤྱོད་ཀྱི་གྲིམས་ལྷོད་གཉིས་ཀྱི་བར་མར་འཇུག་པ་དེ་ལས་དབུ་མའི་དགོངས་གཞི་ཐོག་མར་འཁྲུངས་པ་སོགས་བཤད་བཞིན་ཡོད། གཏམ་རྒྱུད་འདི་གཉིས་ལ་འདོར་ལེན་གྱི་ཆ་གང་རུང་ཡོད་པ་འདིར་མ་སྨོས་ནའང་ཀློག་པ་པོ་དག་གིས་མཁྱེན་ཐུབ་རྒྱུ་རེད་མོད། འདིར་གཙོ་བོ་ངེས་དགོས་པ་ནི་གཏམ་རྒྱུད་འདི་གཉིས་ཀྱིས་རོལ་མོ་དང་རོལ་ཆའི་སྒྲ་ཡིས་སྒོ་ནས་རྒྱ་གར་པ་ཚོས་ནང་སེམས་ཀྱི་གོ་རྟོགས་ལ་བསམ་བློ་ཕྱོགས་བཞིན་ཡོད་པ་མཚོན་ནུས་ལ། རྒྱ་གར་བྲམ་ཟེ་དང་མི་རྒྱུད་གཅིག་པའི་གྲྀ་སི་པ་ཚོས་ཀྱང་རོལ་དབྱངས་དང་ནང་སེམས་ཀྱི་འབྲེལ་བའི་སྒང་ནས་བསམ་བློ་བཏོང་བཞིན་ཡོད་ལ། རྒྱ་གར་བ་དང་མ་འདྲ་བ་ནི། ཁོ་ཚོས་རིགས་པ་དེ་མུ་མཐུད་དུ་དེད་ནས་ཕྱི་རོལ་གྱི་གནས་ལུགས་ཤིག་སྤྲོ་ཐུབ་པར་འབད་བཞིན་ཡོད་པ་དེ་རེད། དེ་ཡང་མཁས་པ་ཚོས་ལྟ་གྲུབ་ལོ་རྒྱུས་སུ་ཕེ་ཐཱ་གོ་རཱ་སི་དང་དེའི་ལྟ་གྲུབ་འཛིན་མཁན་དག་ལ་འདི་ལྟར་དཔྱད་ཞིབ་བྱས་དོན།\nཁོ་ཚོས་རོལ་མོ་ལ་དབང་རྩའི་འཁྲུག་ཆ་གསོ་བར་བྱེད་པའི་ནུས་པ་ལྡན་པ་ཁས་ལེན་པ་དང་། དེར་བརྟེན། རོལ་མོའི་མཐུན་འཇེབས་དང་མིའི་ནང་སེམས་ཀྱི་འཆམ་མཐུན་བར་ལ་འབྲེལ་བ་ལྡན་པ་ཡིད་ཆེས་བྱེད་ཀྱིན་ཡོད། འོན་ཀྱང་ཁོ་ཚོས་རོལ་མོ་རིག་པའི་ཞིང་ས་ལས་གསར་རྟོགས་བྱས་པ་དངོས་ནི་སྒྲ་གདངས་མཐོ་དམའི་བར་ཁྱད་དེ་ཨང་གྲངས་ཀྱིས་མཚོན་ནུས་པར་རྟོགས་པ་དེ་རེད། ཁོ་ཚོས་རོལ་ཆའི་རྒྱུད་སྐུད་ཀྱི་རིང་ཐུང་དང་སྒྲ་གདངས་ཀྱི་འགྱུར་བ་གཉིས་ལྟོས་བཅས་སུ་ཡོད་པ་གསར་རྟོགས་བྱུང་བ་རེད། དཔེར་ན། ཨོག་ལེན་པི་ཝང་ཞིག་གི་རྒྱུད་སྐུད་དཀྲོལ་ན་སྒྲ་ངེས་ཅན་ཞིག་ཐོན་རྒྱུ་དང་། རྒྱུད་སྐུད་དེའི་ཕྱེད་ཀ་བཅད་ནས་དཀྲོལ་ན་སྒྲ་གདངས་སྔར་ལས་ཏུའུ་བརྒྱད་མཐོ་བ་ཅན་ཞིག་ཐོན་རྒྱུ་ཡིན་ཏེ། འདི་གཉིས་ཀྱི་བསྡུར་གྲངས་ནི་2:1ཡིན། དེ་ལྟར་སྒྲ་གདངས་ཀྱི་བར་ཁྱད་ཡོད་ཚད་གྲངས་ཀྱི་བསྡུར་བ་འདི་འདྲར་བརྒྱུད་ནས་མཚོན་ཐུབ་པས། ཕེ་ཐཱ་གོ་རཱ་སིའི་གྲུབ་མཐའ་སྨྲ་མཁན་དག་གིས་དགོངས་ཚུལ་དུ། རོལ་མོ་ནི་གྲངས་དང་བྱ་དངོས་ཐམས་ཅད་ཀྱི་འབྲེལ་བ་མཚོན་ནུས་པའི་དཔེ་ལེགས་ཤོས་དེ་ཡིན་པ་རེད། དེ་བས་ཨ་རིས་ཏོ་ཏལ་གྱིས་འདི་ལྟར་སྨྲས་པར། ་་ཁོ་ཚོས་སྒྲ་གདངས་འདེགས་འབེབ་ཀྱི་ཁྱད་ཆོས་དང་བསྡུར་ཚད་དེ་གྲངས་ཀྱིས་མཚོན་ནུས་པར་རྟོགས་པ་དང་། དངོས་པོ་ཐམས་ཅད་རང་བཞིན་གྱི་ཐོག་ནས་གྲངས་ཀྱི་སྒྲོམ་གཞི་ཞིག་ལ་བརྟེན་ཡོད་པར་སྣང་བས། གྲངས་ནི་དངོས་པོ་ཐམས་ཅད་ཀྱི་ཐོག་མར་བྱུང་བ་ཡིན་པར་འདྲ་ལ། ཞིང་ཁམས་ཡོངས་རྫོགས་རོལ་མོའི་བང་རིམ་དང་གྲངས་རིམ་ཡིན་པར་འདོད་པ་རེད་དོ། །(1)\nདེ་ལྟར། ཕེ་ཐཱ་གོ་རཱ་སི་ཡིས་རོལ་མོའི་སྒྲ་དབྱངས་ཀྱི་བཅད་མཚམས་ལ་གཞིགས་ནས་ཕྱི་རོལ་འཇིག་རྟེན་ལ་འགྲེལ་བཤད་བརྒྱབ་ཡོད་པ་དང་། བཅད་མཚམས་དེ་དག་ཕར་དེད་ན་གྲངས་ཀྱིས་མཚོན་པ་ལས་ལམ་གཞན་མེད་པ་དང་། དེ་བས་ན་འཇིག་རྟེན་གྱི་ངོ་བོ་གྲངས་ཡིན་པར་འདོད་པའི་དགོངས་གཞི་རླབས་པོ་ཆེ་ཞིག་ཁོ་ཚོས་བཏོན་ཡོད་པ་རེད། ལྟ་བ་འདིས་རྗེས་རབས་ལྟ་གྲུབ་སྨྲ་མཁན་དང་ཚན་རིག་པ་དག་ལ་བློ་སྐྱེད་ཚད་མེད་གནང་ཡོད་དེ། དཔེར་ན་ཕེ་ཐཱ་གོ་རཱ་སིའི་ལྟ་བ་འདི་གནམ་རིག་སྐར་རྩིས་ཁྲོད་དུ་ ་་གཟའ་སྐར་རོལ་དབྱངས་་་ ཟེར་བའི་དོན་དུ་འཕེལ་ཡོད་དེ། ནུབ་ཕྱོགས་པ་ཚོས་གཟའ་སྐར་གྱི་བར་ཐག་དང་འབྲེལ་བ་སྟོན་པའི་ས་བཀྲ་དེ་ལས་སྙན་ཞིང་འཇེབས་པའི་རོལ་དབྱངས་ཀྱི་འཆམ་མཐུན་ཞིག་མཐོང་ནས་ཡོད་པས། ་་གཟའ་སྐར་གྱི་རོལ་དབྱངས་་ ཟེར་བའི་སྲོལ་དར་ཞིང་། ལྟ་བ་འདི་ཡིས་དེང་རབས་ཀྱི་ཚན་རིག་པ་གྲགས་ཅན་ཁེ་ཕ྄་ལེར[J. Kepler]་སོགས་ལ་ཤུགས་རྐྱེན་བྱས་ཡོད་པ་རེད། ཡང་། ལྟ་གྲུབ་སྨྲ་བའི་ཁྱུ་མཆོག་འཇར་མན་པ་ཁཱང་ཐི་ཡིས་ཚད་མའི་ཤེས་བྱ་སྒྲུབ་སྐབས། ཨང་རྩིས་དང་དུས་ཚོད། དབྱིབས་རྩིས་དང་གནས་ཡུལ་གཉིས་འབྲེལ་བ་བྱས་ནས་འཆད་ཡོད་པ་དང་། ལྟ་བ་དེའི་ཕུགས་དེད་ནའང། འཇིག་རྟེན་གྱི་ངོ་བོ་གྲངས་ལ་བཤད་པ་འདི་རེད།\nགྲངས་ནི་ཚན་རིག་ལ་མཁོ་བའི་ཡོ་བྱད་གལ་ཆེན་ཞིག་ཡིན་པས། ཐཱ་ལེ་སིའི་འཇིག་རྟེན་ཆུ་འབྱུང་གི་ལྟ་བ་དང་བསྡུར་ན། འཇིག་རྟེན་ངོ་བོ་གྲངས་སུ་འཆད་པ་འདི་དེང་རབས་མིའི་རྣ་བར་ཤོངས་བདེ་བ་ཞིག་རེད། འོན་ཀྱང་ཕེ་ཐཱ་གོ་རཱ་སིས་གསུངས་པའི་གྲངས་ནི་ཧྲིལ་གྲངས་ཁོ་ན་ཡིན་པས། དེང་རབས་གྲངས་རིག་ནང་གི་གྲངས་ཀྱི་མཚན་ཉིད་ལས་ཤིན་ཏུ་གུ་དོག་པོར་ཆགས་ཡོད། དེ་བཞིན། ཕེ་ཐཱ་གོ་རཱ་སིས་སྐབས་རེར་གྲངས་དེ་བདེན་གྲུབ་ཅིག་ཏུ་འདོད་དེ་ཁོང་གིས་གྲངས་དེ་ཕུང་པོའི་ཆེས་ཕྲ་བའི་གྲུབ་ཆ་ལ་འདོད་ཀྱིན་ཡོད་པས་། ང་ཚོས་ཁོང་གི་ལྟ་བ་ལ་ཕྱིར་མཇལ་བྱེད་སྐབས་གཟབ་ནན་དགོས་པ་ཆགས་ཡོད།\nཕྱོགས་གཞན་ཞིག་ནས། ཁོང་གིས་དེང་རབས་རིག་གཞུང་གི་ལྟ་བ་ལྟར། གྲངས་ལ་རྟོག་གྲུབ་ཀྱི་མཚན་ཉིད་ཀྱང་ཁ་ཤས་ངོས་འཛིན་བྱས་ཡོད་དེ། ཁོང་གིས་གྲངས་རིག་རྣལ་མ་སྟེ་ཨང་ཀི་བརྩི་བ་སོགས་ཀྱི་རིག་གནས་དང་། ལག་ལེན་གྲངས་རིག་སྟེ་གྲངས་བཀོལ་སྤྱོད་བྱས་ནས་ཆགས་པའི་རིག་གནས་ཏེ་རོལ་མོའི་སྒྱུ་རྩལ་དང་སྐར་རྩིས་ལྟ་བུ་ཁ་ཁར་འབྱེད་བཞིན་ཡོད་པ་རེད། ད་ལྟ་ང་ཚོས་བསྐྱར་ཞིབ་བྱས་ན། གྲངས་རིག་རྣལ་མ་ནི་རྟོག་པའི་ཡུལ་ཁོ་ནར་འཇུག་པ་ཡིན་ལ། ལག་ལེན་གྲངས་རིག་ནི་ཚོར་བའི་ཡུལ་ལ་འཇུག་པ་ཡིན་པས། དབྱེ་བ་འདི་འདྲ་ཕྱེས་པ་དེ་ཡིས་ཕེ་ཐཱ་གོ་རཱ་སིས་གྲངས་ཀྱི་རྟོག་གྲུབ་ཅན་གྱི་རང་བཞིན་མཁྱེན་ཡོད་པ་ར་སྤྲོད་ཐུབ་ཟེར།\nའཇིག་རྟེན་གྱི་ངོ་བོར་གྲངས་ལ་བཤད་པ་དེར་གཞི་བྱས་ནས། ཕེ་ཐཱ་གོ་རཱ་སིས་རིགས་པ་ཇེ་ཟབ་ཏུ་བཏོང་ཡོད་པ་དང་། ཁོང་གི་དགོངས་པ་འདི་ནི་འཇིག་རྟེན་ཆུ་སོགས་རྫས་སུ་བཤད་པའི་ལུགས་སྲོལ་དང་ཤིན་ཏུ་མི་འདྲ་བས། འདི་ལ་ཆོས་ལུགས་དང་ལྐོག་གྱུར་གྱི་ཁྱད་གཤིས་ཆེ་བར་མ་ཟད། དོན་དམ་པར། ཁོང་གི་རྗེས་འབྲང་པ་ཁག་གཅིག་གིས་འདི་ཉིད་ཆོས་ལུགས་གྲུབ་མཐའ་ཞིག་གི་རྩ་དོན་དུ་བཟུང་ནས་གསང་བའི་ལུགས་ཀྱི་སྒོམ་སྤྱོད་སྣ་ཚོགས་དར་སྤེལ་བྱས་ཡོད་པ་རེད།\nཕེ་ཐཱ་གོ་རཱ་སིས་གྲངས་ཀ་༡། ༢། ༣། ༤་བཞི་པོ་རེ་རེ་བཞིན། ཐིག་ལེ། ཐིག་སྐུད། ངོས། ཕུང་པོ་བཞིར་གཟིགས་ཡོད་པ་རེད། ཁོང་གིས་གྲངས་ཀ་༡། ༢། ༣། ༤་བཞི་པོ་སྡུད་དེ་ཐོབ་པའི་གྲུ་གསུམ་དབྱིབས་དམིགས་བསལ་བ་ཞིག་ཡོད་པ་དེ་དད་རྟེན་དུ་བགྲངས་བཞིན་ཡོད་པ་རེད་ལ། ཕེ་ཐཱ་གོ་རཱ་སིའི་རྗེས་འབྲང་པ་ཚོས་གྲུ་གསུམ་དབྱིབས་དེའི་མིང་སྟེ་ཐེ་ཐྲག་ཐྱེ[tetractys]་བོས་ནས་མནའ་ཡང་སྐྱེལ་སྲོལ་ཡོད་པའི་ལོ་རྒྱུས་འདུག\nརི་མོ་འདིའི་ནང་གི་༡། ༢། ༣། ༤་བཞི་པོ་བསྣན་ན་༡༠་ཐོབ་ཀྱིན་ཡོད་པས། ཕེ་ཐཱ་གོ་རཱ་སིས་གྲངས་ཀ་༡༠་དེ་རྫོགས་པའི་གྲངས་ཀར་ངོས་འཛིན་བཞིན་ཡོད་པ་རེད། དེ་བས་རྫོགས་པར་བཀོད་པའི་འཇིག་རྟེན་ལའང་༡༠་ཡི་གྲངས་ཚད་ཚང་དགོས་པ་ཡིན་པས་ན། ཁོ་ཚོའི་འདོད་དོན་དུ། ནམ་མཁའི་གཟའ་སྐར་ཡང་བཅུ་དགོས་པ་རེད། སྐབས་དེར། སྐར་རྩིས་སུ་ཁས་ལེན་པའི་གཟའ་སྐར་ལ་དགུ་ཡོད་དེ། སའི་གོ་ལ། ཟླ་བའི་གོ་ལ། ཉི་་མའི་གོ་ལ། ལྷག་པ། ཕུར་བུ། པ་སངས། སྤེན་པ། མིག་དམར་སོགས་ཀྱི་གོ་ལ་སོགས་སོ། །ཕེ་ཐཱ་གོ་རཱ་སིའི་གཟིགས་ཕྱོགས་སུ། གྲངས་དགུ་འདི་ཆ་མ་ཚང་བ་ཡིན་པ་དང་འདི་ཁས་བླངས་ན་འཇིག་རྟེན་སྐྱོན་ལྡན་དུ་ཁས་ལེན་དགོས་པ་ལྟར་བྱུང་ཡོད། དེ་བས་ཁོང་གིས་སྐར་རྩིས་ལ་བཅོས་བསྒྱུར་བྱས་པ་རེད། དེ་ཡང་སྐབས་དེའི་གྲྀ་སིའི་སྐར་རྩིས་ནང་གཟའ་སྐར་དགུ་པོས་དབུས་མེ་ཟེར་བ་ཞིག་སྐོར་ནས་འཁོར་བཞིན་ཡོད་པར་འདོད་པ་རེད། དེ་ནི་ང་ཚོར་ཆ་རྒྱུས་ཡོད་པའི་ས་གཞི་དཀྱིལ་སྙིང་ཅན་དང་ཉི་མ་དཀྱིལ་སྙིང་ཅན་གྱི་སྐར་མའི་འཁོར་བསྐྱོད་འགྲེལ་སྟངས་དེ་འདྲ་མིན། དབུས་མེ་ནི་གོ་ལའི་གཟུགས་སུ་མ་གྲུབ་པས་གཟའ་སྐར་དུ་བགྲངས་ཐབས་མེད། དེ་ནས་ཕེ་ཐཱ་གོ་རཱ་སི་ཡིས་དབུས་མེའི་ཕ་རོལ་གྱི་སའི་གོ་ལའི་ཁ་གཏད་དུ་ལྡོག་པའི་སའི་གོ་ལ་ཞིག་ཡོད་པར་བསྒྲགས་ལ། དེ་ནི་སའི་གོ་ལ་དང་འཁོར་བསྐྱོད་གཅིག་མཚུངས་ཡིན་པས། དེ་ནམ་ཡང་དབུས་མེས་བཀག་ནས་སའི་གོ་ལའི་སྐྱེས་བོས་མཐོང་མི་ཐུབ་ཡིན་ཚུལ་ཡང་ཁ་གསབ་བྱས་ཡོད་པ་རེད།\nའདི་ནི་དངོས་ཡོད་ཀྱི་རྒྱུ་མཚན་བཙལ་བའི་རིགས་པ་མ་ཡིན་པར། དངོས་ཡོད་དེ་རང་གི་གཞུང་ལུགས་དང་ལྟ་བ་དང་མཐུན་པར་ཡོ་བཅོས་བྱེད་པ་ཞིག་ཡིན། །(2)\nཕེ་ཐཱ་གོ་རཱ་སིའི་འཇིག་རྟེན་ངོ་བོ་གྲངས་ཡིན་པར་འདོད་པའི་ལྟ་བ་དེ་ཆོས་ལུགས་སུ་འགྱུར་བཞིན་ཡོད་པ་དང་། ཁོང་གི་རྗེས་འབྲང་པ་ཚོས་ཀྱང་དེ་ཉིད་ཚད་མར་བཟུང་ནས་དད་མོས་བྱེད་བཞིན་ཡོད་པ་རེད། འོན་ཀྱང་བློ་ཡུལ་ལས་འདས་པ་ཞིག་ལ། ཚད་མ་དེ་ལ་དགག་པ་ཚབས་ཆེན་ཞིག་བྱུང་སོང་བ་རེད།\nདེ་ཡང་ཕེ་ཐཱ་གོ་རཱ་སི་ཡིས་གྲུ་གསུམ་དབྱིབས་ཀྱི་ངེས་སྲོལ་ཞིག་ཁྱབ་སྤེལ་བྱས་ནས་རང་གི་ལྟ་བའི་སྒྲུབ་བྱེད་དུ་བཀོལ་བཞིན་ཡོད་པ་རེད། ངེས་སྲོལ་དེ་ཡིས་དྲང་ཟུར་གྲུ་གསུམ་དབྱིབས་ཤིག་གི་དྲང་ཟུར་ཐིག་གཉིས་ཀྱི་རང་བསྒྱུར་གྱི་བསྡོམས་ནི་དྲང་ཟུར་གཏད་ཐིག་གི་རང་སྒྱུར་ཡིན་པ་གཏན་ཁེལ་བྱས་ཡོད། སྤྱིར་ན་ངེས་སྲོལ་འདི་ཕེ་ཐཱ་གོ་རཱ་སི་ལས་ལོ་ཉིས་བརྒྱ་ལྷག་གི་སྔོན་དུ་པཱ་པེ་ལོན་གྱི་ཡུལ་ནས་རྟོགས་རྙེད་བྱས་ཡོད་པ་དང་པཱ་པེ་ལོན་ནས་གྲྀ་སིར་དར་སོང་བ་ཞིག་རེད། འོན་ཀྱང་ངེས་སྲོལ་འདི་ཕེ་ཐཱ་གོ་རཱ་སིས་ཐུགས་ཆེན་གནང་གི་ཡོད་པ་དང་། ཁོང་གིས་ངེས་སྲོལ་འདི་ནུབ་ཕྱོགས་ནང་དར་ཁྱབ་བྱས་པ་ཡིན་ཙང་། ངེས་སྲོལ་དེའི་མིང་ཡང་ནུབ་ཕྱོགས་སུ་ཕེ་ཐཱ་གོ་རཱ་སིའི་ངེས་སྲོལ་དུ་གྲགས། འོན་ཀྱང་། ཕེ་ཐཱ་གོ་རཱ་སིའི་ངེས་སྲོལ་འདི་དྲང་ཟུར་ཐིག་གཉིས་ཀྱི་རིང་ཚད་ཨང་ཀི་༡་ཡིན་སྐབས་ཁ་གཏད་ཐིག་གི་རིང་ཚད་དེ་ལུགས་མེད་གྲངས་ཤིག་ཏུ་འགྱུར་བཞིན་ཡོད་པ་རེད། དབྱིབས་རྩིས་ལ་ཆ་རྒྱུས་མེད་ན། རྒྱུ་མཚན་དེ་འདི་ནས་བཤད་ཁག་པོ་ཡིན་ནའང་། མདོ་དོན་ཕེ་ཐཱ་གོ་རཱ་སིའི་སློབ་མ་ཞིག་གིས་སྐྱོན་དེ་རྙེད་ཡོད་པ་རེད། ཕེ་ཐཱ་གོ་རཱ་སིའི་གསུངས་དེ་ཚད་མར་འཛིན་པའི་རྗེས་འབྲང་པ་དག་གིས་སྐྱོན་དེའི་གནོད་པ་བཟློག་ཆེད། སློབ་མ་དེ་རྒྱ་མཚོར་གཡུག་ནས་གསད་པར་གྲགས། འོན་ཀྱང་མཐར་ཐུག་ན། ཁོ་ཚོས་རང་གི་དད་མོས་ཀྱི་རྩ་དོན་གལ་ཆེན་དེའི་སྐྱོན་ཆ་སྦས་ཐབས་མ་བྱུང་བས། ཕེ་ཐཱ་གོ་རཱ་སིའི་གྲུབ་མཐའ་དེ་རིམ་གྱིས་ཉམས་རྒུད་དུ་གྱུར་བ་རེད།\nནུབ་ཕྱོགས་ལ་བཤད་སྲོལ་འདི་འདྲ་ཞིག་ཡོད། ནུབ་ཕྱོགས་ཀྱི་ལྟ་གྲུབ་ནི་ཕི་ལཱ་ཐོའི་དགོངས་བཞེད་ཀྱི་འགྲེལ་བ་རྒྱས་བསྡུས་ཙམ་དུ་ཟད་ཟེར་བ་རེད། དེ་བཞིན། ཨེའུ་ཁ྄་ལིད[Euclid]་ཟེར་བའི་མཁས་པ་དེས་དབྱིབས་རྩིས་ཀྱི་རྩ་གཞུང་བརྩམས་ཡོད་པ་དང་། ཁོང་ལ་དབྱིབས་རྩིས་ཀྱི་ཤིང་རྟ་ཆེན་པོ་འབོད་སྲོལ་ཡོད། འོན་ཏེ། དེང་གི་རིག་གཞུང་དཔྱད་ཞིབ་ལས་མཐོང་པ་ཡིན་ན། ཕི་ལཱ་ཐོ་དང་ཨེའུ་ཁ྄་ལིད་གཉིས་ཀའི་དགོངས་པའི་རྩ་བ་དེ་ཕེ་ཐཱ་གོ་རཱ་སི་དང་འབྲེལ་ཏེ་ཡོད་པ་རེད།* མཁས་པ་མང་པོས་ཕེ་ཐཱ་གོ་རཱ་སི་ལ་ཆོས་ལུགས་ཀྱི་གཤིས་ཀ་ལྡན་པ་དང་། དེའི་ལྟ་གྲུབ་དེ་རིམ་གྱིས་ཆོས་ལུགས་གཞུང་ལུགས་ཤིག་ཏུ་འགྱུར་ཡོད་པ་སོགས་ལ་མི་དགའ་བའི་རྣམ་གྱུར་སྟོན་བཞིན་ཡོད་ནའང་། ཁོ་ཚོས་གཅིག་གྱུར་དུ་ཁས་ལེན་བྱེད་པ་ཞིག་ནི། ཕེ་ཐཱ་གོ་རཱ་སི་ནི་ལོ་རྒྱུས་སུ་བྱུང་བའི་མཁས་པ་ཆེས་གནད་འགག་ཅན་དེ་ཡིན་པ་དང་། སྐབས་རེ་ཁོང་ནི་ཐཱ་ལེ་སི་ལས་ཀྱང་གལ་ཆེ་བར་འདོད་ཀྱིན་ཡོད།\nཕི་ལཱ་ཐོ་རང་གིས་ཕེ་ཐཱ་གོ་རཱ་སིའི་རང་ལ་ཤུགས་རྐྱེན་གང་འདྲ་བཞག་ཡོད་མེད་གླེང་གིན་མེད་པ་དང་། ཁོང་གིས་ལྟ་གྲུབ་སྨྲ་མཁན་གཞན་ལ་དཔྱད་ཞིབ་བྱེད་སྐབས། ཕེ་ཐཱ་གོ་རཱ་སི་ལ་དེ་འདྲའི་གལ་ཆེན་ཡང་རྩི་བཞིན་མེད་པ་རེད། འོན་ཀྱང་། དེང་རབས་ཀྱི་རིག་གཞུང་དཔྱད་ཞིབ་ལྟར་ན། ཕི་ལཱ་ཐོའི་དགོངས་གཞི་ནི་ཕེ་ཐཱ་གོ་རཱ་སི་དང་ཆེས་ཉེ་བ་དང་འདྲ་བ་དེ་ཡིན་ལ། མཁས་པ་འགའ་རེས། ང་ཚོས་ཕི་ལཱ་ཐོའི་བསམ་བློ་ངེས་པ་ཡིན་ན་ཕེ་ཐཱ་གོ་རཱ་སིའང་ཆབས་གཅིག་ཏུ་ཤེས་སོང་པ་རེད་ཅེས་གསུང་བཞིན་འདུག\nAristotle,The Complete Works of Aristotle(Princeton University Press, 1984).\n1.ཐེ་ལྱེའི་བརྩམས་ཆོས《ནུབ་ཕྱོགས་ལྟ་གྲུབ་ལོ་རྒྱུས》རྒྱ་ནག་བསྒྱུར་མ། [美] 弗兰克·梯利,《西方哲学史》(光明日报出版社, 2014).\n2.ཧྥེ་སེར་སོགས་ཀྱི་བརྩམས་ཆོས《ནུབ་ཕྱོགས་ལྟ་གྲུབ་ལོ་རྒྱུས》Samuel E. Stumpf and J. Fieser, Socrates to Sartre and Beyond: A History of Philosophy,8e(McGraw-Hill Education,2012).\n2020-02-14 ས་བུ་ཆེ།(རྫ་ཆུ་ཁ) ཀློག་གྲངས། མཆན ཡོད།


Terdzo-DA-043 - Rinchen Terdzö\ngnam chos thugs kyi gter kha snyan rgyud zab mo'i skor las mi tra dzo ki'i sgrub thabs\nVolume 11 (ད) / Pages 811 / Folios 1a1 to 1a4\nRinchen Terdzö Volumes List > Volume 11 > Text #43 (Scroll to Bottom)\nsprul sku mi 'gyur rdo rje. gnam chos thugs kyi gter kha snyan rgyud zab mo'i skor las mi tra dzo ki'i sgrub thabs. In Rin chen gter mdzod chen mo pod bcu gcig pa (The Great Treasury of Rediscovered Teachings Volume 11) by 'jam mgon kong sprul, 811. New Delhi: Shechen Publications, 2007-2018.\n'di'i dbang yang gzungs dbang nyid do\nmi tra'i sgrub thabs\nགནམ་ཆོས་ཐུགས་ཀྱི་གཏེར་ཁ་སྙན་རྒྱུད་ཟབ་མོའི་སྐོར་ལས་མི་ཏྲ་ཛོ་ཀིའི་སྒྲུབ་ཐབས་བཞུགས་སོ༔ གུ་རུ་དྷེ་ཝ་དྷཱ་ཀི་ནཱི་ཧཱུྃ༔ མི་ཏྲ་ཛོ་ཀི་སྒྲུབ་པ་ནི༔ དཀྱིལ་འཁོར་མེད་ཅིང་གཏོར་མ་མེད༔ གུ་རུ་མི་ཏྲ་ཛོ་ཀི་སྨུག༔ ཞལ་གཅིག་ཕྱག་གཉིས་གཡས་པ་ཡིས༔ ཌཱ་རུ་གཡོན་པས་བནྡྷ་འཛིན༔ ཞབས་གཉིས་ཕྱེད་པའི་སྐྱིལ་མོས་བཞུགས༔ དབུ་སྐྲ་ཐོར་ཅོག་ཟར་བུ་འཕྱངས༔ ཤ་རྒྱས་རི་དྭགས་ལྤགས་པའི་སྟེང༔ མི་ཏྲ་ཛོ་ཀི་སྤྱན་དྲངས་བསྟིམ༔ ཨོཾ་ཨཱཿགུ་རུ་མི་ཏྲ་ཛོ་ཀི་ཧཱུྃ་སྭཱ་ཧཱ༔ དེ་ཡིས་མི་ཏྲ་ཛོ་ཀི་འགྲུབ༔ ས་མ་ཡ༔ རྒྱ་རྒྱ་རྒྱ༔ ཁ་ཐམ་གུ་ཧྱ༔ ཅེས་པ་སྤྲུལ་སྐུ་མི་འགྱུར་རྡོ་རྗེ་དགུང་ལོ་བཅུ་གསུམ་པ་བྱ་ལོ་ནག་པ་ཟླ་བའི་ཉེར་བདུན་ལ་རྗེ་མི་ཏྲ་ཉིད་ཀྱིས་དངོས་སུ་གསུངས་སོ༔ འདིའི་ཞལ་གདམས་ནི་རང་གི་སྤྱི་བོའམ༔ བདག་བསྐྱེད་མདུན་བསྐྱེད་གང་བྱས་རུང༔ ཐུགས་ཀའི་ས་བོན་ཧཱུྃ་ཡིན༔ བསྙེན་ཚད་མེད༔ ས་མ་ཡ༔ རྒྱ་རྒྱ་རྒྱ༔ འདིའི་དབང་ཡང་གཟུངས་དབང་ཉིད་དོ།། །།\nRetrieved from "http://rtz.tsadra.org/index.php?title=Terdzo-DA-043&oldid=123766"\nThis page was last edited on7November 2018, at 07:08.


༄༅།། མཁལ་མ་གསོ་ཐབས། - ཚན་རྩལ་ཤེས་བྱ། - མདོ་ལྷོ་དྲ་བ།-甘南香巴拉在线\nདུས་ཚོད།2021-01-13 17:02:59 རྩོམ་གྱི་ཡོང་ཁུངས། ཀན་ལྷོའི་གསར་འགྱུར།　ཆུང་། | འབྲིང་། | ཆེ།\nམཁལ་མ་ནི་མི་ལུས་ཀྱི་རྩ་བའི་རྟེན་གཞི་ཡིན་པས། ཚེ་ཐག་རིང་བར་འདོད་ན་མཁལ་མ་གསོ་རྒྱུ་ནི་ཤིན་ཏུ་གལ་ཆེན་ཡིན། སྨན་གཞུང་ལྟར་ན། “ལོ་ཚོད་བཞི་བཅུ་བརྒལ་ཙ་ན།། མཁལ་མའི་ནུས་པ་ཕྱེད་ཀ་ཉམས།།”ཞེས་བརྗོད་པ་ལས་ལོ་བཞི་བཅུའི་ཡན་གྱི་མིས་ལྷག་ཏུ་མཁལ་མ་གསོ་བའི་ཕྱོགས་ཀྱི་རྒྱུན་ཤེས་ལ་རྒྱུས་ལོན་བྱ་དགོས་པ་ཤེས་ཐུབ། མཁལ་མ་གསོ་བའི་མན་ངག་ཕྱོགས་སྡོམ་བྱས་ན། གཤམ་གྱི་བྱ་ཐབས་འདི་དག་ཏུ་བསྡུས་ཆོག མཁལ་མའི་རྩ་ནི་རྐང་མཐིལ་ནས་བྱུང་ལ། རྐང་བ་ཧ་ཅང་འཁྱག་སླ་བས་རྐང་བའི་དྲོད་སྲུང་ལ་དོ་སྣང་ཆེན་པོ་བྱ་དགོས། རྐང་འབོབ་ཀྱིས་རྐང་ཚིགས་བཏུམས་ན་བཟང་། བརླན་སར་ཡུན་རིང་བོར་རྐང་རྗེན་དུ་འགྲོ་མི་རུང་། ཉལ་དུས་རྐང་བ་ཕྱི་ལ་མི་བསྲིང་བ་དང་། ཉལ་ཐུལ་གྱིས་ངེས་པར་དུ་རྐང་མཐིལ་བཏུམ་པ་དང་ཕྲག་པའང་ཁེབས་པར་བྱ་དགོས། རྐང་བ་གཉིས་དྲོད་སྙོམ་འཕྲུལ་ཆས་དང་གློག་གི་རླུང་གཡབ་ལ་གཏད་ནས་མི་འདུག་པ་དང་། རྐང་མཐིལ་དུ་གསང་མིག་མང་བོ་ཡོད་པས་ཉལ་ཁར་རྐང་མཐིལ་འཕུར་གནོན་བྱས་ཚེ་མཁལ་མ་གསོ་བར་ཕན།\nམཁལ་མ་གསོ་ཐབས་ལ། གཅིག རྩ་སྐམ་དུ་མི་འཇུག་པ། གཉིས། ཆུ་མང་དུ་འཐུང་བ། གསུམ། གཉིད་ཁུག་པར་བྱེད་པ། བཞི། གཅིན་བསྲན་མི་རུང་། ལྔ། སྐེད་པར་འཕུར་མཉེད་བྱེད་པ། དྲུག སྨན་འཐུང་བར་གཟབ་པ་སོགས་ཡོད།\n1. རྩ་སྐམ་པ་དང་འགག་པ། བཙོག་རླུང་ཕྱིར་གཏོང་མ་ཐུབ་པ་བཅས་ཀྱིས། མིའི་སེམས་ཁམས་འཁྲུགས་སུ་འཇུག་པ་མ་ཟད། མཁལ་མར་གནོད་པ་བཟོས་ཏེ་སྐེད་པ་ན་བ་དང་སྐྱུགས་མེར་ལངས་པའི་སྣང་ཚུལ་འབྱུང་སྲིད། དེའི་ཕྱིར་རྩ་འབབ་ཏུ་འཇུག་རྒྱུ་དེའང་མཁལ་མ་གསོ་བའི་ཐབས་ཤིག་ཡིན། རང་ལུས་ཀྱི་གནས་ཚུལ་དངོས་ལ་གཞིགས་ནས་བཟའ་བཏུང་གི་གྲུབ་ཆ་ལེགས་སྒྲིག་བྱེད་པ་དང་དུས་རྒྱུན་ལུས་ཕུང་སྦྱོང་བརྡར་བྱ་དགོས། རྩ་སྐམ་ནས་བཤང་བ་འགག་ཚེ། ལག་པ་གཉིས་ཀྱིས་སྐེད་པར་ཤུགས་ཀྱིས་འཕུར་མཉེད་བྱས་ན་རྩ་འབབ་པར་ཕན།\n2. ཆུ་ནི་ཚེ་སྲོག་གི་འབྱུང་ཁུངས་ཡིན་ལ། དུས་བཅད་ལྟར་ཆུ་འཐུང་རྒྱུ་ནི་མཁལ་མ་གསོ་བའི་ཐབས་ཤེས་གལ་ཆེན་ཞིག་ཡིན། ཆུ་འཐུང་བ་ཉུང་དྲགས་ན་ཁོག་གི་མི་གཙང་བ་དུས་ལྟར་ཕྱིར་ཕུད་མ་ནུས་པར་མཁལ་མའི་ཁུར་བོ་ཇེ་ལྕིར་འགྲོ་སྲིད། དེ་བས་ཆུ་མང་ཙམ་འཐུང་བའི་གོམས་གཤིས་ཆགས་དགོས། ཉིན་རེར་ཉུང་མཐར་ཡང་ཆུ་ཕོར་བ་བརྒྱད་ཙམ་འཐུང་དགོས། (སིལ་ཁུའི་རིགས་ཀྱིས་ཚབ་བྱེད་མི་ཆོག) དེ་ལྟར་བྱས་ཚེ་མཁལ་མའི་རྡེའུ་སྐྲན་སོགས་སྔོན་འགོག་བྱ་ཐུབ།\n3. གཉིད་ཀྱིས་འདང་ན་ཁྲག་རླུང་དང་མཁལ་མ་གསོ་བར་ཕན་ནུས་གལ་ཆེན་ལྡན་པ་མ་ཟད། ལུས་ཟུངས་གསོ་བ་དང་། མཚེར་བ་གསོ་བ། ཕོ་བ་གསོ་བ། རུས་པ་སྲ་བརྟན། བཞིན་མདངས་གསོ་བ་སོགས་ཀྱི་དགེ་མཚན་ལྡན། མཁལ་མའི་ནུས་པ་ཉམས་པའི་ནད་པ་མང་བོ་ཞིག་ལ་ཡུན་རིང་དུ་གཉིད་ཆག་པ་དང་། ངལ་དུབ་དྲགས་པ་སོགས་ཀྱི་གོམས་གཤིས་ཡོད་པས་རེད། དེ་བས་ངལ་གསོའི་གོམས་གཤིས་ལེགས་པོ་ཞིག་ཆགས་སུ་འཇུག་པ་དང་། དགོང་སྔ་ཉལ་དང་ནང་སྔ་ལངས་བྱེད་པར་གོམས་ཚེ་མཁལ་མ་གསོ་བར་ཕན།\n4. ལྒང་བའི་ནང་གི་གཅིན་པ་ཚད་ངེས་ཅན་ཞིག་ལ་སླེབས་ཚེ་དབང་རྩ་བརྒྱུད་ནས་ཕྱིར་གཏོང་དགོས་པ་རེད། སྐབས་དེར་ངེས་པར་དུ་མྱུར་མོར་གསང་སྤྱོད་ཁང་དུ་འགྲོ་དགོས། གཅིན་བསྲན་ནས་ཡུན་རིང་འགོར་ན་ལྒང་བའི་གནོན་ཤུགས་ཇེ་ལྕིར་སོང་ནས་ལྒང་བའི་བྱེད་ལས་ལ་གནོད་པ་བཟོ་བ་དང་། ཡང་ན་གཅིན་འདྲེན་སྦུ་གུའི་ལྒང་བུར་ཤུགས་རྐྱེན་ཐེབས་ཏེ། མཁལ་མའི་གཉན་ཚད་སློང་སླ་བ་མ་ཟད་མཁལ་མའི་ནུས་པ་ལའང་གནོད་སྐྱོན་བཟོ་སྲིད།\n6. སྨན་ཞིག་ཡིན་ཚེ་དེའི་ནང་དུ་ལུས་ཕུང་ལ་མི་ཕན་པའི་ཆ་ཡང་ཡོད། མཁལ་མར་གནོད་པའི་སྨན་རྫས་མང་བོ་ཡོད་པས་མཉམ་འཇོག་བྱ་དགོས། ཀྲུང་ལུགས་རྩྭ་སྨན་ཁྲོད་དུའང་མཁལ་མ་ལ་གནོད་སྐྱོན་བཟོ་བའི་རྩྭ་སྨན་རིགས་ཡོད། དེའི་ཕྱིར་སྨན་ལ་བསྟེན་སྐབས་དོགས་ཟོན་གང་ལེགས་བྱ་དགོས། མཁལ་དུག་གི་རང་བཞིན་མི་མངོན་པའི་སྨན་རྫས་སྤྱོད་སྐབས། ངེས་པར་དུ་སྨན་སྤྱོད་གསལ་བཤད་ཡི་གེ་དང་། འཐུང་ཚད། བཅོས་ཡུན་སོགས་ལ་དོ་སྣང་ཆེན་པོ་བྱ་དགོས།།


kyareng: ཟུར་སྣོན་ནི། དྲ་འབུ་ཡོང་སའི་སྒོ་མོ་དེ་ཡིན།\nདྲ་རྒྱའི་མཐུན་རྐྱེན་ཇེ་ཡག་ཏུ་ཕྱིན་པ་དང་མཉམ་དུ་། མི་རྣམས་ཀྱིས་གློག་འཕྲིན་བརྒྱུད་ཉིན་རེའི་ལས་དོན་མང་པོ་སྒྲུབ་བཞིན་ཡོད་། ད་དུང་། མི་རྣམས་ཀྱིས་གློག་འཕྲིན་བརྒྱུད་གཞན་ལ་འཕྲིན་ཡིག་གཏོང་བ་ཙམ་མ་ཡིན་པར་། འདྲ་པར་དང་ཡིག་ཆ་འདྲ་མིན་སོགས་ཟུར་སྣོན་ (Attachment) བྱས་ནས་ཀྱང་བསྐུར་བཞིན་ཡོད་། འོན་ཀྱང་། གློག་འཕྲིན་བེད་སྤྱོད་གཏོང་མཁན་མང་པོའི་བསམ་པར་། ཟུར་སྣོན་ནི་ཡིག་ཆ་དང་འདྲ་པར་སོགས་བསྐུར་བྱེད་ཀྱི་སྟབས་བདེའི་ཡོ་བྱད་ཅིག་མ་གཏོགས། དེས་སོ་སོའི་གློག་ཀླད་དང་གློག་འཕྲིན་ནང་དུ་དྲ་འབུ་འཁྱེར་ནས་ཡོང་གི་ཡོད་པའི་དོགས་པ་བྱེད་ཀྱི་མེད་ལ། དེའི་སྐོར་གྱི་ཤེས་བྱ་ཡོད་མཁན་ཡང་ཧ་ཅང་ཉུང་ཉུང་ཡིན། ལྷག་པར་དུ་། ཟུར་སྣོན་གྱི་སྐོར་ལ་ཤེས་བྱ་ཉུང་བའི་དབང་གིས། མི་མང་པོའི་གློག་ཀླད་ལ་དྲ་འབུའི་འཇབ་རྒོལ་ཐེབས་ཀྱི་ཡོད་། དོན་དངོས་སུ། ཟུར་སྣོན་བེད་སྤྱོད་གཏོང་བ་ནི། དྲ་འབུ་ཡོང་སའི་སྒོ་ཕྱེས་བ་དང་གཅིག་མཚུངས་ཡིན།\nཁྱེད་ལ་སླེབས་པའི་ཟུར་སྣོན་ཅན་གྱི་གློག་འཕྲིན་མང་པོའི་ནང་དུ་དྲ་འབུ་སྐུང་ནས་ཡོད་། དྲ་འབུ་ཁ་ཤས་ནི་མངོན་གསལ་ཅན་དང་ཁ་ཤས་ནི་ལྐོག་ཏུ་ཡིབ་ནས་ཡོད་། གལ་སྲིད་ཁྱེད་ནས་ཟུར་སྣོན་དེའི་རིགས་ཁ་ཕྱེས་བ་ཡིན་ན། སྐད་ཅིག་མ་དེར་དྲ་འབུ་རྣམས་ནད་ཡམས་བཞིན་ཁྱེད་ཀྱི་གློག་ཀླད་ཀྱི་གང་སར་ཁྱབ་པ་མ་ཟད་། དྲ་འབུ་དེ་དག་གིས། ༡ ཁྱེད་ཀྱི་ཡིག་ཆ་དང་སྒེར་གྱི་གནས་ཚུལ་དེ་ཚོ་བརྐུ་གི་རེད་། ༢ ཁྱེད་ཀྱི་གློག་ཀླད་ཀྱི་པར་ཆས་བརྐུས་ནས་ཁྱེད་ལ་ལྐོག་ལྟ་བྱེད་གི་རེད་། ༣ ཁྱེད་ཀྱི་གློག་ཀླད་སྟེང་གི་སྐུད་མེད་ཁ་པར་བརྐུས་ནས་ཁྱེད་ལ་ལྐོག་ཉན་བྱེད་གི་རེད་། ༤ ཁྱེད་ཀྱི་གནས་ཚུལ་བརྐུ་བ་ཙམ་མ་ཡིན་པར་། ཁྱེད་ཀྱི་ངོ་ཤེས་གྲོགས་པོ་དང་ཁྱེད་དང་མཉམ་དུ་གླེང་མོལ་བྱེད་མཁན་དག་གི་གནས་ཚུལ་ཡང་བརྐུ་གི་རེད་། བྱ་སྤྱོད་འདིས་མི་མང་པོའི་བདེ་འཇགས་ལ་དོ་ཕོག་རྒྱ་ཆེར་གཏོང་གི་ཡོད་།\nའོ་ན། ཟུར་སྣོན་ཡོད་པའི་གློག་འཕྲིན་རིགས་ཚང་མའི་ནང་དུ་དྲ་འབུ་ཡོད་དམ་ཟེར་ན། བརྒྱ་ཆ་དགུ་བཅུའི་ནང་དུ་ཡོད་ཟེར་རྒྱུ་ཡིན། དྲ་འབུ་ཡོད་ཟེར་བའི་གོ་དོན་ནི། ཁྱེད་ཀྱི་གློག་ཀླད་ལ་གཏོར་སྐྱོན་ཆེན་པོ་ཞིག་མ་ཐེབས་ན་དྲ་འབུ་མི་འདུག་སྙམ་པའི་གོ་དོན་དེ་མིན། དཔེར་ན། གོང་དུ་གླེང་བ་བཞིན། གློག་ཀླད་སྟེང་གི་སྐུད་མེད་ཁ་པར་བརྐུས་ནས་ཁྱེད་ལ་ལྐོག་ཉན་བྱེད་པའི་དྲ་འབུའི་རིགས་ནི་མངོན་གསལ་ཅན་མིན། དེར་བརྟེན། དྲ་འབུ་མ་ཡོང་བའི་ལམ་ཁ་ཞིག་བསྟེན་རྒྱུ་ནི་ཕུགས་རྒྱང་རིང་པོའི་བདེ་འཇགས་ལ་འབྲེལ་བ་ཡོད་། བདེ་འཇགས་དེ་ཡོང་བ་ལ་ཟུར་སྣོན་བེད་སྤྱོད་གཏོང་རྒྱུ་མཚམས་འཇོག་པའམ་ཟུར་སྣོན་ལས་ལོགས་སུ་ཐོན་རྒྱུ་ནི་གདམ་ཁ་ཡག་ཤོས་དེ་ཡིན།\nའདི་ལྟར་བརྗོད་ན། མི་མང་པོའི་སེམས་སུ་ཟུར་སྣོན་མེད་པའི་སེམས་ཁྲལ་དེ་ཡོང་སྲིད་། འོན་ཀྱང་། དེ་སེམས་ཁྲལ་མེད་པའི་སེམས་ཁྲལ་ཞིག་ཡིན། ཁྱེད་ཀྱིས་ཟུར་སྣོན་བེད་སྤྱོད་གཏོང་རྒྱུ་མཚམས་བཞག་རུང་། ཁྱེད་ཀྱིས་ཡིག་ཆ་དང་འདྲ་པར་སོགས་ལས་སླ་བོའི་སྒོ་ནས་བསྐུར་ཐུབ་པའི་དྲ་ཐོག་ཡོ་ཆས་གཞན་པ་ཡོད་པ་མ་ཟད་། དེ་དག་ལ་དྲ་འབུའི་དཀའ་ངལ་མེད་། དཔེར་ན། GoogleDocs དང་ Dropbox གཞན་། www.ge.tt. ལྟ་བུ། འདི་ཚོ་ཚང་མ་ཡིག་ཆ་དང་འདྲ་པར་སོགས་བགོ་འགྲེམས་བྱེད་ཐུབ་པའི་ཚད་ལྡན་ཡོ་བྱད་རྐྱང་རྐྱང་ཡིན། འོ་ན། ཟུར་སྣོན་ལས་ལོགས་སུ་ཐོན་པའི་ལམ་ཁ་ག་རེ་ཡོད་དམ་ཞེ་ན། དྲ་འབུ་སྔོན་འགོག་གི་སླད་དུ་། ༡ ཁྱེད་ཀྱི་གློག་འཕྲིན་ནང་འབྱོར་བའི་ཟུར་སྣོན་རིགས་ཕབ་ལེན་དང་ཁ་འབྱེད་གཉིས་ཀ་མ་བྱེད་། ༢ ཁྱེད་ལ་ཟུར་སྣོན་རིགས་འབྱོར་ཚེ་། གློག་འཕྲིན་ཀྱི་འགོ་བརྗོད་ (Subject) ལ་གཙང་བཤུས (SCAN) ཟེར་ནས་བྲིས་ཤིང་། ཟུར་སྣོན་ཅན་གྱི་གློག་འཕྲིན་དེ་གློག་འཕྲིན་ཁ་བྱང་ "scan@virustotal.com" ཀྱི་སྒང་ལ་ཐད་གཏོང་བྱས་ནས་དྲ་འབུ་ཡོད་མེད་བརྟག་དཔྱད་ཐོངས་། ༣ གལ་སྲིད་ཁྱེད་ནས་རྗེ་མིལ་ (Gmail) བེད་སྤྱོད་གཏོང་གི་ཡོད་ཚེ། ཟུར་སྣོན་གྱི་ཁ་མ་བསྔོགས་སྔོན་ལ། སྔོན་བལྟའི་ (Preview) སྒང་ལ་བསྣུན་ནས་དྲ་འབུ་ཡོད་མེད་ལྟོས། ༤ མདོར་བསྡུས་ན། ཟུར་སྣོན་བེད་སྤྱོ་གཏོང་རྒྱུ་མཚམས་བཞག་ནས། དེའི་ཚབ་ལ། "GoogleDocs" དང་ "Dropbox" "www.ge.tt." བཅས་བེད་སྤྱོད་བཏང་ནས་ཁྱེད་རང་སྒེར་གྱི་ཡིག་ཆ་དང་འདྲ་པར་སོགས་གཞན་ལ་ཐོངས་།\nཅུང་ཞིབ་ཕྲའི་སྒོ་ནས་གླེང་ན། གལ་སྲིད་ཁྱེད་ཀྱིས་གློག་འཕྲིན་ཡིག་ཟམ་རྗེ་མེལ་བྱེད་སྤྱོད་གཏོང་གི་ཡོད་ཚེ། རྗེ་མེལ་ངོས་ཀྱི་ "Document" ཟེར་བ་དེར་བསྣུན་དང་ "GoogleDocs" ནི་དེ་རུ་ཡོད་། ཁྱེད་ནས་ "GoogleDocs" ཐོག་སོ་སོའི་ཡིག་ཆ་དང་འདྲ་པར་སོགས་ཕབ་ལེན་བྱས་ནས་གཞན་ལ་བཏང་ཆོག་པ་མ་ཟད་། ཁྱེད་ཀྱི་གཏོང་ས་དང་ཁྱེད་གཉིས་ཀྱིས་མཉམ་དུ་ཡིག་ཆ་སོགས་ལ་བཟོ་བཅོས་དང་དག་བཅོས། བསྐྱར་བཅོས་སོགས་ "GoogleDocs" སྒང་དུ་དུས་མཉམ་དུ་བྱས་ཆོག་པ་མ་ཟད་། གང་བཅོས་བ་དེ་རང་བཞིན་ནས་ཉར་ཚགས་བྱས་འགྲོ་གི་ཡོད་། དེ་ནི་ GoogleDocs ཡི་ཁྱད་ཆོས་དམིགས་བསལ་བ་དེ་ཡིན་། གཞན། "Dropbox" ལ་མཚོན་ན། ཁྱེད་ཀྱིས་དེའི་སྟེང་དུ་ (www.dropbox.com) ཁ་བྱང་གསར་བ་ཞིག་སྒོ་ཕྱེས་ནས། རང་གི་ཡིག་ཆ་དང་འདྲ་པར་སོགས་ཉར་འཇོག་བྱས་ཆོག་པ་མ་ཟད་གཞན་ལ་བགོ་གཏོང་ཡང་བྱས་ཆོག དེ་ལས་ལྷག་པ། ཁྱེད་རང་འཛམ་གླིང་གི་ས་ཕྱོགས་གང་དུ་འགྲོ་ན་ཡང་། ཡིག་ཆ་སོགས་མཐེབ་སྡེར་(USB Drive ) ནང་དུ་འཁྱེར་མི་དགོས་བར་ཚང་མ་ "Dropbox" ནང་དུ་ཉར་ཆོག་ཅིང་། ས་གནས་གང་རུང་དུ་གློག་ཀླད་གང་རུང་ཐོག་ཁ་ཕྱེས་ན་འགྲིག (www.ge.tt.) ཡང་ "Dropbox" དང་གཅིག་མཚུངས་ཡིན། མཐའ་དོན་དུ་། བསྐྱར་དུ་དྲན་སྐུལ་ཞུ་རྒྱུར། ཟུར་སྣོན་ནི་དྲ་འབུ་ཡོང་སའི་སྒོ་མོ་དེ་ཡིན་པ་ངོ་འཕྲོད་པའི་སྒོ་ནས། ཟུར་སྣོན་གྱི་ཁ་མི་འབྱེད་པ་དང་ཟུར་སྣོན་ཅན་གྱི་གློག་འཕྲིན་གཞན་ལ་མི་གཏོང་བའི་གོམས་གཤིས་འཇགས་པར་གྱིས། ལྷག་པར་དུ། ཕུགས་རྒྱང་རིང་པོའི་དྲ་ཐོག་བདེ་འཇགས་ཀྱི་སླད་ཟུར་སྣོན་དང་ཁ་བྲལ་རྒྱུ་འགོ་ཚུགས།\n(འཇིགས་མེད་ནུབ་པ་ནི། རྩོམ་འབྲི་དང་ཡིག་སྒྱུར། རྩོམ་སྒྲིག་བཅས་ཀྱི་ཕྱག་ལས་གནང་མཁན་བོད་རིགས་གཞོན་སྐྱེས་ཤིག་ཡིན།)\nའགོད་མཁན། དྲ་རྒྱའི་དོ་དམ་པ། ཆུ་ཚོད། 12:32 PM


Wylie:De kho na nyid bcu pa - gDams Ngag mDzod\nWylie:De kho na nyid bcu pa\nVolumes List > Volume7> Text #10 (No Translation) (བོད་སྐད་) Scroll to Research Info Catalog Information for this text:\nགཉིས་མེད་རྡོ་རྗེ་. དེ་ཁོ་ན་ཉིད་བཅུ་པ་ཞེས་བྱ་བ།. གདམས་ངག་རིན་པོ་ཆེའི་མཛོད།, པོད་ ༼ཇ་༽, 62-63. ཏེ་ལི་་་རྒྱ་གར་: ཞེ་ཆེན་དཔེ་མཛོད་ཁང་, ༡༩༩༩.\nMaitrīpa. de kho na nyid bcu pa zhes bya ba/. In gdams ngag rin po che'i mdzod, Volume7(ཇ་), 62-63. New Delhi: Shechen Publications, 1999. Enlarged reprint of the 1979 edition published by Dilgo Khyentse Rinpoche from prints from the dpal spungs xylographs.\ngo rub lo tsA ba tshul khrims rgyal ba; Bhārata Vajrapāṇi\nསློབ་སྤོན་གཉིས་སུ་མེད་པའི་རྡོ་རྗེས་མཛད་པ་རྫོགས་སོ༎ །གཞུང་འདི། བླ་མ་ཕྱག་ན་དང་། མཚུར་གྱིས་བསྒྱུར་ཞིང་། ཕྱིས་ལོ་ཙཱ་ཚུལ་ཁྲིམས་རྒྱལ་བས་བཅོས་པར་སྣང་ཞིང་འདི་ནི་སློབ་དཔོན་ལྷན་ཅིག་སྐྱེས་པའི་རྡོ་རྗེའི་འགྲེལ་པ་དང་མཐུན་པར་བྲིས་པའོ། རྗེ་མར་པ་ལོ་ཙཱའི་ལྟ་བས་སྒྲོས་པ་གཅོད་པའི་བླ་མ་མངའ་བདག་མཻ་ཏྲི་པའི་གསུང་ཕྱག་རྒྱ་ཆེན་པོ་ཡིད་ལ་མི་བྱེད་པའི་ཆོས་ཉེར་བཞི་སོགས་མང་དུ་བཞུགས་པ་རྣམས་ཀྱི་ནང་ནས། ལྟ་བ་སྟོན་པའི་གཞུང་གཙོ་བོར་གྱུར་པ་སྟེ། རྒྱ་བོད་ཀྱི་འགྲེལ་པའང་ཅི་རིགས་པ་སྣང་ངོ།\nslob spon gnyis su med pa'i rdo rjes mdzad pa rdzogs so//_/gzhung 'di/_bla ma phyag na dang /_mtshur gyis bsgyur zhing /_phyis lo tsA tshul khrims rgyal bas bcos par snang zhing 'di ni slob dpon lhan cig skyes pa'i rdo rje'i 'grel pa dang mthun par bris pa'o/_(see note)rje mar pa lo tsA'i lta bas sgros pa gcod pa'i bla ma mnga' bdag mai tri pa'i gsung phyag rgya chen po yid la mi byed pa'i chos nyer bzhi sogs mang du bzhugs pa rnams kyi nang nas/_lta ba ston pa'i gzhung gtso bor gyur pa ste/_rgya bod kyi 'grel pa'ang ci rigs pa snang ngo/\ntat+tA da sha ka nA ma/\nde kho na nyid bcu pa zhes bya ba/\nBegin-End Pages (Western): 62-63\nBegin Tibetan page and line #: 31b1\nEnd Tibetan page and line #: 32a2\nRetrieved from "https://dnz.tsadra.org/index.php?title=Wylie:De_kho_na_nyid_bcu_pa&oldid=49221"\nGo rub lo tsA ba tshul khrims rgyal ba


ཡིག་སྒྱུར་གོ་བསྡུར། Subtitle བོད་སྐད་ལ་ཇི་ལྟར་འབྲི་འམ།\nPosted on 2013-05-15 2013-05-15 By tenzin\t15 Comments on ཡིག་སྒྱུར་གོ་བསྡུར། Subtitle བོད་སྐད་ལ་ཇི་ལྟར་འབྲི་འམ།\nདཔེར་ན་གློག་བརྙན་མང་པོ་སྐད་ཡིག་གཞན་པར་ཡིག་ཐོག་ནས་བསྒྱུར་རྗེས། བརྙན་ཤེལ་ཐོག་ཡིག་གེ་ཤར་ཐུབ་པ་དེ་ལ་Subtitleཟེར། བོད་ནང་འགའ་ཤས་ཀྱིས་ཕྲེང་ཡིག་བྲིས་པ་མཐོང་མྱོང་། དེ་བཞིན་འབེབ་ཡིག་དང་འོག་ཡིག་ཟེར་བ་མཐོང་རྒྱུ་འདུག སྨོན་ལམ་ཚིག་མཛོད་ལ་མཆན་ཡིག་ཅེས་བཀོད་འདུག\nPrevious Post: འཇམ་དབྱངས་ནོར་བུའི་ལོག་རྩོམ་ལ་དཔྱད་པ།༼འཕྲོས།༽\nNext Post: སེམས་ཀྱི་གྲང་རེག\nComments (15) on “ཡིག་སྒྱུར་གོ་བསྡུར། Subtitle བོད་སྐད་ལ་ཇི་ལྟར་འབྲི་འམ།”\nབོད་དུ་ བརྙན་ཡིག་ ཅེས་གློག་བརྙན་གྱི་གཤམ་མཆན་ལ་འབྲི་བཞིན་འདུག་ཟེར། དེ་ཕལ་ཆེར་ལེགས་པར་མཐོང་།\nདེབ་ཀྱི་ཁ་བྱང་སོགས་ཡིན་ན་ ཁ་བྱང་གི་འགྲེལ་ཞེས་པ་འདུག འདི་དང་ subtitle གཅིག་ཡིན་ནམ། དེ་ཡིན་ན་འདི་ལས་སྡུག་ག་ཞིག་མ་མཐོང་། འདི་འདྲ་ལ་ཁ་བྱང་འོག་མ་དང་ཡང་ན། ཁ་བྱང་ཕལ་བ་ཞེས་བྲིས་ན་ལེགས་པར་མཐོང་།\n2013-05-16 at 3:05 am\n༼མཆན་༽གཅིག་པུ་བྲིས་ན་བོད་པ་ངོ་མ་ཞིག་ཡིན་ན་གོ་ངེས་རེད། ཞབས་མཆན་དང་། གཤམ་མཆན། བྲིས་ན་ཡང་འགྲིགས་པར་སེམས། སྤྱིར་བཏང་མཆན་ཞེས་པ་དེ་དོན་གསལ་པོ་འགྲེལ་བ་ཞིག་ལ་གོ་ཡིན་པ་འདྲ། subtitle ཞེས་པའི་subདེ་ནམ་རྒྱུན་ནས་གཤམ་དང་འོག་སོགས་ལ་གོ་བ་དང་། title ཟེར་འོངས་དུས་མིང་བྱང་དང་། གོ་གནས་སོགས་ལ་གོ་བ་རེད་འདུག དེས་ན་༼གཤམ་མཆན་༽ཟེར་ན་ཡང་མི་འགྲིགས་པ་གང་ཡོད། རེད་དེ་གློག་བརྙན་གྱི་subtitle དང་མཆན་ཞེས་པ་དེ་གཉིས་ཀ་གཤམ་ཁོ་ན་ལ་ཡོད་པའི་ངེས་མི་འདུག་མོད། ཡིན་ན་ཡང་རྩ་བའི་སྒྱུ་རྩལ་གྱི་ཆ་ཤས་ཤིག་ཡིན་པའི་ཆ་ནས་གང་བརྗོད་ཀྱང་རུང་བར་མངོན།\n2013-05-16 at 5:37 am\nངག་བསྒྱུར་ཟེར་ན་དོན་དང་མཐུན། དབྱིན་ཇིའི་ངག་བསྒྱུར་ཡོད་པའི་གློག་བརྙན། རྒྱའི་ངག་བསྒྱུར་ཡོད་པའི་གློག་བརྙན། བོད་ཀྱི་ངག་བསྒྱུར་ཡོད་པའི་གློག་བརྙན། ཧྥའ་རེན་སིའི་ངག་བསྒྱུར་ཡོད་པའི་གློག་བརྙན་ཟེར་ན་ཡག་པོ་ཡོད།\n2013-05-16 at 5:49 am\nཐོག་མར་དབྱིན་ཡིག་གི་ཐ་སྙད་༼ subtitle༽ཡི་དོན་ལ་གོ་བ་ཆ་ཚང་ཞིག་ལོན་དགོས། ཁམ་པིར་ཇི་ཚིག་མཛོད་ཆེན་མོ་རུ༼Cambridge Dictionary༽་དེའི་གོ་དོན་ལ་འགྲེལ་བཤད་འདི་ལྟར་བྱས་འདུག\na word, phrase, or sentence that is used as the second part ofabook title and is printed under the main title at the front of the book\nདཔེ་དེབ་ཀྱི་ཁ་བྱང་གི་ཡན་ལག་གཉིས་པའི་ཚུལ་དུ་བྲིས་པའི་མིང་ངམ། མིང་གི་ཚོགས་པའམ། ཚིག་གྲུབ་གང་རུང་ཞིག་ལ་ཟེར་བ་དང་། དཔེ་དེབ་མདུན་ངོས་ཀྱི་ཁ་བྱང་གཙོ་བོའི་འོག་ཏུ་བྲིས་པ་དེའོ།།\nwords shown at the bottom ofafilm or television picture to explain what is being said.\nsubtitle ཞེས་པའི་མིང་འདི་ལས་sub ནི་མིང་མཐའ་ཡིན་པ་དང་། དེའི་དོན་ནི། འོག་གམ། གཉིས་པའམ། ཉུང་ངུའམ། ཟུར་གཏོགས་སོགས་ལ་འཇུག title ནི་མིང་གི་གཞི་ཡིན་པ་དང་ཁ་བྱང་ངམ་ཁ་ཡིག་ལ་གོ ཐ་སྙད་ཆ་ཚང་བོད་ཡིག་ཏུ་བསྒྱུར་ན། ཁ་བྱང་འོག་མ། ཡང་ན། ཟུར་བརྗོད་ཁ་བྱང་།\nsubtitles ཞེས་པ་འདི་བོད་ཡིག་ཏུ་བསྒྱུར་ན། གར་ཡིག ༼ཟློས་གར་འཁྲབ་གཞུང་གི་གཏམ་ཡི་གེར་འཁོད་པ༽\n2013-05-16 at 5:53 am\nsubtitle ཡིག་སྐད་ལ་འབེབ་ཡིག དང་། ཁ་སྐད་ལ་འོག་ཡིག་རང་བདེ་པོ་འདུག\n2013-05-16 at 5:59 am\nངག་བསྒྱུར་ཡོད་པའི་གློག་བརྙན་ནི་སྐད་ཡིག་འདྲ་མ་འདྲའི་ནང་ལ་ཡོད་པ་རེད། དཔེར་ན། དབྱིན་ཇིའི་ངག་བསྒྱུར་ཡོད་པའི་བོད་སྐད་ངག་བསྒྱུར། རྒྱ་སྐད་ངག་བསྒྱུར། ཧི་སྐད་ངག་བསྒྱུར། དབྱིན་སྐད་ངག་བསྒྱུར་ལྟ་བུའོ། Tibetan subtitle, English subtitle, Hindi subtitle, chineses subtitle.\n2013-05-16 at 7:47 am\nSub -ཟེར་བ་དེ་གནས་སྟངས་འདིར་ཤམ་འོག་མ་རེད་ཆུང་བའམ་ཡང་ན་ཆ་ཤས་ལ་གོ་དགོས་།་་་Title-་དོན་ནི་མགོ་བརྗོད་ཡིན་ཡང་གནས་སྟངས་འདིར་གོ་བ་ངེ་མཇུག་གི་མེད།་་ད་ལྟེའི་སྐབས་དེ་ནི་གནས་ཚུལ་ཡང་ན་གནས་སྟངས་ཞིག་འབྲེལ་བརྗོད་མདོར་བསྡུས་བྱེད་པ་ཞིག་ལ་ཟེར་གྱི་ཡོད་པ་མངོན་གསལ་རེད།་་དེས་ན་Sub title ཕྱོགས་སྡོམས་བྱེད་ན་གནས་ཚུལ་རྒྱས་པ་ཤིག་མདོར་བསྡུས་བྱེད་ནས་གསལ་བཤད་བྱེད་པ་ལ་གོ་དགོས་པ་སེམས།་\n2013-05-16 at 10:09 am\nཐ་སྙད་འདི་རིགས་སྒྱུར་དུས་subདང་ title གཉིས་ཀྱི་གོ་དོན་ཇི་ཡིན་དང་པོར་ཤེས་རྒྱུ་གལ་ཆེན་པོ་རེད་མོད། འོན་ཀྱང་དེ་གཉིས་ཀྱི་དོན་རེ་རེ་ནས་ཤེས་རྗེས། དེ་བོད་སྒྱུར་བྱེད་དུས་ཁ་བྱང་འོག་མ། ཡང་ན། ཟུར་བརྗོད་ཁ་བྱང་། གཤམ་མཆན། ཕྲེང་ཡིག འབེབ་ཡིག འོག་ཡིག འོག་མཆན་ཟེར་བ་ལྟ་བུར་བསྒྱུར་ན་སྟབས་བདེ་བ་ཞིག་དང་ཚོར་སྣང་སྤྲོད་ཐུབ་ཀྱི་ཡོད་ན་ཡག་ཤོས་རེད་དེ། འོན་ཀྱང་ངས་བལྟས་ན་ཁ་བྱང་འོག་མ་དང་ཟུར་བརྗོད་ཁ་བྱང་། གཤམ་མཆན། ཕྲེང་ཡིག འབེབ་ཡིག འོག་ཡིག འོག་མཆན་སོགས་ལྟ་བུར་སྒྱུར་བ་ལས། བརྙན་ཡིག་དང་། ཤར་ཡིག འགྱུར་ཡིག ཡིག་འགྱུར། ཡིག་འགྲེལ། སོགས་སུ་བསྒྱུར་ན་ཡག་པོ་འདུག་སྙམ། དཔེར་ན་subtitle ཡོད་པའི་གློག་བརྙན་ལ། བརྙན་ཡིག་ཡོད་པའི་གློག་བརྙན། ཤར་ཡིག་ཡོད་པའི་གློག་བརྙན། འགྱུར་ཡིག་ཡོད་པའི་གློག་བརྙན། ཡིག་འགྱུར་ཡོད་པའི་གློག་བརྙན། ཡིག་འགྲེལ་ཡོད་པའི་གློག་བརྙན། ལྟ་བུར་སྒྱུར་ཆོག་སྙམ་ལ། ད་དུང་དེ་བས་སྟབས་བདེ་བ་བྱས་ན། subtitle ཡོད་མཁན་ལ། བརྙན་ཡིག་གློག་བརྙན། ཤར་ཡིག་གློག་བརྙན། འགྱུར་ཡིག་གློག་བརྙན། ཡིག་འགྱུར་གློག་བརྙན། ཡིག་འགྲེལ་གློག་བརྙན་ལྟ་བུར་བསྒྱུར་ན་ཡང་སྟབས་བདེ་པོ་འདུག་སྙམ། དེ་ལྟ་ན་གློག་བརྙན་དེ་ལ་subtitle ཡོད་རེད་པས་ཞེས་པ་ལྟ་བུའི་ཚབ་ལ། གློག་བརྙན་དེ་ལ་ཡིག་འགྱུར་ཡོད་རེད་པས། གློག་བརྙན་དེ་ལ་འགྱུར་ཡིག་ཡོད་རེད་པས། གློག་བརྙན་དེ་ལ་བརྙན་ཡིག་ཡོད་རེད་པས། གློག་བརྙན་དེ་ལ་ཤར་ཡིག་ཡོད་རེད་པས། གློག་བརྙན་དེ་ལ་ཡིག་འགྲེལ་ཡོད་རེད་པས་ལྟ་བུར་སྤྱོད་ཆོག་པས་སྟབས་བདེ་པོ་འདུག་སྙམ། ད་དུང་རྣམ་པ་ཚོར་བསམ་ཚུལ་ཡོད་ན་གསུང་རོགས།\n2013-05-16 at 10:54 am\nམཆན་ཞེས་བྲིས་ན་འགྲིག་གི་རེད་་་དེས་འཐུས། འོག་ཡིག་གཤམ་ཡིག་དེ་འདྲར་བསྒྱུར་ན་ཁྱབ་རྒྱ་ཆུང། མཆན་ཡིག་དེ་དག་རྟག་ཏུ་གློག་བརྙན་གྱི་གཤམ་དང་འོག་ཏུ་ཡོད་པར་ངེས་པས་མ་ཁྱབ་བོ།\n2013-05-16 at 1:35 pm\nsubtitle — བརྙན་ཡིག།\n2013-05-16 at 2:29 pm\nSubtitle ལ་དོན་འགྲེལ་དང་ཚིག་འགྲེལ་མང་པོ་ཞིག་བྱ་རྒྱུ་ཡོད་ཀྱང་། ད་བར་གོ་བདེ་ཤོས་དེ་ནི་(བོད་བརྙན་)ཚོགས་བཏགས་པའི་“བརྙན་ཡིག་”ཟེར་བ་འདི་ལེགས་ཤོས་སུ་མཐོང་། ཁོང་རྣམ་པས་ལོ་ཤས་རིང་འདིའི་སྐོར་ཕྱག་ལས་གནང་སྟེ་གྲུབ་འབྲས་ཀྱང་མི་དམན་པར་ཐུབ་ཡོད།\n2013-05-16 at 4:36 pm\nམཆན་༡༡དང་དང་པོའི་རྒྱུ་མཚན་དང་། ལྷག་དོན་བོད་བརྙན་ཚོགས་པའི་ཕྱག་ལས་ལ་གུས་བཀུར་བཅས། བརྙན་ཡིག་ཅེས་བཀོལ་བར་བྱའོ། ཚང་མས་བློ་རྩལ་འདོན་གནང་བར་ཐུགས་རྗེ་ཆེ། འདིས་ཀྱང་གངས་ལྗོངས་ཤེས་རིག་དར་ཞིང་རྒྱས་པར་བསྔོ་བའོ།\n2013-05-16 at 4:50 pm\nSubtitle འབེབ་ཡིག འོག་ཡིག\nབརྙན་ཡིག་ནི། བརྙན་ཡིག་གི་ཚིག་གི་གོ་དོན་ཐད་ཀར་ལ་ནི། གཟུགས་བརྙན་གྱི་ཡེ་གེར་གོ\n2013-11-04 at 6:02 pm\nགོང་གསལ་གྱི་དབྱིན་ཡིག་ “subtitle” ཞེས་པར་བོད་ཡིག་གི་ནང་དུ་”ཡིག་འགྲེལ་”ཞེས་འབོད་ན་གང་འདྲས་འདུག་གཱ\n2021-04-11 at 9:20 am


Terdzo-TSI-001 - Rinchen Terdzö\nGza' yum gyi dbang khrus zab mo\nin cycle གཟའ་ཡུམ་གྱི་དབང་ཁྲུས་ཟབ་མོ་ (Gza' yum gyi dbang khrus zab mo)\nVolume 47 (ཙི) / Pages 1-11 / Folios 1a1 to 6a5\nRinchen Terdzö Volumes List > Volume 47 > Text #1 (Scroll to Bottom)\nDrikung Chungtsang, 1st. gza' yum gyi dbang khrus zab mo. In Rin chen gter mdzod chen mo pod zhe bdun pa (The Great Treasury of Rediscovered Teachings Volume 47) by 'jam mgon kong sprul, 1-11. New Delhi: Shechen Publications, 2007-2016.\nde ltar 'di'i sgrub thabs rjes gnang bum chog dang bcas pa 'di yang dus mtha'i sems can rmongs pa rnams la steng gdon gyis 'tshe ba'i gnyen por yig cha khung ma rnams nas bsdus te 'bri gung chos kyi grags pas spro lung gzim chung lcang lo can gsang ba sngags kyi gan mdzod chen por bris pa'o\ngter mdzod zhi las chos grags gza' yum\n༄༅། །གཟའ་ཡུམ་གྱི་དབང་ཁྲུས་ཟབ་མོ་བཞུགས་སོ། ། བླ་མ་དང་ལྷག་པའི་ལྷ་ལ་ཕྱག་འཚལ་ལོ། །རྩོད་དུས་འདིར་དམ་ཉམས་དང་ཚུལ་འཆོས་མང་བའི་ཉེས་པས་དྲང་སྲོང་གི་གནོད་པས་འཚེ་བའི་ཕྱིར། དེའི་གཉེན་པོ་གཟའ་ཡུམ་དབྱིངས་ཕྱུག་མའི་སྒྲུབ་ཐབས་ནི། གནས་དབེན་པར་མཆོད་གཏོར་བཤམ། སྟན་བདེ་བར་འདུག་ལ་སྔོན་འགྲོ་གཏོར་མ་དང་སྐྱབས་སེམས་སྤྱིའི་འགྲོས་སུ་བྱས་ལ། ཨོཾ་སྭ་བྷཱ་ཝ་སོགས། སྟོང་པའི་ངང་ལས་པདྨ་དམར་པོའི་ཟེའུ་འབྲུར་ཟླ་བའི་གདན་ལ་རང་སེམས་ཨེ་ཡིག་དམར་པོ་ལས་འོད་ཟེར་འཕྲོས། དོན་གཉིས་བྱས་ཚུར་འདུས་ཡོངས་སུ་གྱུར་པ་ལས། རང་ཉིད་དབྱིངས་ཕྱུག་མུ་ཁ་ལེ་སྲིད་གསུམ་རྒྱལ་མོ་སྐུ་མདོག་དམར་མོ་ཞལ་གཅིག་ཕྱག་གཉིས་མ་གཅེར་བུ་དབུ་སྐྲ་བཅིངས་པའི་ལྷག་མ་རྒྱབ་ཏུ་གྲོལ་བ། ཞལ་གདངས་ཤིང་མཆེ་བ་གཙིགས་པ་སྤྱན་གསུམ་དམར་ལ་འཁྲུགས་པ། ཕྱག་གཡས་རལ་གྲི་ཕྱར་ཞིང་གཡོན་སྡིགས་མཛུབ་ལ་མེ་འབར་བ། ནུ་མ་འབུར་ཞིང་ལང་ཚོ་རྒྱས་ལ་སྒེག་ཅིང་ལྡེམ་པ། རིན་པོ་ཆེའི་རྒྱན་སྣ་ཚོགས་ཀྱིས་བརྒྱན་པ། རབ་ཏུ་འབར་ཞིང་འཁྲུགས་པའི་འོད་དམར་པོའི་ཀློང་ན་ཕྱེད་སྐྱིལ་དུ་བཞུགས་པའི་བྷ་ག་གསང་བའི་ནང་དུ་རཱ་ཧུ་ལ་དུད་ཁ་མགོ་དགུ་རལ་པའི་ཁྲོད་ནས་བྱ་རོག་ཏོང་ཏོང་གི་སྒྲ་སྒྲོག་པ། ཕྱག་བཞི་དང་པོ་གཉིས་རྭ་ཡི་མདའ་གཞུ་འགེངས་པ། འོག་མ་གཉིས་ཆུ་སྲིན་གྱི་རྒྱལ་མཚན་དང་ཞགས་པ་འཛིན་པ། མགོ་ལུས་ཐམས་ཅད་མིག་སྟོང་འབར་བ། སྐུ་སྟོད་སྲིན་པོ་ཁྲོས་པ། སྐུ་སྨད་དུག་སྦྲུལ་འཁྱིལ་བ། ལུས་བདུད་ཀྱི་ལང་ཚོ་ཅན། ལྷ་མོའི་ཐུགས་ཀར་ཟླ་བའི་དཀྱིལ་འཁོར་གྱི་དབུས་སུ་ཨེ་ཡིག་དམར་པོའི་མཐར། ཨོཾ་ཁྲི་མ་ཁྲི་ཨ་པུ་སྭཱ་ཧཱ། དེའི་མཐར། གཟའ་དང་སྡེ་བརྒྱད་ཀྱི་སྔགས། གཟའ་ཁ་ཏྲ་རུ་ཏྲ་ཡ་ཨ་ཡ་མ་པྲེ་དུ་ཏི་ཤ་ན་ལ་སྭཱ་ཧཱ། དེའི་སྔགས་ཕྲེང་གཉིས་པོ་དམར་མེ་རེ་རེ་འཁོར་བའི་འོད་ཀྱིས་རང་བཞིན་གྱི་གནས་ནས་ལྷ་མོ་ཡེ་ཤེས་པ་སྤྱན་དྲངས། ཨེ། དཔལ་ལྡན་ལྷ་མོ་སྲིད་གསུམ་དབང་ཕྱུག་མ། །དྲེགས་པ་ཕོ་མོ་མ་ལུས་འདུལ་མཛད་མ། །དྲན་པས་བདེ་སྟེར་ནད་གདོན་ཞི་མཛད་མ། །འགྲོ་ལ་བརྩེ་བས་ཚུར་བྱོན་བརྟན་པར་བཞུགས། །ཨོཾ་མ་ཧཱ་དྷཱ་ཏུ་ཨཱི་ཤྭ་རཱི་མུ་ཁ་ལེ་ས་མཱ་ཛཿ ཛཿཧཱུྃ་བཾ་ཧོཿ གཉིས་སུ་མེད་པར་གྱུར། ཨོཾ་ཁྲི་མ་ཁྲི་ཨ་པུ་ས་པ་རི་ཝཱ་ར་ཨརྒྷཾ་སོགས་ནས། ཤབྡའི་བར་གྱིས་མཆོད། ཨོཾ་བཛྲ་ཨ་མྲྀཏ་སོགས་གཏོར་མ་བྱིན་གྱིས་བརླབས་ལ། ཨོཾ་ཁྲི་མ་ཁྲི་ཨ་པུ་ཨི་དཾ་བ་ལིཾ་ཏ་ཁ་ཁ་ཁཱ་ཧི། བདག་མདུན་སྤྱི་ལ་འབུལ། ཨོཾ་རཱ་ཧུ་ལ་པ་ཤ་མེ་ཀི་ཨི་དཾ་བ་ལིཾ་ཏ་ཁཱ་ཧི་ཁཱ་ཧི། ལན་བདུན་གྱིས་དྲང་སྲོང་ལ་འབུལ། བསྟོད་པ་ནི། ཐུགས་རྗེ་གཟི་འོད་ལྡན་པས་ས་གསུམ་གྱི། །ཉེས་ཚོགས་མུན་ནག་སྟུག་པོ་ཅིག་ཆར་འཇོམས། །འཕྲལ་དང་ཡུན་གྱི་བདེ་མཆོག་པད་དཀར་ཚལ། །རབ་རྒྱས་བྱེད་མ་ཁྱོད་ལ་ཕྱག་འཚལ་བསྟོད། །དེ་ནས་བཟླས་པ་ནི། ལྷ་མོའི་ཐུགས་ཀའི་སྔགས་ཕྲེང་རང་སྒྲ་སྒྲོག་པ་གཡས་སུ་འཁོར་བའི་ཚེ་ལྷ་མོ་དང་རཱ་ཧུ་ལ་ལ་ཕོག །ཞལ་ནས་སྔགས་བཟླ་བཞིན་པ་ལས་ལྷ་མོའི་སྐུ་ལས་བདུད་རྩི་བབས་རཱ་ཧུ་ལ་ལ་བདེ་བའི་ཉམས་སྐྱེས་ཤིང་གནོད་པ་ཐམས་ཅད་ཞི་བར་གྱུར། བསམ་པའི་ངང་། ཨོཾ་ཁྲི་མ་ཁྲི་ཨ་པུ་སྭཱ་ཧཱ། འབུམ་ཕྲག་བརྒྱད་གྲངས་ཚད་ཡིན། གཟའ་ཁ་ཏྲ་རུ་ཏྲ་ཡ་ཨ་ཡ་མ་པྲེ་དུ་ཏི་ཤ་ན་ལ་སྭཱ་ཧཱ། འབུམ་ཕྲག་གསུམ་བཟླས་སོ། །བདག་བསྐྱེད་དོ།། ༈ །།ཡང་རྗེས་གནང་བྱེད་ན་གདན་གཙང་མའི་དབུས་སུ་པདྨ་འདབ་བརྒྱད་ཀྱི་ལྟེ་བར་རིན་པོ་ཆེའི་བུམ་པ་ཆུས་བཀང་བའི་དབུས་སུ་བུམ་རྫས་ནི། ཙནྡན་དཀར་པོ། །དེ་བ་དཱ་རུ། རྒྱ་ཤུག །རུ་རྟ། བཙོད། ཏིལ་དཀར་པོ། གི་ཝཾ། གུར་གུམ། ཅུ་གང་། ག་པུར། གུ་གུལ་ནག་པོ། རྨ་བྱའི་མདོངས། ཧ་ས་དེ་བ་རྣམས་ཕྱེ་མ་བྱས་ལ་བཏབ། བ་དམར་པོའི་འོ་མ་བསྲེས། མགུལ་ཆིངས་དམར་པོ་རྨ་བྱའི་སྒྲོའི་ཁ་རྒྱན་བཙུག །གསུང་དབང་ཐོད་པའི་བདུད་རྩི། ཐུགས་དབང་རྡོ་རྗེ་རྩེ་ལྔ་འོད་འབར། མཐའ་རྟེན་གཏོར་དབང་དམར་གཏོར་བཅས་དང་། མཐར་མཆོད་པ་བཤམ། བདག་བསྐྱེད་སོགས་གོང་ལྟར་བསྒྲུབས་རྗེས། བསང་སྦྱང་། སྟོང་པའི་ངང་ལས་བྷྲཱུྃ་ལས་བྱུང་བའི་རིན་པོ་ཆེའི་བུམ་པ་མཚན་ཉིད་དང་ལྡན་པའི་ནང་དུ། པཾ་ལས་བདུད་རྩིའི་རྒྱ་མཚོའི་དབུས་སུ་པདྨ་དམར་པོའི་ཟེའུ་འབྲུར་ཟླ་བའི་གདན་ལ་ཨེ་ཡིག་དམར་པོ་ལས་འོད་འཕྲོས། དོན་གཉིས་བྱས་ཚུར་འདུས་ཡོངས་སུ་གྱུར་པ་ལས་དབྱིངས་ཕྱུག་མུ་ཁ་ལེ་སོགས་གོང་བཞིན་མཆོད་བསྟོད་བཟླས་པའི་བར་སྔར་ལྟར་ལས། རཱ་ཧུ་ལ་ལ་ཕོག །བདེ་བའི་ཉམས་དང་ལྡན། དེ་གཉིས་སྐུ་ལས་བདུད་རྩི་བབས་པས་བུམ་པ་གང་། སྡེ་བརྒྱད་ཀྱི་ནད་གདོན་དུག་ཐམས་ཅད་ཞི་བར་བྱེད་པའི་ནུས་པ་དང་ལྡན་པར་གྱུར་པར་བསམ་ལ་སྔགས་གོང་མ་ཅི་མང་བཟླ་ཞིང་སྔགས་འོག་མ་ཡང་སྐབས་བསྟུན་བཟླ། བུམ་ལྷ་ཞུ་བ་བུམ་པའི་ཆུར་གྱུར། ལས་བུམ་བསྒྲུབ་པ་དང་། བདག་འཇུག་བླང་བ་སོགས་ཇི་ལྟར་རིགས་པར་བྱའོ། །རྗེས་གནང་དངོས་ལ་སློབ་མ་ཁྲུས་བྱས་གྲལ་ལ་འགོད། བགེགས་བསྐྲད། མཎྜལ་ཕུལ་ནས། དབྱིངས་ཕྱུག་མུ་ཁ་ལེ་སྲིད་གསུམ་རྒྱལ་མོའི་དབང་བསྐུར་ཞུ་བའི་དོན་དུ་གསོལ་བ་འདེབས་པ་འདིའི་རྗེས་ཟློས་མཛོད། དུས་གསུམ་སངས་རྒྱས་ཐམས་ཅད་དང་། །དཔལ་ལྡན་བླ་མའི་བཀའ་དྲིན་གྱིས། །བདག་ལ་དབྱིངས་ཕྱུག་མུ་ཁ་ལེའི། །དབང་དང་རྗེས་གནང་བསྩལ་དུ་གསོལ། །ལན་གསུམ། དེ་ནས་སྐྱབས་སུ་འགྲོ་ཞིང་སེམས་བསྐྱེད་པ་འདིའི་རྗེས་ཟློས་མཛོད། དཀོན་མཆོག་གསུམ་ལ་སྐྱབས་སུ་མཆི། །སྡིག་པ་མི་དགེ་སོ་སོར་བཤགས། །འགྲོ་བའི་དགེ་ལ་རྗེས་ཡི་རང་། །སངས་རྒྱས་བྱང་ཆུབ་ཡིད་ཀྱིས་གཟུང་། །སངས་རྒྱས་ཆོས་དང་ཚོགས་མཆོག་ལ། །བྱང་ཆུབ་བར་དུ་སྐྱབས་སུ་མཆི། །རང་གཞན་དོན་གཉིས་རབ་བསྒྲུབ་ཕྱིར། །བྱང་ཆུབ་སེམས་ནི་བསྐྱེད་པར་བགྱི། །བྱང་ཆུབ་མཆོག་གི་སེམས་ནི་བསྐྱེད་བགྱིས་ནས། །སེམས་ཅན་ཐམས་ཅད་བདག་གིས་མགྲོན་དུ་གཉེར། །བྱང་ཆུབ་སྤྱོད་མཆོག་ཡིད་འོང་སྤྱད་པར་བགྱི། །འགྲོ་ལ་ཕན་ཕྱིར་སངས་རྒྱས་འགྲུབ་པར་ཤོག །ལན་གསུམ། དེ་ནས་ལྷ་བསྒོམ་དུ་གཞུག་པ་ནི། ཨོཾ་བཛྲ་ཨ་མྲྀཏ་སོགས། སྟོང་པའི་ངང་ལས་པདྨ་དམར་པོའི་ཟེའུ་འབྲུར་ཟླ་བའི་གདན་ལ། ཨེ་ཡིག་དམར་པོ་ལས་འོད་འཕྲོས། དོན་གཉིས་བྱས་ཚུར་འདུས་ཡོངས་སུ་གྱུར་པ་ལས། བདག་དང་སློབ་མ་དབྱིངས་ཕྱུག་མུ་ཁ་ལེ་སྲིད་གསུམ་རྒྱལ་མོ་སྐུ་མདོག་དམར་མོ་ཞལ་གཅིག་ཕྱག་གཉིས་མ་གཅེར་བུ་དབུ་སྐྲ་བཅིངས་པའི་ལྷག་མ་རྒྱབ་ཏུ་གྲོལ་བ་ཞལ་མཆེ་བ་གཙིགས་པ། སྤྱན་གསུམ་དམར་ལ་འཁྲུགས་པ། ཕྱག་གཡས་རལ་གྲི་ཕྱར་ཞིང་གཡོན་སྡིགས་མཛུབ་ལ་མེ་འབར་བ། ནུ་མ་འབུར་ཞིང་ལང་ཚོ་རྒྱས་པ་སྒེག་ཅིང་ལྡེམ་པ་རིན་པོ་ཆེའི་རྒྱན་སྣ་ཚོགས་ཀྱིས་བརྒྱན་པ། རབ་ཏུ་འབར་ཞིང་འཁྲུགས་པ་འོད་དམར་པོའི་ཀློང་ན་ཕྱེད་སྐྱིལ་དུ་བཞུགས་པའི་བྷ་ག་གསང་བའི་ནང་དུ་རཱ་ཧུ་ལ་དུད་ཁ་མགོ་དགུ་རལ་པའི་ཁྲོད་ནས་བྱ་རོག་གི་དབུ་ཡིས་ཏོང་ཏོང་སྒྲོག་པ། ཕྱག་བཞི་དང་པོ་གཉིས་རྭ་ཡི་མདའ་གཞུ་འགེངས་པ། འོག་མ་གཉིས་ཆུ་སྲིན་གྱི་རྒྱལ་མཚན་དང་ཞགས་པ། མགོ་ལུས་ཐམས་ཅད་མིག་སྟོང་འབར་བ། སྟོད་སྲིན་པོ་ཁྲོས་པ། སྨད་དུག་སྦྲུལ་འཁྱིལ་བ། ལུས་བདུད་ཀྱི་ལང་ཚོ་ཅན། ལྷ་མོའི་ཐུགས་ཀར་ཟླ་བའི་དཀྱིལ་འཁོར་གྱི་དབུས་སུ་ཨེ་ཡིག་དམར་པོའི་མཐར། ཨོཾ་ཁྲི་མ་ཁྲི་ཨ་པུ་སྭཱ་ཧཱ། དེའི་མཐར་གཟའ་ཁ་ཏྲ་རུ་ཏྲ་ཡ་ཨ་ཡ་མ་ཕྲ་དུ་ཏེ་ཤ་ན་ལ་སྭཱ་ཧཱ། དེའི་སྔགས་ཕྲེང་གཉིས་དམར་མེ་རེ་རེ་འཁོར་བའི་འོད་ཀྱིས་རང་བཞིན་གནས་ནས་ལྷ་མོ་ཡེ་ཤེས་པ་སྤྱན་དྲངས་ནས་སློབ་མ་ལ་ཐིམ་པར་གྱུར། ཨོཾ། དཔལ་ལྡན་ལྷ་མོ་སྲིད་གསུམ་དབང་ཕྱུག་མ། །དྲེགས་པ་ཕོ་མོ་མ་ལུས་འདུལ་མཛད་མ། །དྲན་པས་བདེ་སྟེར་ནད་གདོན་ཞི་མཛད་མ། །འགྲོ་ལ་བརྩེ་བས་ཚུར་བྱོན་བརྟན་པར་བཞུགས། །ཨོཾ་མ་ཧཱ་དྷཱ་ཏུ་ཨཱི་ཤྭ་རཱི་མུ་ཁ་ལེ་ས་མཱ་ཛཿ ཛཿཧཱུྃ་བཾ་ཧོཿ བཛྲ་ཨཱ་བེ་ཤ་ཡ་ཨ་ཨཱཿ གཉིས་སུ་མེད་པར་བསམ། ཏིཥྛ་བཛྲ། རྒྱ་གྲམ་གྱིས་བཀབ་པར་བྱས་ཏེ་དབང་བསྐུར་བ་ནི། བུམ་པ་མགོར་བཞག་ལ། ཨེ། སྲིད་པ་ཀུན་ཡུམ་འགྲོ་ལ་སྨན་མཛད་མ། །ལེགས་ཉེས་སྟངས་འཛིན་དམ་ཚིག་རྗེས་གཅོད་མ། །དབྱིངས་ཕྱུག་སྲིད་རྒྱལ་སྐུ་ཡི་བྱིན་རླབས་ལས། །ལུས་ཀྱི་ནད་གདོན་བར་ཆད་ཞི་གྱུར་ཅིག །ཨོཾ་ཁྲི་མ་ཁྲི་ཨ་པུ་སྭཱ་ཧཱ། ཀཱ་ཡ་ཨ་བྷི་ཥིཉྩ་ཨོཾ། བུམ་ཆུ་སྦྱིན། ཡང་བླ་མས་བདུད་རྩི་མགྲིན་པར་བཞག་ལ། ཨེ། སྲིད་པ་ཀུན་ཡུམ་འགྲོ་ལ་སྨན་མཛད་མ། །ལེགས་ཉེས་སྟངས་འཛིན་དམ་ཚིག་རྗེས་གཅོད་མ། །དབྱིངས་ཕྱུག་སྲིད་རྒྱལ་གསུང་གི་བྱིན་རླབས་ལས། །ངག་གི་ནད་གདོན་བར་ཆད་ཞི་གྱུར་ཅིག །སྔགས་ཤམ་དུ། ཝཱ་ཀ་ཨ་བྷི་ཥིཉྩ་ཨཱཿ བུམ་པའམ་རྡོ་རྗེ་སྙིང་གར་བཞག་ལ། ཨེ། སྲིད་པ་ཀུན་ཡུམ་འགྲོ་ལ་སྨན་མཛད་མ། །ལེགས་ཉེས་སྟངས་འཛིན་དམ་ཚིག་རྗེས་གཅོད་མ། །དབྱིངས་ཕྱུག་སྲིད་རྒྱལ་ཐུགས་ཀྱི་བྱིན་རླབས་ལས། །ཡིད་ཀྱི་ནད་གདོན་ཐམས་ཅད་ཞི་གྱུར་ཅིག །རྩ་སྔགས་ཤམ་དུ། ཙིཏྟ་ཨ་བྷི་ཥིཉྩ་ཧཱུྃ། དེ་ནས་གོང་འོག་གི་སྔགས་ཀྱི་བཟླས་ལུང་སྦྱིན་པར་བྱ། སླར་གཏོར་མ་ཐོགས་ལ། ཨེ། སྲིད་གསུམ་བདག་མོ་དབྱིངས་ཕྱུག་མུ་ཁ་ལེ། །ཡུམ་ཆེན་མ་མོ་དྲེགས་པ་འདུལ་བའི་གཙོ། །རྡོ་རྗེ་སྐུ་གསུང་ཐུགས་ཀྱི་དབང་སྦྱིན་པས། །རྡོ་རྗེ་སློབ་མའི་ལུས་ངག་ཡིད་གསུམ་ལ། །ཕྱི་བདུད་གཟའ་དང་གདོང་མོ་རོ་ལངས་དང་། །ཤ་ཟ་མྱོས་བྱེད་བརྗེད་བྱེད་འབྱུང་པོའི་ཚོགས། །བར་ཆད་ནད་དང་ཉེར་འཚེ་ཞི་གྱུར་ཅིག །ཨོཾ་ཁྲི་མ་ཁྲི་ཨ་པུ་སྭཱ་ཧཱ། གཟའ་ཁ་ཏྲ་རུ་ཏྲ་ཡ་ཨ་ཡ་མ་པྲེ་དུ་ཏི་ཤ་ན་ལ་སྭཱ་ཧཱ། ཀཱ་ཡ་ཝཱ་ཀ་ཙིཏྟ་ཨ་བྷི་ཥིཉྩ་ཧཱུྃ། བླ་མ་བརྒྱུད་པ་ནི། ཆོས་སྐུ་སྣང་བ་མཐའ་ཡས། ལོངས་སྐུ་ཐུགས་རྗེ་ཆེན་པོ། སྤྲུལ་སྐུ་པདྨ་འབྱུང་གནས། རིག་འཛིན་དགའ་རབ་རྡོ་རྗེ། མཁས་པ་ཤྲཱི་སིཾ་ཧ། མཁས་པ་བི་མ་མི་ཏྲ། སློབ་དཔོན་པདྨ་བཛྲ། ཆོས་རྒྱལ་ཁྲི་སྲོང་ལྡེའུ་བཙན། ལོ་ཆེན་བཻ་རོ་ཙ་ན་ལ་སོགས་པ་རྙིང་མ་བརྒྱུད་པ་ཐམས་ཅད་དང་། བྱ་ཁྱུང་པ་ངག་དབང་པདྨ་རྣམ་རྒྱལ། རྒྱལ་དབང་པདྨ་བསྟན་འཛིན། རིག་འཛིན་ཆོས་ཀྱི་གྲགས་པ། དཀོན་མཆོག་ཕྲིན་ལས་རྣམ་རྒྱལ། དཀོན་མཆོག་བསྟན་འཛིན་གྲགས་པ་སོགས་ཉེ་བརྒྱུད་བླ་མ་བརྒྱུད་པ་ཐམས་ཅད་ཀྱིས་བྱིན་གྱིས་རློབ་པར་མཛད་དུ་གསོལ། སྔགས་གོང་འོག་དང་བཅས་པ་བརྗོད་ལ་རྗེས་སུ་དམ་ཚིག་བསྲུང་བར་ཁས་བླང་བ་དང་། གཏང་རག་མཎྜལ་ཕུལ། དགའ་སྟོན་འབུལ་བ་སོགས་གཞན་རིགས་ལྟར་བྱའོ།། ༈ །།ཡང་གཟེར་ནད་ཕོག་པ་ལ་ཁྲུས་དང་བྱབ་པ་དང་སྲུང་བ་བྱེད་ན་ཞག་གསུམ་མམ་བདུན་སོགས་ལ་བུམ་སྒྲུབ་བྱས་ལ། རྨི་ལམ་དུ་ཁྲུས་བྱས་པ། ཉི་མ་ཤར་བ། དངོས་སུ་བུམ་ཆུ་ཁོལ་བ་སོགས་རྟགས་མཐོང་ནས་ལྷ་བུམ་བཞུ་ལ། དབང་གོང་ལྟར་བསྐུར་པའི་མཐར་བུམ་ཆུས་ནད་པ་བཀྲུས་ལ་འདི་སྐད་དོ། །ཨེ། སྲིད་པ་ཀུན་གྱི་ཡུམ་གཅིག་མ། །འགྲོ་བ་ཀུན་ལ་སྨན་པར་མཛད། །ལེགས་ཉེས་ཀུན་གྱི་སྟངས་འཛིན་མ། །དམ་ཚིག་ཀུན་གྱི་རྗེས་གཅོད་མ། །མུ་ཁ་ལེ་ནི་དབྱིངས་ཀྱི་མཆོག །སེམས་ཅན་ཀུན་ལ་བདེ་སྟེར་མ། །བདུད་རྩི་བཅུད་ཀྱི་ནང་བཞུགས་ཤིང་། ཞལ་ནས་འབྱུང་བ་ལྔ་འཆར་མ། ཁྱོད་ཀྱི་བདེན་པའི་བྱིན་རླབས་མཐུས། །ཕྱི་བདུད་གཟའ་དང་རོ་ལངས་དང་། །ཤ་ཟ་མྱོས་བྱེད་བརྗེད་བྱེད་སོགས། །འབྱུང་པོའི་གདོན་གྱིས་བཏབ་པ་རྣམས། །ཐམས་ཅད་ཞི་དང་གྲོལ་བར་མཛོད། །མཐོང་བའི་དུག་དང་རེག་པའི་དུག །ཁ་རླངས་དུག་དང་བསམ་ངན་དུག །ཀུན་ཀྱང་བྱང་ཞིང་དག་གྱུར་ནས། །ལུས་སེམས་བཅིངས་པ་ལས་ཐར་ནས། །ཉི་ཟླ་གཟའ་ལས་གྲོལ་བ་ལྟར། །རྣམ་གྲོལ་བདེ་ལེགས་ཕུན་ཚོགས་ཤོག །པྲ་མ་རཱ་ཛ་ཡེ་བྷྱཿཕཊ། པྲ་མ་ཀཱ་ལ་ཡ་ཕྱ་ཧཱུྃ་དྲུཾ། དེ་བ་དཏྟེ་བཛྲ་ཧཱུྃ་དྲུཾ། ནད་གདོན་ཐམས་ཅད་ཞི་བ་དང་། །ཕྱི་རུ་ཐོན་ཅིང་སྲུང་བ་དང་། །རབ་ཏུ་སྲུང་བར་གྱིས་ཤིག །སླར་གོང་གི་ཚིགས་གཅད་སྔགས་བཅས་ལ་ཞི་བའི་མལ་དུ་བྱབ་དང་སྲུངས་ཤིག་བསྒྱུར་ལ་རྨ་བྱའི་སྒྲོས་བྱབས་པ་དང་། སླར་བུམ་པ་གནས་གསུམ་དུ་གཏུགས་ཤིང་གོང་གི་ཚིགས་གཅད་སྔགས་བཅས་ཀྱི་མཐར། སྔར་གྱི་བཟླས་པའི་སྔགས་བཏགས་ལ་བསྲུང་ངོ་། །རྗེས་མཆོད་བསྟོད་བཟོད་གསོལ་གཤེགས་བསྡུ་བཀྲ་ཤིས་བསྔོ་སྨོན་སྤྱི་འགྲོས་ལྟར་བྱའོ། །དེ་ལྟར་དབང་ཁྲུས་ཆོ་ག་འདི་ནི་གཟའ་ནད་ཅན་ལ་ཉིན་རེ་བཞིན་དུ་བྱ་བའམ་དུས་གཉན་རྣམས་སུ་བགྱིས་ན་གཟའ་ནད་གདོང་ཐུག་པའི་ནད་ཀྱང་དངོས་སུ་འཚོ་ཞིང་སླར་བརྒྱལ་མི་སྲིད། རང་སྲུང་བདག་བསྐྱེད་མ་ཆག་པའི་ངང་ནས། ཉིན་ཞག་རེར་སྔགས་གཉིས་སྦྲེལ་བ་ཉེར་གཅིག་ཡན་མ་ཆག་ན། སྟེང་གདོན་ལ་སོགས་འབྱུང་པོ་མ་ལུས་སྲུང་བའི་མཆོག་གོ །དབང་ཁྲུས་ཉིན་རེ་བཞིན་བྱེད་ན་ཐ་མའི་ཉིན་མ་གཏོགས་པར་གཤེགས་བསྡུ་མི་བྱ། གཟའ་ནད་ཅན་ལ་དུག་ཕྱུང་བྱེད་ན་དམར་གཏོར་དེ་དང་ལྷ་གཉིས་སུ་མེད་པར་གསལ་བ་སློབ་མའི་གནས་གསུམ་དུ་དབང་བསྐུར་བའི་ཚེ། ལྷ་མོའི་བྷ་གའི་ནང་གི་དྲང་སྲོང་གི་སྐུ་ལས་འོད་འཕྲོས་ནད་པ་ལ་ཕོག་པས་གཟའི་དུག་ཐམས་ཅད་འོད་དེས་བླངས་ནས་ཁོ་རང་གི་སྐུ་ལ་འུབ་འུབ་ཐིམ་པར་བསམ་པ་ནི་བླ་ན་མེད་པའི་ཟབ་གནད་ཡིན་ནོ། །སྨྲས་པ། གནམ་ལྕགས་འབར་བ་རབ་ལྷུང་ཚེ། །གདེངས་ཅན་དབང་པོ་མེས་གུམ་ལྟར། །གཟའ་གདོན་དྲེགས་པའི་གདུག་རྩུབ་ཀྱང་། །གཟའ་ཡུམ་ཁྲོ་མོ་གཅིག་གིས་ཉམས། །དེ་ཕྱིར་འདི་ཡི་འཇིགས་པ་རྣམས། །གསོ་སྲུང་གྱི་ན་ཀུན་སྤོངས་ལ། །མན་ངག་འདི་དག་དང་དུ་ལོངས། །དགེ་བས་འགྲོ་རྣམས་མཆོག་ཐོབ་ཤོག །དེ་ལྟར་འདིའི་སྒྲུབ་ཐབས་རྗེས་གནང་བུམ་ཆོག་དང་བཅས་པ་འདི་ཡང་དུས་མཐའི་སེམས་ཅན་རྨོངས་པ་རྣམས་ལ་སྟེང་གདོན་གྱིས་འཚེ་བའི་གཉེན་པོར་ཡིག་ཆ་ཁུང་མ་རྣམས་ནས་བསྡུས་ཏེ་འབྲི་གུང་ཆོས་ཀྱི་གྲགས་པས་སྤྲོ་ལུང་གཟིམ་ཆུང་ལྕང་ལོ་ཅན་གསང་བ་སྔགས་ཀྱི་གན་མཛོད་ཆེན་པོར་བྲིས་པའོ།། །།\nRetrieved from "https://rtz.tsadra.org/index.php?title=Terdzo-TSI-001&oldid=124730"